
Discursul lui Michael Jackson la Universitatea Oxford, 2001 


Probabil nu v-ar surprinde să aflaţi că nu am avut o copilărie idilică. S-a vorbit mult despre 
încordarea şi tensiunea care există în relația dintre mine şi tatăl meu. Tata este un om dur care ne-a 
forțat puternic pe mine şi pe fraţii mei, de la vârste fragede, să fim cei mai buni performeri. 

Avea mari probleme să arate afecțiune. Niciodată nu mi-a spus efectiv ca mă iubeşte. Şi 
niciodată nu mi-a făcut complimente. Dacă făceam un spectacol extraordinar, îmi spunea că a fost un 
show bun. Dacă făceam unul acceptabil, îmi spunea că a fost mizerabil. Pentru el nu conta decât 
succesul nostru comercial. Tata a fost un manager genial şi o parte din succesul nostru profesional se 
datorează felului în care ne-a constrâns să muncim. El m-a pregătit să devin un om de spectacol şi, sub 
îndrumarea lui, nu aveam cum să ratez. 

Dar ceea ce voiam eu cu adevărat, era un tată. Voiam un tată care să-mi arate că mă iubea. lar 
tatăl meu nu a făcut niciodată asta. Nu a spus niciodată „Te iubesc” privindu-mă drept în ochi. Nu a 
jucat vreun joc cu mine, nu m-a urcat pe umerii lui, nu mi-a aruncat nicio pernă. 

Dar îmi amintesc că odată, când aveam vreo patru ani, la un carnaval, tata m-a ridicat şi m-a 
aşezat pe spatele unui ponei. A fost un gest mărunt, pe care el probabil că l-a uitat după cinci minute. 
Dar, datorită acelui unic moment, a avut mereu un loc special în inima mea. Pentru că aşa sunt copiii. 
Lucrurile mici contează enorm pentru ei; iar pentru mine, acel moment a însemnat totul. Nu s-a 
intâmplat decât o dată dar mi-a schimbat mult părerea despre el şi despre lume. 

Acum sunt tată la rândul meu, şi într-o zi mă gândeam la propriii mei copii, Prince şi Paris, şi 
la ceea ce aş vrea să gândească ei despre mine atunci când vor creşte. Mi-ar plăcea ca ei să-şi 
amintească faptul că i-am vrut lângă mine mereu, oriunde mergeam; faptul că am încercat să-i pun 
mereu pe primul loc, înaintea a orice, inclusiv a albumelor şi concertelor. 

Dar şi în vieţile lor există provocări. Din cauză că sunt vânaţi de paparazzi, copiii mei nu pot să 
meargă cu mine într-un parc sau la film. Şi atunci, mă întreb dacă nu vor avea resentimente, atunci 
când vor fi mari. Oare cum le vor afecta copilăria, deciziile mele? Ar putea să întrebe: „De ce nu am 
avut şi noi o copilărie obişnuită, ca alţii?” Şi atunci mă rog, ca ei să fie îngăduitori cu mine; şi să 
spună: „Lăticul nostru a făcut tot ce a putut, în situaţiile cu care s-a confruntat. Poate că nu a fost 
perfect, dar a fost un om cuviincios şi cald, care a încercat să ne ofere toată dragostea din lume.” 

Sper că ei se vor concentra mereu pe lucrurile pozitive, pe sacrificiile pe care le-am făcut 
pentru ei cu dragă inimă; şi să nu critice situațiile nefericite în care s-au aflat sau greşelile pe care le- 
am făcut şi pe care le voi mai face în creşterea lor. Căci fiecare dintre noi a fost copilul cuiva şi ştim că 
în ciuda oricăror eforturi, întotdeauna vor apărea greşeli. Este în firea lucrurilor. 

Şi, când mă gândesc la asta, la speranţa că nu voi fi judecat nefavorabil de copiii mei şi că îmi 
vor ierta scăpările, sunt obligat să mă gândesc la propriul meu tată, şi în ciuda faptului că am negat-o 
atâția ani, trebuie să recunosc că m-a iubit. Chiar m-a iubit, şi ştiu asta. 

Au fost mici semne care au arătat-o. Când eram copil, eram înnebunit după dulciuri, ca toată 
lumea. Preferatele mele erau gogoşile glazurate, iar tata ştia asta. Aşa că, odată la câteva săptămâni, 
găseam dimineaţa pe masa din bucătărie o pungă cu gogoşi glazurate — fară vreun bilet, fără explicaţii 
— doar gogoşile. Era ca şi când venise Moş Crăciun. Uneori mă gândeam să stau treaz până noaptea 
târziu, ca să-l văd când le lasă, dar, ca şi în cazul lui Moş Crăciun, nu voiam să stric magia, de teamă 
că n-o să mai am parte de astfel de surprize. Tata trebuia să le lase noaptea, pe furiş, ca să nu fie prins 


cu garda jos. Era speriat de emoțiile umane, nu le înțelegea ori nu ştia cum să le înfrunte. Dar ştia să 
aducă gogoşi. 

Şi, când dau frâu liber amintirilor, vin şi altele, gesturi mărunte, uneori incomplete, care 
dovedesc că el a făcut tot ce i-a stat în putinţă. 

Prin urmare, în seara aceasta, în loc să mă gândesc la ceea ce nu a făcut tatăl meu, vreau să mă 
gândesc la toate lucrurile pe care le-a făcut, să țin cont de faptul că şi el a avut provocările lui proprii şi 
să încetez să-l mai judec. 

Am început să reflectez la faptul că tata a crescut în Sud, într-o familie foarte săracă. A crescut 
în timpul crizei economice iar tatăl lui, care se zbătea din greu să-şi hrănească familia, a arătat foarte 
puţină afecțiune şi şi-a crescut copiii cu un braţ de fier. Vă puteţi imagina cum era viaţa în Sud pentru 
un copil sărac, de culoare, privat de demnitate, lipsit de speranță, şi care se lupta să devină adult într-o 
lume în care tatăl meu nu putea fi decât subordonat. Am fost primul artist de culoare difuzat la MTV şi 
îmi amintesc bine cu câtă greutate am reuşit asta, deşi eram în anii '80. 

Tata s-a mutat în Indiana şi şi-a făcut o familie mare, muncind ore lungi în oţelărie, muncă ce 
distruge plămânii şi îngenunchează spiritul, pentru a-şi întreține familia. E de mirare, atunci, că i-a fost 
greu să-şi expună sentimentele? E un mister că şi-a împietrit inima, că şi-a construit ziduri care să-l 
țină la adăpost de emoţii? Ce altă opțiune are un om, atunci când viaţa lui nu e decât o luptă de a 
rezista de azi pe mâine? Şi, mai presus de toate, este de mirare faptul că el şi-a forțat fiii să aibă succes 
ca artişti, pentru ca astfel să fie feriți de o viaţă plină de umilinţă, pe care el o simțise din plin? Am 
început să înțeleg că până şi duritatea tatălui meu era un semn de afecțiune, una imperfectă desigur, 
dar tot afecţiune era. M-a forțat să muncesc, pentru că mă iubea. Pentru că a vrut ca nimeni să nu se 
uite vreodată de sus la băiatul lui. 

Iar acum, nu mai simt amărăciune, ci binecuvântare. În locul mâniei, am descoperit îngăduinţa. 
În locul răzbunării, am găsit împăcarea. Iar furia mea iniţială a lăsat, treptat, locul iertării. 

În urmă cu aproape un deceniu, am creat o fundaţie caritabilă denumită „Salvaţi Lumea”. 
Numele ei mi-a venit ca o inspiraţie. Nu ştiam, pe atunci, că aceste două cuvinte reprezintă piatra de 
temelie pentru profeţiile din Noul Testament. Cred eu, cu adevărat, că putem vindeca această lume, 
măturată chiar şi astăzi de războaie, ură şi genocid? Cred eu, cu adevărat, că ne putem vindeca copiii, 
aceiaşi copii care intră în şcoli cu arme şi ură şi îşi împuşcă colegii, aşa cum s-a întâmplat în Şcoala 
Columbine; copiii noştri, care pot să omoare în bătaie un puşti fără apărare, aşa cum a păţit Jamie 
Bulger (ucis în Anglia de doi băieţi în vârstă de zece ani)?... Sigur că da, cred în asta, altminteri nu aş 
fi aici în această seară. Dar totul începe cu iertare. Căci, pentru a vindeca lumea, trebuie ca mai întâi să 
ne vindecăm noi înşine. lar pentru a vindeca copiii, trebuie ca mai întâi să vindecăm copilul din noi, 
din fiecare. 

Ca adult şi ca părinte, îmi dau seama că nu pot fi o ființă întreagă şi nici un părinte devotat şi 
capabil de a dărui iubire necondiționată, până când nu îmi înving fantomele propriei mele copilării. Şi 
asta cer, de la noi toți, în seara aceasta. Să trăim respectând cea de-a cincea poruncă. Să ne respectăm 
părinţii şi să nu-i judecăm. Să le acordăm avantajul îndoielii. Să înţelegem că şi ei au avut propriile 
lupte, propriile dureri şi traume, şi cu toate acestea au făcut tot ce le-a stat în putinţă. 

De aceea vreau să-mi iert tatăl şi să încetez să-l mai judec. Vreau să-l iert, pentru că vreau să 
am un tată şi el este singurul pe care l-am primit. Vreau să înlătur de pe umerii mei povara trecutului şi 
vreau să fiu liber să păşesc într-o relație nouă, cu tatăl meu, pentru tot restul vieţii, care să nu fie 
împiedicată de fantasmele trecutului. 

Shmuley şi cu mine, cei care lansăm astăzi această inițiativă, suntem membri ai comunităților 
afro-americane şi evreieşti, ambele suferind orori şi atrocități de-a lungul istoriei. Cum ar putea 
comunităţile noastre să ierte ororile care ni s-au făcut, fără să le uităm? Amintindu-ne. Ne transmitem 
poveştile mai departe. Dar totodată ne ridicăm deasupra lor. Într-o lume plină de ură, îndrăznim totuşi 


să sperăm. Într-o lume plină de mânie, îndrăznim să mângâiem. Într-o lume a disperării, îndrăznim 
totuşi să visăm. Îi într-o lume plină cu neîncredere, continăm să credem. 

Pe toți cei prezenţi în această seară, care s-au simțit abandonaţi de părinți, îi rog să-şi 
abandoneze dezamăgirile. Pe cei care s-au simțit mințiți de părinți, îi rog să nu se mai mintă pe ei 
înşişi. lar pe cei care simt că locul părinților lor ar fi în iad, îi rog ca mai bine să le întindă mâna. 

Pentru că nimic nu poate răscumpăra durerea. Răzbunarea nu aduce alinare. Dacă ne iertăm 
părinții nu înseamnă că negăm faptul că au greşit față de noi. Nu le spălăm păcatele şi nu-i 
transformăm în sfinți. Dar, păstrând resentimente faţă de părinți, nu vom primi niciodată dragostea 
după care tânjim. Răzbunarea nu ne va face viaţa mai frumoasă, ci va face ca durerea şi suferinţa să 
perpetueze într-un ciclu fără sfârşit. Există un proverb din Congo, care spune: „Răzbunarea este 
sacrificiul propriu.” ŞI, prieteni, generaţia noastră s-a sacrificat şi a suferit destul. 

Vă cer vouă şi îmi cer mie însumi, să le oferim părinților noştri darul iubirii necondiționate şi 
astfel vor putea la rândul lor să înveţe să iubească de la noi, de la copiii lor. Astfel iubirea va fi, în 
sfârşit, restaurată în lumea noastră pustiită şi singuratică. Shmuley mi-a spus odată de o profeție 
biblică veche, care spune că va veni o vreme când „inimile părinţilor vor fi vindecate prin intermediul 
inimilor copiilor lor”. Prieteni, noi suntem acei copii. 

Mahatma Gandhi a spus: „Cel slab nu poate niciodată să ierte. Iertarea este atributul celor 
puternici.” În seara asta, să fim puternici. Şi, dincolo de a fi puternici, să acceptăm cea mai mare 
provocare dintre toate: să refacem legăturile, învățându-i pe părinții noştri cum să iubească. Trebuie să 
depăşim, cu toţii, orice efecte pe care traumele din copilărie ni le-ar fi generat şi, cum spune Jesse 
Jackson, să ne iertăm unii pe alţii, să ne eliberăm şi să mergem mai departe. 


PARTEA I 
Faima din copilărie şi Joe Jackson 


Capitolul 1 
Ce ţi-e scris în frunte ţi-e pus: discutând despre a muri tânăr 


SB: Consideri că cel mai bun lucru care li s-a întâmplat celor de la Beatles a fost faptul că s-au 
despărțit şi asta le-a conferit longevitate... pentru că au dispărut brusc, şi lumea nu a avut când să se 
plictisească de ei? Nu s-au dezumflat niciodată? 


MJ: Mdap... Marilyn Monroe a murit tânără. Nu a văzut-o nimeni bătrână şi urâtă. Vreau să spun, ăsta 
e misterul lui James Dean. 


SB: lar oamenii spun despre Beatles: „Aş fi vrut să fi rămas împreună.” 
MJ: Da, da. 


SB: Şi atunci fanul devine o parte a dorinţei. Publicul le menține vie amintirea, din cauza dorinţei 
arzătoare de a-i vedea împreună din nou. 


MJ: Absolut. Altminteri, acum ar fi bătrâni şi înfricoşători, nimănui nu i-ar mai păsa de ei. 


SB: Prin urmare, Michael, acesta este un argument pentru tine, să spui într-o zi „Gata, asta e” şi să 
renunți? 


MJ: Mdap, mi-ar plăcea ca la un moment dat să dispar cumva, şi publicul să nu mă mai vadă deloc. Să 
fac în continuare tot ceea ce fac şi acum, pentru copii, dar să nu fiu văzut. E foarte important să 
dispari. Noi suntem oameni ai schimbării. Avem nevoie de schimbare în viața noastră. De aceea există 
iarnă, primăvară, vară, toamnă. 


SB: Bine, dar tu vrei să ai o viață lungă şi sănătoasă. Tu nu vrei să dispari la fel ca acele staruri, 
Doamne iartă-mă. Nu vrei să dispari ca Marilyn Monroe. Nu vrei să mori tânăr. 


MJ: Hm, îmi ridici o problemă interesantă. Eşti sigur că vrei răspunsul meu? 
SB: Da. 


MJ: Bine, îţi voi da răspunsul cel mai sincer. Mi-a îndeplinit visele cu muzica şi toate cele, iubesc 
muzica şi entertainment-ul, dar cel mai mare vis al meu, pe care îl mai am de îndeplinit, este acesta cu 
copiii, ceea ce facem noi acum [se referă la fundația Heal The Kids, pe care Michael a înființat-o în 
acea perioadă]. Nu-mi pasă de nimic altceva, chiar nu-mi pasă, Schmuley, nici măcar de carieră. Ceea 

ce mă ține în viaţă sunt copiii... altfel — ţi-am mai spus asta, şi am vorbit foarte serios — dacă nu ar 
exista copiii, aş renunţa la tot. Acesta este răspunsul meu adevărat, şi sincer. Am mai spus, dacă nu ar 
exista copiii, aş alege moartea. O spun din toată inima. 


SB: Ai alege să mori, aşa cum a făcut-o Marilyn Monroe? 


MJ: Ceva în genul ăsta. Aş găsi o cale să dispar de pe faţa pământului, pentru că nu mi-aş mai dori să 
trăiesc. Eu nu trăiesc decât pentru aceşti copil. 


SB: Ii vezi ca fiind o parte din Dumnezeu, o scânteie divină, aici pe pământ? 

MJ: Chiar asta sunt, îţi jur. 

SB: Deci, pentru tine, ei reprezintă cel mai spiritual lucru din lume? 

MJ: Nu există nimic mai pur şi mai spiritual, pentru mine, decât copiii; şi nu pot trăi fără ei. Dacă mi- 
ai spune acum: „Michael, n-o să mai vezi niciodată un copil”, m-aş sinucide. Ii jur că aş face asta, 
pentru că nu aş mai avea pentru ce să trăiesc. Asta e. Sincer. 


SB: Aşadar, vrei să trăieşti mult? 


MJ: Dă-mi voie să retrag cuvântul „jur”, pentru că nu vreau să jur în faţa lui Dumnezeu. Nu vreau să 
folosesc acest cuvânt. Ce mă întrebai? 


SB: Ai spus că vrei să dispari. Consideri că e important să dispari? 

MJ: Nu vreau să trăiesc mult. Nu, nu-mi place asta, nu. Să îmbătrâneşti e cel mai urât lucru, cel mai 
urât, aşa cred eu. Când corpul tău cedează şi începi să te zbârceşti, e foarte rău. Uite, asta e ceva ce nu 
înțeleg, Shmuley. Şi nu vreau ca vreodată să mă uit în oglindă şi să văd aşa ceva. Nu pot să accept 
asta. lar oamenii spun că e frumos să îmbătrâneşti şi aşa mai departe. Nu sunt de acord. Deloc. 

SB: Prin urmare, vrei să mori înainte să se întâmple asta? 

MJ: Am... nu vreau să îmbătrânesc. Mi-ar plăcea să... 

SB: Dacă ai putea să rămâi tânăr în spirit, Michael? 

MJ: Mdap, asta e important pentru mine. 

SB: Ai putea să ai riduri, dar nu vrei să-i vezi crescând pe Prince şi pe Paris? 

MJ: Ba da. 

SB: Nu vrei să le vezi copiii? 


MJ: Nu vreau să arăt bătrân şi să încep să uit. Vreau să am mereu un spirit tânăr, să am energie, să 
alerg, să mă joc de-a v-aţi ascunselea, care e unul dintre jocurile mele preferate. Mi-am dorit enorm de 


mult să mă joc ultima oară când am fost la voi acasă, pentru că aveţi mult spaţiu pentru asta. Mm, 
urăsc să văd oamenii îmbătrânind, Shmuley. 


SB: Dar n-ai văzut oameni care, deşi îmbătrânesc, îşi menţin tinereţea spiritului şi se poartă ca şi cum 
ar fi tineri? 


MJ: Mda, când au o inimă tânără, îmi place mult asta. Dar când încep să uite şi se ridează, iar trupul 
lor cedează, mă doare. 


SB: Cui i s-a întâmplat asta, dintre cei din jurul tău? A îmbătrânit mama ta? Sau tatăl tău? Sau vreunul 
dintre artiştii pe care îi cunoşti? 


MJ: Da, sunt oameni pe care i-am iubit foarte mult şi care au murit şi nu am înţeles de ce. L-am iubit 
pe Fred Astaire, l-am iubit de-a dreptul, şi era prietenul meu. Când eram copil, Fred Astaire locuia 
foarte aproape de noi; stătea de vorbă cu mine de multe ori, când eram mic, şi mă învăţa diverse 
lucruri, îmi spunea că o să fiu un mare star şi chestii din astea la care eu nici măcar nu mă gândeam pe 
vremea aceea. Şi când îl vedeam dansând în filme, eram uimit. Nu mai văzusem pe nimeni să se mişte 
atât de frumos, ştii? Şi, ăm, când l-am văzut ajuns la vârsta asta... Într-o zi mi-a spus: "Ştii, Michael, 
dacă ar trebui să fac o piruetă acum, aş cădea grămadă. Mi-am pierdut definitiv echilibrul.” Şi când 
venea să deschidă uşa, atunci când mergeam la el acasă, uite aşa mergea, Shmuley... cu paşi mici... mi- 
a rupt inima... lar în ziua când a murit, am fost distrus. 


SB: Dar ceea ce s-a întâmplat cu Prinţesa Diana a fost o adevărată tragedie, Michael. 
MJ: Aceea a fost o mare tragedie. Am fost distrus. Toată lumea a fost distrusă, bănuiesc. 


SB: Nu e bine să mori tânăr. Poate că asta te transformă într-o legendă, dar viaţa e atât de prețioasă, nu 
crezi? 


MJ: Viaţa e foarte frumoasă şi prețioasă. 

SB: Şi crezi că într-o zi vei deveni legendă? 

MJ: Uite, de ce nu putem fi precum copacii? Ei îşi pierd frunzele iarna, şi îşi recapătă toată 
frumusețea primăvara, ştii? E un fel de nemurire la ei, şi Biblia spune că omul a fost făcut să fie 
nemuritor. Dar prin păcate şi toate astea, am primit moarte. 

SB: Dar poate că tu vei merge într-un loc diferit, undeva mai sus, iar sufletul tău, odată liber, va putea 
fi mai aproape de oameni. Gândeşte-te la asta. Dumnezeu este aici, chiar acum, Michael. Amândoi 


credem asta, chiar dacă nu-l putem vedea sau atinge. Sunt altfel, sufletele celor dragi nouă? 


MJ: Mi-ar plăcea să mă întorc ca un copil care nu creşte niciodată. Ca Peter Pan. Aş vrea să cred că e 
posibil să mă întorc. Sper că e adevărat; aş vrea să cred asta, Shmuley. 


SB: In reîncarnare? Vrei să te reîncarnezi în copil? 


MJ: Da... chiar dacă religia mea e împotrivă, spune că nu există reîncarnare. Când mori, moare şi 
sufletul tău, şi eşti cum e canapeaua asta, înţelegi? Mort. Dar există promisiunea reînvierii şi toate 
astea. 


SB: Dar hinduşii cred în revenire. 


MJ: Mi-ar plăcea să cred şi eu, îmi plac concepțiile egiptenilor şi africanilor despre înmormântare. Aş 
vrea să văd, cu toții am vrea să vedem, cum e de partea cealaltă. Nu-i aşa? 


SB: Vrem să ştim ce e după viaţă, cum e Raiul. 
MJ: Da, pentru că sunt atât de multe concepții... 
SB: Crezi că în Rai sunt copii care se joacă? 
MJ: O, Doamne, mă rog să fie aşa. 

SB: ...şi că acolo sunt şi adulţi care se joacă? 


MJ: Cred că da, şi mai cred că ei sunt foarte copilăroşi. Ca Adam şi Eva într-o grădină a veseliei, un 
loc minunat de paşnic. Mă rog să fie aşa. 


SB: Ţi-e teamă de moarte? 

MJ: Da. 

SB: Tuturor ne este. 

MJ: Am spus întotdeauna că vreau să fiu îngropat acolo unde sunt copii. Vreau să fiu lângă ei. M-aş 


simți în siguranță. Am nevoie ca spiritul lor să mă protejeze. Intotdeauna văd asta cu ochii minții şi mă 
văd pe mine şi nu-mi place. Mă văd pe mine şi văd copiii stând în jurul meu, ca să mă protejeze. 


Capitolul 2 
Despre copilărie, singurătate, desene animate şi fraţi 


SB: A fost o vârstă anume la care ai realizat „Doamne, mi-am ratat copilăria”? 


MJ: Da, îmi amintesc clar... E ca şi cum ai fi într-o cursă din care nu poți scăpa şi te gândeşti: 
„Doamne, ce am făcut?” dar eşti angajat în cursa aia şi nu poţi ieşi din ea. Am avut revelaţia asta 
înainte de adolescență. Îmi doream atât de mult să mă joc în parcul de peste drum, unde vedeam copii 
jucând baseball şi fotbal dar eu aveam înregistrări de făcut. Vedeam parcul, era chiar peste drum, dar 
eu trebuia să intru în altă clădire, şi să lucrez până noaptea târziu la albume. Stăteam acolo, uitându-mă 

la copii, cu lacrimile şiroind, şi mă gândeam: „Sunt prins într-o capcană şi trebuie să fac asta pentru tot 
restul vieții mele. Am un contract.” Dar îmi doream enorm să merg în parc, măcar ca să îmi fac un 
prieten care să-mi spună „Bună.” Obişnuiam să umblu pe străzi căutând pe cineva cu care să vorbesc. 
Ți-am povestit. 

SB: Câţi ani aveai? 

MJ: Era în timpul înregistrărilor pentru albumul „Thriller”. 

SB: Deci, erai cel mai mare star din lume şi... 

MJ: ...căutam oameni cu care să vorbesc. Eram atât de singur, încât plângeam în camera mea de la etaj 
şi mă gândeam: „Gata, nu mai rezist. Trebuie să ies de aici.” Şi ieşeam în stradă. Imi amintesc că, 
efectiv, întrebam oamenii: „Vrei să fii prietenul meu?” 


SB: Probabil că erau şocaţi. 


MJ: Spuneau, uimiţi: „Michael Jackson!” Iar eu mă gândeam: „O, Doamne! Imi vor fi prieteni doar 
pentru că sunt Michael Jackson? Sau pentru că sunt eu?” Şi nu-mi doream decât să vorbesc cu cineva. 


SB: Şi, ai găsit? 
MJ: Mdap... în fine, am mers în parc şi acolo erau nişte copii care se dădeau în leagăne. 


SB: Şi atunci ai decis că ei erau răspunsul — copiii. Ei sunt singurii care se poartă cu tine ca şi cu un 
om obişnuit? 


MJ: Mda. Ăsta e adevărul. 


SB: Aşadar, aceasta e vârsta la care ai realizat „O, Doamne. Am pierdut copilăria, pentru că aceştia 
sunt singurii oameni cu care mă pot identifica.” 


MJ: Am suferit mult, în felul acesta. Ştiam că ceva nu era în regulă cu mine, la vremea respectivă. Dar 
aveam nevoie de cineva... Probabil că din cauza asta mi-am luat manechinele. Pentru că aveam nevoie 
de prezența cuiva, dar eram prea timid ca să stau în preajma oamenilor reali. Nu vorbeam cu 
manechinele. Nu eram ca babele alea care vorbesc cu plantele. Dar aveam nevoie să simt că cineva îmi 
ținea companie. Mă întrebam şi eu „De ce am manechinele astea?” Ei sunt aproape ca nişte copii şi 
nişte oameni adevăraţi, şi mă fac să simt că mai e cineva în cameră cu mine. 


SB: Dar de ce îţi era ruşine să vorbeşti cu oameni reali? Era din cauză că tu nu învăţaseşi să te porți 
decât pe scenă, şi nu ai avut ocazia să ieşi, să te distrezi? 


MJ: Exact. Niciodată nu era timp de ieşiri prin oraş. 
SB: Acum te mai simţi singur? 
MJ: Nu în felul în care mă simţeam atunci. Nu. 

SB: Sigur, acum ai copiii tăi, ceea ce face o mare diferență. Dar există o parte în noi care nu e doar 
părinte. Există o parte în noi, care are nevoie de alte forme de interacțiune. 


MJ: Ce fel de interacțiune? 
SB: Cineva în fața căruia să te descarci emoţional, într-un fel pe care Prince sau Paris nu l-ar înţelege. 


MJ: Mmm... prieteni şi anumiţi oameni în care să te încrezi... Elizabeth [Taylor], sau, ştiu eu... Mac 
[Macaulay Culkin], Shirley Temple, oameni care au trecut prin ce am trecut şi eu. 


SB: Deci, întotdeauna e vorba de oameni care au trecut prin ce ai trecut şi tu — toți acei copii-vedete? 


MJ: Toată lumea spune: „Mdap, înţeleg ce vrei să zici”, dar nu înțeleg. Doar încearcă să fie de acord 
cu tine. 


SB: Discuţi cu prietenii care au fost copii-vedete, despre lucruri care li s-au întâmplat? Sau nu e 
nevoie, pentru că înţelegi totul? 


MJ: Ştii, e ca în telepatie. Aş fi vrut să ne vezi, pe mine şi pe Shirley Temple. [Cu doar câteva 
săptămâni înainte de această conversaţie, Michael se întâlnise cu Shirley Temple în San Francisco. ] 


SB: Mai păstrezi legătura cu ea? 


MJ: Vreau să o sun. Trebuie să o sun din nou. li tot mulţumeam şi m-a întrebat „De ce?” iar eu i-am 
răspuns: „Pentru tot ceea ce ai făcut pentru mine.” 


SB: Îi vei dedica vreodată un cântec? 
MJ: Mi-ar plăcea mult să fac asta. 


SB: Deci, nu e nevoie ca Macaulay Culkin să-ţi spună: „Eram la filmări şi, uite ce am pățit cu tatăl 
meu.” Nu aveţi conversații de genul acesta? 


MJ: Oh, da. Macaulay Culkin are un suflet minunat şi copilăros, se întreabă: „Cum am ajuns să fiu 
prins în asta? Eu nu am vrut niciodată să fiu actor.” El întotdeauna a vrut să scape. Să-l fi văzut, atunci 
când nu-l mai suporta pe tatăl lui, cum izbucnea, avea o energie fantastică. Mă vedeam pe mine, în 
locul lui. „Mac, treci aici!” — strigătul acela... 


SB: Deci, asta îți reaminteşte prin ce ai trecut tu? Şi el a făcut nişte alegeri asemănătoare cu ale tale. A 
încercat să rămână copil cât a putut de mult. Dar sunt alți copii-vedete care nu au făcut asta, cum ar fi 
Brooke Shields, de care ai fost apropiat cândva. Cum a reuşit cineva ca ea — care la fel, nu pare că a 
avut de ales în copilărie — dar nu a încercat să-şi redescopere copilăria? Crezi că are un preț? Crezi că 
Macaulay Culkin, tu şi alţii, vă puteți menţine echilibrul, pentru că înțelegeți ceea ce v-a lipsit şi 
încercaţi să compensaţi? 


MJ: Ştii, nu se aplică tuturor. Brooke Shields a început ca model, aşa că nu a stat la filmări non-stop. 
Ea făcea modelling. Nu a fost star de cinema până când a jucat în „Pretty Baby” cred; şi a jucat rolul 
unei prostituate la vârsta de... cred că avea doisprezece ani. A făcut o mulțime de fotografii, dar nu a 

muncit ca noi, zilnic, din zori şi pănă noaptea târziu. Probabil că oamenii sunt afectaţi în mod diferit, 
dar e acelaşi lucru. Ea e foarte drăguță şi deşteaptă. Nu e prostuţă. Chiar e deşteaptă. Multă lume crede 
că atunci când cineva e frumos, nu prea-l duce capul. Dar ea e deşteaptă. 


SB: Cu ce alți copii-vedete ai mai fost apropiat? 

MJ: Puţini dintre ei au mai rămas. Asta e înspăimântător. Mulţi s-au distrus singuri. 
SB: La treisprezece ani ai devenit personaj într-un serial animat. A fost dificil? 
MJ: Mă trezeam în fiecare duminică dimineaţa, abia aşteptam. 

SB: Ca să urmăreşti „The Jacksons”? 


MJ: Ca să urmăresc desenul animat cu „The Jackson 5”. Mă simţeam foarte onorat că fusesem 
transformat într-un desen animat. Nu ai idee cât de fericit eram. Nu trebuia să facem nimic. Erau 
vocile altora. Ne-au animat şi au folosit cântece de pe albumele noastre, iar serialul acesta s-a difuzat 
ani la rând. Îmi amintesc că eram în Brunei, ca să dau un spectacol pentru sultanul de acolo; şi am fost 
la spital. Era cel mai frumos spital pe care l-am văzut în viața mea. Stăteam în pat şi când am văzut 
desenul animat cu „The Jackson 5” la televizor, nu mi-a venit să cred. ÎI difuzează mereu. Serialul 
„The Jackson 5” e creat de aceaşi companie care a creat „The Beatles” şi „The Osmonds”. 


SB: Deci, acesta e unul dintre lucrurile care ți-au plăcut cel mai mult? 
MJ: Oh, adoram asta. 


SB: Te-a făcut să te simţi mai conectat cu copiii din toată lumea? Pentru că, ştii, copiii sunt cei care se 
uită cel mai mult la desene animate, nu? 


MJ: Iubesc asta. Mă plasează într-o altă lume. Mă gândeam: „Doamne, sunt în altă lume!” Mă 
simţeam special. Cred că m-a făcut să mă simt mult mai special, asta, decât hiturile şi concertele şi 
toate celelalte. Asta m-a impresionat, mai mult decât orice altceva. 


SB: Acum, dintre toţi frații, tu ai avut parte de cea mai multă atenţie. Erai pe cale să devii star, încă 
dinainte să te desprinzi şi să urmezi o carieră solo. A fost greu pentru fraţii tăi? Există vreo analogie cu 
povestea din Biblie despre Iosif, care primea mai multă atenţie decât fraţii lui şi aceştia s-au răzbunat? 


MJ: Nu m-am gândit la asta şi nici nu am observat, până mai târziu. Mama mea văzuse, dar nu mi-a 
spus. Însă cred că soțiile i-au instigat, într-un fel. Asta ne-a dezbinat ca grup. Soţiile sunt cele care i-au 
despărțit pe Beatles. Asta i-a despărțit pe Dean Martin şi Jerry Lewis. Tot asta a distrus toate marile 
spectacole. Soţiile se implică şi apoi încep să-i bage în cap unuia dintre membri: „Tu eşti starul. El are 
nevoie de tine, nu tu de el.” Apoi, el vine la muncă a doua zi umflat de mândrie şi începe să se certe cu 
partenerul de scenă. Asta s-a întâmplat cu mine şi fraţii mei. Chiar aşa au făcut [soțiile lor]. Am văzut 
cum s-a întâmplat. 


SB: Asta te-a făcut să fii un pic împotriva căsătoriei? 

MJ: Chiar aşa. Mi-am spus: „Nu vreau să am parte de aşa ceva. Eu n-o să mă căsătoresc.” Şi m-a ţinut 
ani de zile. 


SB: Ar fi fost vreo cale să opreşti asta? Nu ai fi putut să le spui fraților tăi: „Priviţi! Ce se întâmplă cu 
noi?” Ai fi putut să opreşti totul? Fraţii tăi s-au căsătorit foarte tineri. Poate că şi ei se simțeau singuri. 


MJ: Ei s-au căsătorit de tineri ca să scape de tata, să plece de acasă. l-am implorat să nu se 
căsătorească, dar tot au făcut-o. 


SB: Dar tu de ce ai mai stat acasă? 


MJ: Eram în culmea gloriei cu „Thriller”, dar încă mă consideram un copil. Simţeam că nu-mi venise 
timpul să plec. Eram încă un băiat. Nu-mi venise vremea să plec de acasă. Aşa simţeam, în inima mea. 


SB: Şi totuşi, încă îţi era teamă de tatăl tău. Cum vine asta? 


MJ: Deja nu mai era impresarul meu, dar primea drepturi de autor. Era ceva mai calm, şi se mândrea 
cu mine. Chiar dacă n-o spunea niciodată. 


SB: Ţi-ai dorit să-l auzi spunând că era mândru de tine? 
MJ: Aveam nevoie de asta. 

SB: Mai mult decât orice pe lume? 

MJ: Mdap. 


SB: Şi totuşi, nu a spus-o niciodată. Crezi că ştie că eşti cel mai mare star din lume, sau crezi că în 
mintea lui încă nu concepe asta? 


MJ: Ştie, dar îi e foarte greu să facă un compliment, iar faptul că m-am străduit mereu să-l 
impresionez, m-a făcut să devin un perfecționist. Era în public, şi făcea o faţă ca asta. Făcea [Michael 
imită, adoptând o grimasă] şi te îngrozea efectiv, şi te gândeai „Nu trebuie să greşesc. Ne va ucide.” 
Toată lumea aplauda iar el arăta ca şi cum „O să ţi-o iei rău pe coajă. Să nu îndrăzneşti să greşeşti.” Iar 
eu mă gândeam „Doamne, o să dau de belea după spectacol.” 


SB: Având în vedere că în viaţă există două forţe motrice, frica şi iubirea, crezi că ai fi ajuns şi mai 
departe, dacă motivaţia ta ar fi fost iubirea? Cum ar fi fost, dacă tatăl tău ti-ar fi spus „Michael, eu te 
voi iubi indiferent ce-ar fi, dar poţi să faci asta”? Sigur, acum poţi să condamni frica pe tatăl tău ţi-a 
băgat-o în oase. Dar chestia e că uite, ai devenit cel mai mare star din lume. Deci, poate că frica e o 
motivație mai bună decât iubirea. Sincer, eu nu cred asta; dar nu cumva exemplul tău o confirmă? 


MJ: Eu cred că există o balanță. A meritat să renunţe la a fi părinte? A meritat să renunţe la toată 
iubirea pe care i-aş fi acordat-o, la prietenia pe care am fi simţit-o uitându-ne unul în ochii celuilalt, la 
plimbările prin parc, ținându-ne de mână? Eu nu cred că a meritat să renunţe la toate acestea. Îmi pare 
rău. Lucrurile acestea sunt neprețuite. 


SB: Dacă, pentru a fi un părinte bun, cariera ta ar avea de suferit; eşti pregătit să accepți prețul ăsta? 

MJ: Nu, nu sunt pregătit pentru asta. Pot să le fac pe amândouă. Simt că n-am încotro. 
SB: Simți că Dumnezeu ţi-a dat acest potențial, acest dar, şi trebuie să-l foloseşti? 


MJ: Trebuie. Tata a făcut o treabă extraordinară cu mine, pregătindu-mă pentru scenă, ca artist, dar a 
fost extrem de sever. Nu-mi place să-l judec, dar sunt multe lucruri pe care eu le-aş fi făcut altfel, ca 
părinte. Nu am simțit niciodată iubire pentru el. Când mergeam cu avionul, trebuia să fiu ţinut în braţe 
pentru că mi-era frică de turbulenţe, ţipam şi mă zbăteam de teamă că o să ne prăbuşim. Îmi amintesc 
foarte clar. El niciodată nu m-a îmbrăţişat, nici măcar nu m-a atins, trebuiau să vină stewardesele să 
mă țină de mână şi să mă liniştească. 


SB: Era un om mânios? 


MJ: Cred că era aspru. Nu ştiu de ce. Omule, acum nu mai e aşa, dar pe atunci era foarte dur. Cel mai 
dur ins pe care l-am cunoscut în viața mea. 


SB: Dar dacă cineva ţi-ar spune: „Uite, Michael, ai de ales, ori una ori alta. El a fost un manager 
excelent, dar nu un părinte cald şi iubitor. Te-a învăţat să te mişti şi te-a învăţat disciplina.” Ai fi 
dispus să renunţi la titlul de cel mai mare entertainer din lume, în schimbul unei copilării pline de 
iubire? Ori simţi că nu ar fi nevoie să alegi, că ai fi ajuns oricum unde eşti acum? 


MJ: Ar fi putut să facă toate aceste lucruri cu mine şi să-şi găsească timp să mai fie şi tată, uneori — să 
ne jucăm un joc, să prindem o minge. Ți-am povestit că odată că m-a pus pe un ponei. Nu cred că a 
realizat vreodată cât de mult m-a marcat acest gest. 


SB: Aceea a fost una dintre cele mai emoţionante povestiri despre ideea de a fi părinte, pa cer am 
auzit-o vreodată. Că un singur gest din partea unui tată, pentru fiul său, ar putea avea un asemenea 
efect, este uimitor şi foarte emoționant. 


MJ: Mă gândesc azi la asta şi-mi doresc să fi făcut puţin mai mult, doar puţin mai mult. Aş fi avut cu 
totul alte sentimente. 


SB: Şi poate că nu ai fi fost atât de încrâncenat să fii cel mai bun. Dacă ai fi primit multă iubire atunci 
când erai copil, poate că nu ai fi avut nevoie ca lumea să te iubească şi nu nu ai fi ajuns un superstar. 


Ai renunţa la asta, în schimbul iubirii din copilărie? 


MJ: Nu. Nu aş renunţa niciodată. Asta e meseria mea. Mi-a fost dată cu un motiv. Chiar cred în asta şi 
o simt... 


SB: ...că Dumnezeu te-a ales, dându-ți acest dar special... 
MJ: Chiar cred în asta. Dacă ai putea să vezi chipurile oamenilor din toată lumea, şi unii care spun „ţi 


mulțumesc, îți mulţumesc, pentru că ne-ai salvat viaţa, mie şi copiilor mei. Pot să te ating?” şi apoi 
încep să plângă. E ca şi cum ai avea puteri de vindecător. Primim asta cu un scop. .. să ajutăm oamenii. 

SB: Deci, ceea ce a făcut Shirley Temple pentru tine, prin acele postere pe care le aveai pe pereți în 
camera de hotel, ca să te simţi în siguranță, faci tu pentru oameni din toată lumea, şi la un nivel mai 
mare. 


MJ: O, da. Aşa e; şi am vrut neapărat să-i mulțumesc lui Shirley Temple pentru că mi-a insuflat 
nădejde în momentele grele; dar am început să plâng aşa de tare că nu puteam rosti cuvintele; iar ea 
mi-a luat mâna şi mi-a mângâiat-o, uite aşa. 


SB: Prin urmare, Michael, atunci când nu ştiai dacă puteai să mergi mai departe, şi apoi îi priveai 
fotografiile sau filmele de pe vremea când era copil, ce anume te înfrângea? Ce era? Josnicia pe care o 
vedeai la oameni? Sau faptul că tu întotdeauna a trebuit să munceşti din greu ca să fii cel mai bun? Sau 
toate astea? 


MJ: Să muncesc din greu, fără să mă pot opri ca să mă joc şi să mă distrez. Am avut parte de puțină 
distracție, în acele hoteluri — câte o bătaie cu pernele, cu fraţii mei şi lucruri din astea, sau aruncam 
lucruri pe fereastră. Dar am avut parte şi de multă suferință. Odată, ne pregăteam să mergem în 
America de Sud, imi amintesc că trebuia să plecăm iar eu, în casă, am început să plâng foarte tare şi să 
spun: „Nu vreau decât să fiu la fel ca toți ceilalți. Nu vreau decât să fiu normal.” M-am ascuns, dar tata 
m-a găsit şi m-a obligat să mă urc în maşină, pentru că aveam un concert de suţinut. Apoi, cunoşti 
oameni pe drum, îi inviţi la tine, şi ştii că trebuie să profiți cât poţi, de fiecare moment petrecut cu ei, 
pentru că nu îi vei mai vedea niciodată, iar asta e dureros. Ştii că prietenia aceasta nu va dura. Genul 
acesta de lucruri doare foarte tare, mai ales când eşti copil. 


SB: Toată viaţa ta, a trebuit să-ți pui cariera înaintea relațiilor afective. Dar astăzi, există ceva afectiv 
în viața ta? O maşină nu poate merge fără combustibil, iar tu nu poți merge mai departe fără să 
primeşti iubire. Nu poți, pur şi simplu, doar să oferi iubire, fără să şi primeşti înapoi. lar, să spui că o 
primeşti de la fani, nu e suficient, Michael, pentru că ei te iubesc pentru ceea ce faci şi nu pentru ceea 
ce eşti. Ei te iubesc pentru electricitatea şi pentru încântarea pe care le aduci în viețile lor. 


MJ: O primesc înapoi, prin fericirea şi bucuria pe care le văd în ochii copiilor. Ei mi-au salvat viața, 
aşa că vreau să le ofer ceva în schimb [aici Michael începe să plângă.] Ei m-au salvat. Nu glumesc. 
Doar fiind lângă ei, doar văzându-i. Chiar aşa e. 


SB: Când ai crescut, ţi s-a întâmplat să simţi că cineva a încălcat promisiuni pe care ţi le făcuse? 

MJ: Tata a încălcat una foarte mare, pentru care sunt supărat şi azi. M-a manipulat să semnez un 
contract cu Columbia, când aveam optsprezece ani, promiţându-mi că voi lua cina cu Fred Astaire. 
Tata ştia că îl iubeam pe Fred din toată inima. Ştia că aş fi semnat contractul cu ochii închişi, şi aşa am 
făcut, iar el a plecat fericit şi nu a făcut nimic ca să-şi țină promisiunea. Apoi a spus că îi pare rău sau 
ceva de genul. Mi-a frânt inima că a făcut asta. M-a înşelat. 


SB: I-ai spus vreodată cât de tare te-a supărat? 


MJ: Nu. Nici până în ziua de azi nu ştie cât am suferit. De aceea, eu nu fac promisiuni pe care să nu le 
respect. 

: Capitolul 3 
Infăţişarea lui Michael 


SB: Vei avea o viață lungă şi fericită. Dar chiar crezi că într-o bună zi vei hotărî să devii un pustnic şi 
să dispari? 


MJ: Mdap. 

SB: Să părăseşti Neverland şi să-i încui porțile. Aşa? 

MJ: Mda. Ştiu că aşa voi face. 

SB: Dar de ce? Doar pentru că nu vrei ca oamenii să te vadă îmbătrânind? 

MJ: Nu pot suporta asta. Iubesc prea mult lucrurile frumoase, inclusiv pe cele din natură, şi vreau ca 
mesajele mele să ajungă la întregaa lume, dar nu vreau să fiu văzut acum... şi atunci când poza mea 
îmi apare pe computer, îmi face rău să o văd. 

SB: De ce? 

MJ: Pentru că sunt ca o şopârlă. E oribil. Niciodată nu mi-a plăcut asta. Aş vrea să nu pot fi niciodată 
fotografiat sau văzut; şi trag de mine, ca să merg acolo unde mergem. [Michael se referă la 
discursurile publice pe care le ținea în acea perioadă, cum ar fi cel de la Oxford University din Anglia 
sau cel de la Carnegie Hall din New York, pentru promovarea organizaţiei ,„,Heal The Kids".] 

SB: Michael, s-a scris că tatăl tău îţi spunea că erai urât. E adevărat? 

MJ: M-hm. Râdea de mine... Îmi amintesc, odată, eram în avion, gata de decolare, eu treceam printr-o 
pubertate cumplită, când trăsăturile încep să ţi se schimbe. Iar tata a spus: „Ih, ce nas mare ai. Nu e 
moştenit de la mine.” Nu şi-a dat seama cât de mult mă rănea. M-a durut atât de mult, că voiam să 
mor. 

SB: Era o jignire indirectă adresată mamei tale, acel „Nu l-ai moştenit de la mine”? 

MJ: Habar n-am ce voia să spună. 


SB: Crezi că e important să le spui copiilor că sunt frumoşi? 


MJ: Da, dar fără să exagerezi. Eşti frumos pe dinăuntru. Gândeşte-te în felul următor. Prince se 
priveşte în oglindă, îşi piaptănă părul şi spune „Arăt bine.” Iar eu îi spun „Eşti în regulă.” 


SB: Nu crezi că tatăl tău ţi-a insuflat convingerea că nu eşti frumos? Şi în felul ăsta, ai încercat să-ţi 


schimbi înfăţişarea puțin, dar tot nu te-a făcut fericit. Prin urmare, ar trebui să începi să-ți iubeşti 
înfăţişarea şi pe tine însuţi şi toate astea. 

MJ: Ştiu. Aş vrea să pot. 

SB: Toţi avem probleme cu aspectul nostru. Uite, eu am barba asta dezordonată. De câte ori am 
apariții televizate, mi se spune să o rad sau să o scurtez. Dar religia mea nu-mi dă voie să-mi tai barba, 
aşa că ea tot creşte. 


MJ: Ai vrea să-ţi tai barba? 


SB: Să fiu sincer, da, aş vrea să o tai. Nu de tot. Doar să o scurtez. Dar Dumnezeu şi religia mea sunt 
mult mai importante pentru mine, decât felul în care arăt. 


MJ: Nu ai voie să o tai? 

SB: In principiu, nu. Aici părerile sunt împărțite. Mulţi rabini îşi taie bărbile, iar unii nu o fac. 

MJ: E împotriva regulilor, să-şi taie bărbile? 

SB: Regulile sunt interpretate diferit de fiecare rabin. Biblia spune că nu ai voie să foloseşti cuțitul pe 
față. Aşa că unii oameni o iau literal, nu folosesc „cuţit”, nici lamă simplă, dar se rad cu aparatul 
electric pe faţă. Alții interpretează că nu au voie să folosească absolut niciun feol de obiect care să taie. 
Soţia mea Debbie spune „Nu m-am măritat cu un om care încearcă să se conformeze societății. M-am 
măritat cu un om pe care vreau să îl respect, iar tu eşti rabin. Fii mândru de ceea ce eşti.” 

MJ: Nu o deranjează barba? 

SB: Nu numai că nu o deranjează, dar s-ar supăra foarte tare dacă aş tăia un fir din ea. Chiar azi- 
dimineaţă mi-a spus: „Dacă mă iubeşti şi mă respecţi cu adevărat, nu vei spune niciodată că îţi tunzi 
barba din cauză că mă deranjează pe mine sau că vrei să arăţi mai bine pentru mine.” Soţia mea vrea să 
trăiesc numai conform cu principiile mele. 

MJ: Grozav. 

SB: In seara aia, joi seara, arătai fantastic. [Michael se dichisise pentru Balul Ingerilor, organizat de 
Denise Rich cu ocazia strângerii de fonduri pentru combaterea cancerului] Erai cel mai prezentabil 


bărbat de acolo. Prin urmare, nu-ţi place să fii fotografiat? 


MJ: Mi-aş dori să nu pot fi fotografiat niciodată şi să nu pot fi văzut niciodată. Doar pentru 
entertainment; îmi creez dansul aşa cum vreau să arate, şi filmul la fel. 


SB: Acum vrei să faci filme? 


MJ: Iubesc filmele, dar nu pot controla, în acelaşi timp, felul în care acele imagini apar în lumină şi 
expresia mea. Ihh... 


SB: Dacă un copil ţi-ar spune „Detest să fiu fotografiat”, ce i-ai raspunde? 


MJ: I-aş spune: „Habar nu ai cât eşti de frumos. Spiritul tău este cel care...” 

SB: Păi şi de ce eşti gata să spui asta oricui, în afară de tine? 
MJ: Nu ştiu. [Spunând asta, Michael pare încurcat şi resemnat. ] 


SB: Ai văzut la fanii tăi, mii de femei aruncându-se la picioarele tale. Asta înseamnă că eşti atrăgător 
şi dorit. Ai simţit, la vremea aceea, că ele voiau să se îndrăgostească de tine? 


MJ: Când mă gândesc la asta — nu aş spune-o niciodată la televizor — dar dacă ar fi să merg pe scenă 
gândindu-mă la tot ce le trece femeilor prin cap, atunci nu m-aş mai urca niciodată pe o scenă. Dacă aş 
începe brusc să mă gândesc la ce se gândesc ele — la sex, sau cum aş arăta dezbrăcat — atunci, o, 
Doamne, mi-ar fi atât de ruşine, încât nu aş mai ieşi niciodată din casă măcar. E oribil. 


SB: Mulţi adoră să fie sex-simbol. Ţie nu-ţi place, pentru că eşti prea ruşinos. Îţi dai seama, atunci 
când unele femei îți vorbesc, că de fapt asta e în mintea lor? 


MJ: M-hm. Chiar mi-o spun. 
SB: „Vreau să fac sex cu tine”? 


MJ: Aham. 


Capitolul 4 
Teama lui Michael de tatăl lui 


SB: Ştii, Michael, îl judecam pe tatăl meu dar într-o zi am încetat să fac asta, pentru că şi el a avut 
propriile provocări. A avut o viață foarte grea, care a început într-o sărăcie lucie în Iran. Şi nu era uşor 
pentru evrei să crească în Iran. Cine ştie cum a fost copilăria lui... Tu, îţi mai judeci tatăl? 


MJ: Şi eu făceam asta. Eram foarte supărat pe el. Mă duceam pur şi simplu în camera mea şi strigam 
de furie, pentru că nu înţelegeam cum putea un om să fie atât de depravat şi de josnic. Uneori, eram în 
pat, dormind, era ora 12 noaptea, după ce înregistrasem toată ziua, după ce cântasem toată ziua, fără 
pauză, fără distracție, fără joacă. El ajunge acasă târziu. „Deschide uşa.” Uşa era încuiată. Zice: „Ai 
cinci secunde, înainte să dărâm uşa.” Şi începe să lovească în uşă până o dărâmă. Zice: „De ce nu ai 
semnat contractul?” Îi răspund: „Nu ştiu.” Zice: „Păi, semnează-l. Dacă nu, o să ai probleme.” Şi mă 
întrebam: „O, Doamne, de ce? Unde e iubirea? Unde e spiritul părintesc?” Mă gândeam: „Chiar aşa 
trebuie să fie?” Te arunca şi te lovea cât de tare putea. Era foarte corpolent. 


SB: Ai început să simţi că erai o maşină de făcut bani, pentru el? 
MJ: Da, absolut. 
SB: Aşa cum a decsris Macaulay Culkin [despre tatăl lui]? Te-ai simţit folosit? 

MJ: Da. Şi într-o zi — nu-mi place să repet asta, şi Dumnezeu să-l binecuvânteze pe tatăl meu, pentru 
că a făcut unele lucruri minunate şi a fost un geniu — dar într-o zi a spus: „Dacă vreodată vă veţi opri 
din cântat, vă voi arunca exact ca pe un cartof stricat.” M-a durut. Te-ai aştepta să se gândească şi el 
„Copiii ăştia au inimă şi sentimente”. Nu şi-a dat seama că ne rănea? Dacă le-aş spune una ca asta lui 
Prince sau lui Paris, ştiu că i-ar durea. Nu poți să le spui aşa ceva unor copii; şi eu nu am uitat 
niciodată asta. Mi-a afectat relația cu el, până în ziua de azi. 


SB: Adică, dacă nu ați mai fi cântat pentru el, nu v-ar mai fi iubit? 
MJ: Ne-ar fi aruncat ca pe un cartof stricat. Aşa a spus. 
SB: Dar mama ta, venea să vă spună „Nu-l ascultați. Nu vorbeşte serios”? 


MJ: Ea era întotdeauna cea din planul doi, atunci când el îşi ieşea din fire, lovindu-ne şi bătându-ne. O 
aud şi acum. [Îşi modifică vocea, imitând-o pe mama lui] „Joe, nu, o să-i omori. Nu! Nu, Joe, e prea 
mult.”, iar el spărgea mobila şi era înfiorător. Întotdeauna am spus că dacă voi avea copii, niciodată nu 
mă voi purta cu ei în felul acesta. Nu mă voi atinge nici măcar de un fir de păr de pe capul lor. Pentru 
că oamenii spun întotdeauna că cei abuzaţi, abuză la rândul lor — şi nu e adevărat. Eu cred dimpotrivă. 
Cea mai grea pedeapsă pe care le-o dau eu, e să-i pun să stea puţin la colţ, şi mi se pare suficient. 


SB: Cred că ai dreptate. Nu-mi place când aud lucruri ca acesta, că „cei abuzaţi, abuză”. Ar însemna 
că eşti condamnat să fii un om rău. 


MJ: Nu e adevărat. Întotdeauna mi-am promis, în inima mea, că nu voi fi niciodată aşa, niciodată. 
Dacă sunt într-un magazin şi aud pe cineva certându-şi copilul, îmi vine să plâng. Pentru că îmi 
reaminteşte de felul în care am fost tratat când eram copil. În momentul acela mă cutremur şi plâng. 
Nu suport asta. E foarte greu. 


SB: Când părinţii mei au divorţat, ne-am mutat departe, la 3.500 de mile distanță de tata. Era foarte 
greu să fim apropiaţi de el. Dar îl iubesc, şi încerc să nu-l judec niciodată, şi am făcut mari eforturi să 
fiu mult mai apropiat de el. Trebuie să luăm în serios porunca din Biblie care spune ca întotdeauna să- 
ți cinsteşti părinții. Biblia nu spune „Cinsteşte-i dacă merită”. Pur şi simplu ne poruncește să-i cinstim. 
Ei au dobândit acest drept, prin faptul că ne-au dat viaţă. 


MJ: Îmi e teamă de tata, chiar şi astăzi. Când intra în cameră — Dumnezeu mi-e martor că spun 
adevărul — îmi venea să leşin în prezenţa lui, de multe ori. Odată, chiar am leşinat. Am şi vomat în 
prezenţa lui, pentru că atunci când intra în încăpere simţeam un fel de aură, şi începea să mă doară 
stomacul şi ştiam că nu era de bine. Acum e altfel. Timpul şi vârsta l-au schimbat, îşi priveşte nepoţii 
şi vrea să fie un tată mai bun. Mie îmi foarte greu să îl accept pe acest „alt tip”, care nu e tipul cu care 
am crescut. Dar mi-aş dori ca el să fi învăţat asta mai devreme. 

SB: Şi atunci, de ce îți mai este teamă? 


MJ: Pentru că cicatricea este încă acolo, rana e încă acolo. 


SB: Deci, tu îl vezi tot ca la început. Îți e chiar atât de greu să-l vezi ca pe un om schimbat? 

MJ: Nu pot să-l văd ca pe un om nou. Sunt ca un înger speriat în fața lui. Intr-o zi m-a întrebat: „De ce 
ti-e teamă de mine?” Nu am putut să-i răspund. Dar în sinea mea îi spuneam: „Ştii ce ai făcut?...” 
[vocea i se frânge] „Ştii ce mi-ai făcut?” 


SB: E foarte important pentru mine să aud asta. Ca prieten al tău şi ca unul care sunt întrebat constant 
despre tine, este important să înțeleg aceste lucruri. Este foarte important, pentru întreaga lume, să 
înțeleagă asta. Vezi tu, Michael, nimeni nu te-ar mai fi judecat atât de dur, dacă ar fi auzit toate astea. 
S-ar fi străduit mai mult să empatizeze cu suferinţa ta, mai degrabă decât să te condamne. Îi spui „tată” 
sau „Joseph”? 


MJ: Nu aveam voie să-i spunem „tată”, când eram copii. Ne-a zis: „Să nu-mi spuneţi tată. Eu sunt 
Joseph.” Exact aşa ne-a spus. Dar acum vrea să-i spunem „tată”. Mie mi-e greu. Nu pot să-i spun 
„tată”. Uşa asta s-a închis definitiv, în clipa când ne-a spus „Să nu-mi spuneţi tată. Eu sunt Joseph.” Eu 
iubesc să-i aud pe Prince şi pe Paris spunându-mi „tati”, sau să-i auzi pe copiii italieni spunând „papa”, 


sau pe cei evrei spunând „poppy”. Sunt atât de drăgălaşi, cum să nu fii mândru? Ei sunt urmaşii tăi. 
SB: De la ce vârstă ţi-a spus să nu-i zici „tată”? 

MJ: De când eram foarte mic şi până în perioada „Off The Wall”, „Thriller”. 

SB: Se simţea mai profesionist în felul ăsta? 


MJ: Nu. Se simţea mai tânăr. El era prea şmecher ca să fie „tată”. El era Joseph. Nu aş vrea să mă 
audă acum... 


SB: Am citit undeva că mama ta se gândeşte să divorțeze şi că a depus nişte acte. 


MJ: Nu ştiu dacă a depus actele, poate. Nu, nu, nu a depus nimic. A vrut să o facă, de multe ori, din 
cauză că o înşela şi din cauză că era un om dificil. Dar, după religie, ea nu poate divorța decât pe 
motiv de adulter. El a făcut asta înainte, iar ea ştie. Dar ea e o sfântă şi nu o să se despartă de el. Ştie că 
el iese şi îşi face de cap, după care vine acasă şi se aşează în pat lângă ea. Nu cunosc pe nimeni ca 
mama. E ca Maica Tereza. Sunt puţini asemenea oameni, în lume. 


SB: Deci, e genul de femeie aproape sfântă, care suferă de multă vreme. Ţi se pare că a suferit prea 
mult timp? Că nu ar fi trebuit să îndure atât? 


MJ: Noi o imploram să divorţeze. Îi spuneam: „Mamă, divorțează de el.” Ea ne răspundea: „Lăsaţi-mă 
în pace. Nu!” Noi îi spuneam: „Scapă de el.” Îi strigam: „Divorţează de el!” când eram mici. Dar mulţi 
ani de zile aveam să tot auzim maşina lui venind. Întotdeauna conducea un Mercedes mare şi mergea 
foarte încet. „A venit Joseph, repede!” Toată lumea alerga în camere, trânteau uşile. 


SB: Atât erați de speriați de el? 
MJ: Mdap. Mereu spuneam „Când vin acasă şi deschid uşa, vreau să mă întâmpine copiii strigând 


"tati", să sară în jurul meu” — şi aşa fac copiii mei. Eu vreau să fie invers decât am fost noi. Nu vreau 
să fugă de mine. 

Capitolul 5 
Protector cu Janet 


SB: Dă-mi voie să-ți împărtăşesc un gând. Ai spus că tatăl vostru vă umilea când eraţi în concerte, vă 
făcea să plângeți şi vă împingea pe scenă, în faţa acelor fete care vă iubeau... ca să ce? Ca să vă arate 
că el avea putere asupra voastră? 


MJ: Păi, ă, nu. Nu făcea asta pe scenă. Dar, după show, era o cameră plină de fete. Tatălui meu îi 
plăcea să aducă fete în cameră. lar după show trebuia să mâncăm ceva şi camera era plină-ochi cu fete 
care chicoteau, strigau „Oh, Doamne!” şi tremurau. Şi dacă vorbeam sau cine ştie ce făceam şi lui nu-i 
plăcea, îşi lua privirea aia... care te speria de moarte. Odată m-a plesnit peste față cu toată puterea şi 
m-a îmbrâncit în camera aia mare şi plină de fete, cu lacrimile şiroind pe obraji. În condiţiile astea, ce 
puteam să fac? 


SB: Câţi ani aveai? [Prince în fundal, strigă „Suntem copaci!” şi râde] 
MJ: Am, nu mai mult de doisprezece... unsprezece, pe-acolo. 
SB: Deci, acestea sunt primele momente din viaţa ta în care te-ai simțit ruşinat? Umilit de-a dreptul? 


MJ: Nu, au mai fost şi altele. A făcut ceva foarte grosolan, crud... crud... Nu ştiu de ce. El era 
grosolan. Felul în care te bătea era dur, ştii? Mai întâi, de dezbrăca la piele. Te dădea cu ulei. Era un 
întreg ritual. Te ungea pentru ca atunci când te lovea capătul cablului [imită sunetul şfichiului], ştii... şi 
simţeai că mori, şi erai plesnit peste față, pe spate, peste tot... Şi întotdeauna o auzeam pe mama: „Nu, 
Joe! O să-i omori, nu!” Şi mă lăsam în voia sorții, pentru că nu aveam ce să fac. Şi l-am urât pentru 
asta, l-am urât. Cu toţii l-am urât. Îi spuneam mamei, ne-o spuneam şi între noi, nu o să uit niciodată 
asta. Janet şi cu mine, discutam. Îi spuneam: „Janet, închide ochii.” Ea: „Bine, i-am închis.” Îi 
spuneam: „Imaginează-ţi-l pe Joe într-un coşciug. E mort. Îţi pare rău?” Ea spunea: „Nu.” Chiar așa. 
Asta făceam noi când eram copii. Astea erau jocurile noastre. Într-atât eram de plini de ură. Îi 
spuneam: „E în sicriu, e mort. Simţi vreun regret?” lar ea răspundea „Neh.” Atât de furioşi eram pe el. 
Astăzi îl iubesc, dar pe atunci era tare aspru, Shmuley. Era brutal. 


SB: Dar îţi dai seama că, atunci, copilul din tine a fost corupt — atunci când ai început să simţi ura? Te- 
ai gândit: „Trebuie să scap din asta, cumva. Trebuie să fac ceva.”? 


MJ: Mda, am vrut să devin un performer atât de minunat, încât să primesc înapoi iubirea. 


SB: Deci, te-ai gândit că ai putea să-l schimbi. Te-ai gândit că, dacă vei deveni un mare star şi vei avea 
mult succes, şi vei fi iubit de întreaga lume, atunci şi tatăl tău te va iubi. 


MJ: Aham. 


SB: Aşadar, ai fi putut să-l schimbi în felul acesta. 

MJ: Mda, speram să pot şi speram să obţin iubire din partea altor oameni, pentru că aveam nevoie 
disperată de asta, înţelegi? E nevoie de iubire, toată lumea are nevoie de iubire. E cel mai important 
lucru. De aceea îmi pare atât de rău pentru copiii din orfelinate şi spitale, care sunt singuri şi stau legați 
de paturi — îi leagă pentru că nu au destul personal care să se ocupe de ei. Am zis: „Sunteţi nebuni?” şi 
m-am dus la fiecare pat, să-i eliberez. Le-am zis: „Nu aşa te poți cu copiii. Nu-i legi.” În unele locuri îi 
țineau legați de pereţi, cu lanţuri, cum am văzut în România. Şi dormeau în propriile fecale şi în 
propria urină. 


SB: Te identifici mai mult cu astfel de oameni, din cauză că şi tu eşti foarte sensibil? 


MJ: Mda... Ţin mai mult la Mushki [fiica cea mare a lui Shmuley, care avea 12 ani la data discuţiei şi 
era obeză], pentru că simt suferinţa ei. Ea suferă foarte mult. A avut şi Janet o perioadă în care era 
supraponderală şi plângea foarte mult. Dar a decis să ia măsuri. „O să scap de asta”, a spus, şi aşa a 
făcut. Era foarte nefericită din cauza greutăţii. 


SB: Ai fost foarte protector cu ea, fiind sora mai mică? 


MJ: Da, eram hotărât să o fac să slăbească. Eram răutăcios. O tachinam, ca să o motivez. Nu-mi 
plăcea să o văd grasă. Nu-mi plăcea, pentru că ştiam că din cauza asta va avea de suferit. 


SB: Cum ai convins-o să ia măsuri? 


MJ: l-am spus: „Trebuie să slăbeşti, pentru că arăţi ca o vacă grasă.” Ştiu că a fost josnic din partea 
mea, să-i vorbesc aşa. Ea îmi spunea: „Taci!”, iar eu îi spuneam „Taci tu!” Dar eram hotărât să o văd 
pe sora mea arătând bine, pentru că în adâncul inimii mele o iubeam şi voiam să o văd strălucind, iar 
când a devenit o artistă de succes, ştii... am fost fericit şi mândru pentru că a reuşit. 


SB: O mai protejezi şi acum? 


MJ: Da, da... Aş vrea totuşi să fim mai apropiaţi. Suntem apropiaţi ca spirit, dar nu ca familie. Pentru 
că noi nu sărbătorim nimic, nu avem motive să ne reunim. Aş fi vrut să fi fost educați altfel. Îmi place 
mult ce am văzut la voi, acele binecuvântări care mă emoţionează. Înţeleg de ce sunteți atât de 
apropiaţi, e foarte frumos. 


[În serile de vineri, înainte de Sabatul evreiesc, Shmuley şi soția lui îşi binecuvântează copiii pe rând, 
urându-le să crească şi să devină la fel ca marile personaje din Biblie, patriarhii şi matriarhele 
poporului evreu. Michael a fost martor de câteva ori, ca oaspete la masa de Sabat, şi de fiecare dată 
privea cu atenţie ritualul binecuvântării copiilor.] 

Capitolul 6 
O fericire amară: „Nu-mi doream decât să fiu iubit” 


SB: Ţi-a răspuns Dumnezeu, întotdeauna, la rugăciuni? 
MJ: De obicei, da. Absolut. De aceea cred în asta. 
SB: Simţi că a fost cu tine, atunci când ai trecut prin greutăţi? 


MJ: Nu există nici măcar un singur lucru pe care să-l fi cerut şi pe care să nu-l fi primit. Nu e vorba de 
lucruri materiale. Voi spune ceva ce n-am mai spus niciodată şi care e adevărat. Nu am niciun motiv să 
te mint şi Dumnezeu ştie că spun adevărul. Consider că tot succesul şi toată faima — pe care mi le-am 
dorit enorm — mi le-am dorit pentru că voiam să fiu iubit. Atâta tot. Acesta este adevărul adevărat. Am 
vrut ca oamenii să mă iubească, să mă iubească cu adevărat, pentru că nicodată nu m-am simțit iubit 
cu adevărat. Îmi spuneam „Ştiu că am o abilitate. Poate că, dacă îmi ascut această abilitate, poate 
oamenii mă vor iubi mai mult.” Am vrut să fiu iubit, pentru că eu consider că este foarte important să 
fii iubit şi să le spui oamenilor că îi iubeşti, să te uiţi în ochii lor şi să le spui asta. 


SB: Dar reversul monedei, Michael, este că dacă ai fi primit prea multă iubire când erai copil, poate că 
nu ai fi muncit atât de mult ca să ai succes. 


MJ: E adevărat. De aceea nu aş vrea să schimb nimic, pentru că fiecare lucru îşi are rostul lui. 
SB: Deci, ai putea să transformi neglijarea în binecuvântare? 
MJ: Mda. 


SB: Îmi amintesc ce a spus Paul McCartney, atunci când a fost întrebat despre marele tău succes. 
Cineva l-a întrebat: „Va avea Michael Jackson soarta altor staruri rock — Doamne fereşte, să moară la 
treizeci de ani din cauza drogurilor?” Iar McCartney a spus: „Nu. Michael e total diferit. Nu înjură, nu 
bea.” Asta se întâmpla acum cincisprezece ani. Ştiai asta de spre tine? Ştiai că ai un caracter care nu 
poate fi distrus de faimă şi succes? 


MJ: Mdap. Am fost întotdeauna destul de motivat. Am avut mereu o viziune a lucrurilor pe care 
voiam să le fac şi a scopurilor pe care voiam să le ating şi nimic nu m-ar fi putut împiedica. Şunt 
concentrat şi ştiu ce vreau, ştiu ce vreau să obțin şi nu mă las deturnat de la asta. Şi chiar dacă uneori 
mai cad, eu continui să alerg maratonul, ca să-mi ating ţelurile. Asta mă menţine pe direcţie. Sunt 
dedicat. 


SB: Dacă eşti fericit cu tine însuţi, atunci ce spui despre... ai zis că nu ai fi schimbat nimic, pentru că 
toate experienţele tale din copilărie au contribuit la omul care eşti astăzi, la succesul tău. Aşadar, nu ai 


schimba nimic? 


MJ: Nu. Datorită trecutului meu, sunt sensibil şi empatizez cu alți copii, iar asta mă face foarte fericit. 

Capitolul 7 
Rose Fine: meditatorul lui Michael din copilărie 


[Michael şi Shmuley au dscutat despre Rose Fine, meditatorul care a însoțit The Jackson 5 în turnee. 
Michael a rămas ataşat de ea chiar şi după ce a crescut şi a sprijinit-o financiar pentru tot restul vieţii 
ei. Conversaţia a început cu frica lui Michael de călătoriile cu avionul. ] 

MJ: M-a afectat teribil. 

SB: Ce anume? 

MJ: Turbulenţele şi gândul că eram acolo sus şi teama că nu aveam să supraviețuiesc. 

SB: Îţi amineşti ce-mi povesteai despre tutorele tău din copilărie? 


MJ: Despre Rose Fine? 


SB: Mi-ai zis odată la telefon ce spunea ea, că dacă ar fi fost o călugăriță în avion, toată lumea ar fi 
murit. 


MJ: Ea spunea: „Suntem bine, stăm toți în avion şi avem atât de multă credință. Am verificat... nu 
există nicio călugăriță în avion.” Intotdeauna am crezut-o. 


SB: Şi acum, încă mai cauţi călugărița aceea? 


MJ: Mă gândesc la asta. Nu văd niciodată o călugăriţă în avion. Rose Fine m-a ajutat mult, pentru că 
mă lua de mână şi mă strângea la piept. După spectacole, alergam în cameră. Citeam împreună, beam 

lapte cald şi asta mă alina foarte mult. Ea îmi spunea mereu „Uşa e deschisă” şi avea grijă să lase uşa 
camerei ei deschisă. 


SB: E posibil ca cineva care nu e părintele biologic al unui copil, să-l iubească exact ca şi cum ar fi al 
lui? Tu iubeşti alți copii, aşa cum îi iubeşti pe Prince şi pe Paris? 


MJ: Absolut. 

SB: Unul dintre cele mai impresionante lucruri pe care le-am văzut la tine este că, atunci când spun 
„Prince şi Paris sunt frumoşi”, tu răspunzi „Nu. Toţi copiii sunt frumoşi.” Nu-mi dai voie să-i laud pe 
Prince şi Paris. 

MJ: Dar aşa este. Eu văd frumuseţea în toți copiii. Pentru mine, toți sunt frumoşi. E minunat asta, şi îi 
iubesc pe toți la fel. Mă contraziceam, cu oameni care nu erau de acord cu mine şi spuneau că trebuie 


să-ți iubeşti mai mult copiii proprii. 


SB: Rose Fine, cu toate că nu era mama ta biologică, a putut să-ţi ofere iubire maternă? 

MJ: Şi, mamă!, câtă nevoie aveam de asta... Nu prea am stat cu mama când eram mic, foarte rar se 
întâmpla, deşi am avut o mamă minunată. O privesc ca pe un înger, dar mereu eram plecat, ținând 
concerte prin toată America, şi peste ocean, în cluburi — eram mereu plecat. Faptul că am avut-o pe 
Rose Fine m-a ajutat enorm. Janet şi cu mine am avut grijă de ea până în clipa în care a închis ochii. 
Asta s-a întâmplat de curând. 


SB: Crezi că ar trebui să fie menționată în contextul inițiativei tale recente, fundaţia Heal The Kids? 
MJ: Da, sigur. Trebuie să fie menţionată. 
SB: Ce vârstă avea? 


MJ: Nu mi-a spus niciodată vârsta ei. Cred că avea vreo nouăzeci [atunci când a murit]. Spunea: 
„Când o să-mi închei misiunea cu voi, o să vă spun câți ani am.” Dar n-a vrut să-mi spună, nici atunci. 
A fost cu noi tot timpul, de la primul turneu profesionist al trupei The Jackson 5 şi până când am 
împlinit optsprezece ani. Primul turneu a fost după ce am erupt, cu primul nostru hit single. Ea avea 
întotdeauna puterea. Unele concerte trebuiau să înceapă târziu şi ea avea întotdeauna puterea să 
oprească spectacolul, conform Consiliului Educaţiei care spunea „Copiii nu au voie să depăşească ora 
legală.” Dar ea lăsa mereu spectacolul să se desfăşoară. Nu avea inima să dezamăgească publicul. 


SB: lar în timpul zilei, vă ţinea lecţii? 

MJ: Aham. 

SB: Materiile obişnuite? Matematica, engleza? Făcea lecţiile cu voi toţi cinci deodată? 

MJ: Da, cu toţii, timp de trei ore. I-a predat şi lui Janet, tuturor. 

SB: Mai spune-mi despre ea. 

MJ: Mda, Rose a murit anul acesta. Janet şi cu mine am plătit pentru îngrijirea ei şi pentru spitalizare, 
iar dacă i se strica televizorul sau instalația electrică, sau orice se putea întâmpla în casă, noi plăteam 
facturile. Acum, soțul ei este bolnav, aşa că am grijă de el, fiindcă, ştii, am simțit că ea a fost ca o 
mamă pentru noi şi de mama ta trebuie să ai grijă. 

SB: Chiar aşa ai simţit? 

MJ: Absolut. Ea a fost pentru noi mai mult decât un meditator, şi am fost foarte supărat pe mine 
fiindcă, atunci când a murit, eram departe şi nu am putut să ajung la ea. Eram în Elveţia şi Evy, 
secretara mea, m-a sunat să-mi spună că Rose Fine a murit. Am zis: „Cum?? Sunt în Elveţia. Nu 
pot...” Am fost supărat, dar am făcut tot ce am putut. Era dureros, atunci când mergeam la uşa ei şi 
spuneam „Miss Fine, sunt Michael” iar ea zicea „Nu spune că eşti Michael. Tu nu eşti Michael.” 


Lucruri din astea care se întâmplă în creier şi îi face să nu te mai recunoască. E foarte dureros. 
Bătrâneţea nu e mereu drăguță. E trist. 


SB: Cum se descurcă un copil, cu astfel de lucruri? Tu ai încercat să-ţi păstrezi tinereţea, pofta de 
Joacă, şi toate lucrurile despre care am vorbit. Vezi bătrâneţea ca pe un blestem? 

MJ: Într-un fel, da, atunci când trupul începe să cedeze. Dar atunci când oamenii în vârstă se întorc la 
copilărie, am văzut că redevin foarte jucăuşi şi copilăroşi. Relaţionez foarte bine cu bătrânii care au 
aceste calități ca ale copiilor. Ori de câte ori merg într-un spital, găsesc o cale să mă strecor în alt salon 
şi să stau de vorbă cu oameni în vârstă. Chiar acum două zile, am fost într-un spital şi am făcut asta, ei 
sunt atât de înduioşători şi te întâmpină ca nişte copii. Spun: „Vino incoace” şi stăm de vorbă. Sunt 
simpli şi plăcuți. 


SB: Deci, viaţa este aproape ca un cerc. Începi copil, devii adult, ceea ce nu e mereu sănătos. Sunt o 
mulțime de aspecte negative aici; dar apoi te întorci, cu bătrânețea, la acea inocență, devii mult mai 
Jucăuş. Ai mult mai mult timp, acum au şi copiii. Bănuiesc că acesta e motivul pentru care bunicii se 
înțeleg atât de bine cu nepoții lor. 


MJ: Vârstnicii şi copiii seamănă foarte mult. Sunt lipsiți de griji, au liber la joc, sunt simpli şi 
drăgălaşi. E un sentiment spiritual. Nu vizitez casele bătrânilor aşa cum vizitez orfelinatele. Mulţi 
dintre ei au Alzheimer şi nu mai recunosc multe. Dar am o relaţie grozavă cu oamenii în vârstă. Îmi 
place să stau de vorbă cu ei, şi să ascult poveşti despre vremea când erau copii şi cum era lumea pe 
vremea aceea, îmi place mult asta. În urmă cu mulţi ani, un evreu bătrân din New York mi-a spus: 
„Întotdeauna să fii recunoscător pentru talentul tău şi întotdeauna să dăruieşti celor săraci. Ajută-i pe 
alții. Când eram mic, tatăl meu mi-a spus 'O să luăm aceste haine şi aceste bucăţi de pâine, o să le 
învelim, iar voi o să alergaţi de-a lungul strazii şi pe scări, o să ciocăniţi la uşi, o să lăsaţi pachetele în 
fața uşilor şi o să fugiți.” L-am întrebat "De ce ne spui să fugim?” lar el a răspuns "Pentru că nu vreau 
să se simtă ruşinaţi, atunci când vor deschide uşa. Au şi ei mândrie. Asta e filantropia adevărată.” Nu 
am uitat niciodată ce mi-a spus acel bătrân. E drăguţ, nu-i aşa? lar el a făcut asta mereu, când era mic. 


SB: Ai încercat să faci acte caritabile de care să nu ştie nimeni? 


MJ: Da, fără să flutur steaguri. Omul despre care am povestit, spunea că filantropia adevărată 
înseamnă să dăruieşti din inimă fără să te lauzi cu asta, şi pentru că el fugea, oamenii nu ştiau cine le 
punea pachetele la uşă. Era ca şi cum le-ar fi lăsat Dumnezeu acolo, ştii? Foarte frumos. Nu am uitat 
niciodată această poveste. Aveam vreo unsprezece ani atunci când mi-a fost spusă. El era un om în 
vârstă, foarte drăguţ, un evreu, din câte îmi amintesc. 


[În religia iudaică, cea mai înaltă formă de caritate este atunci când binefăcătorul nu cunoaşte 
identitatea beneficiarului, şi beneficiarul nu cunoaşte identitatea binefăcătorului. De aici, obiceiul 
iudaic de a pune în fiecare zi câte o monedă într-o cutie a milei, ori acasă, ori într-un fond administrat 
public, care apoi este distribuit celor săraci.] 


SB: Era Rose Fine o evreică credincioasă? Işi respecta credința? Sau era mai laică? 
MJ: Ce înseamnă asta? 
SB: Se ferea să călătorească de Sabat, mânca numai hrană cuşer, lucruri din astea? 


MJ: Nu-mi amintesc. Mi-a spus multe lucruri despre iudaism. Nu ştiu dacă mânca numai cuşer, dar 
îmi părea tare rău pentru ea, din cauză că fiul ei suferise mult. El fusese medic şi a murit înainte de 
vreme şi în ziua în care el a murit, îmi amintesc clar cât de tristă a fost. El fusese un medic minunat, 
studiase la Harvard, era înalt şi frumos. A avut o tumoare la creier. Nu-mi pot imagina cum e să moară 
orice copil, darămite să-ţi pierzi propriul copil astfel. 

SB: Ai aflat ceva despre iudaism de la Rose Fine? 


MJ: M-a învăţat despre cultura iudaică şi n-am să uit niciodată când eram mic şi am aterizat în 
Germania, iar ea era foarte tăcută. Am întrebat-o „Ce s-a întâmplat, Miss Fine?” Ştii cum simt copiii 
că ceva e în neregulă cu mama lor? Ea a spus „Nu-mi place.” Am întrebat-o: „De ce?” Mi-a răspuns 
„O mulțime de oameni au suferit aici.” Atunci am aflat prima oară despre lagărele de concentrare, prin 
intermediul ei, pentru că eu nu ştiam nimic despre asta. Nu voi uita niciodată sentimentul acela. Ea 
spunea că o lua cu frig acolo, chiar simţea răcoare. Era o persoana foarte plăcută. M-a introdus în 
lumea minunată a cărților, mi-a inoculat pasiunea pentru citit şi nu aş fi fost cel care sunt astăzi, dacă 
nu ar fi fost ea. Îi datorez multe, şi de aceea vreau să-i dedic următorul album. 


SB: Crezi că te vedea ca pe fiul ei? 


MJ: Mă numea fiul ei. Ori de câte ori mergeam cu avionul, vedeai şapte copii negri şi un tată negru, 
toți cu freze imense de tip Afro, şi printre ei pe acea evreică albă mai în vârstă. O opreau şi o întrebau: 
„Dumneata cine eşti?” Iar ea răspundea „Eu sunt mama.” De fiecare dată dădea acest răspuns şi o 
lăsau să treacă. Era specială. Aveam nevoie de ea. 


SB: Ţi-a arătat iubire necondiționată? 
MJ: Da. 


SB: Şi crezi că iubirea necondiționată se poate manifesta chiar şi între două persoane care nu sunt 
înrudite? 


MJ: O, Doamne, desigur. Cred că am învăţat asta datorită ei şi apoi am văzut-o şi am experimentat-o. 
Nu contează gradul de rudenie, rasa, credinţa ori culoarea. Iubirea e iubire şi străbate toate graniţele şi 
se vede imediat. Eu o văd în ochii copiilor. Când privesc copiii, parcă văd nişte pui neajutorați. Sunt 
atât de drăgălaşi... Cum ar putea cineva să le facă vreun rău? Sunt minunați. 


SB: Rose Fine a murit anul acesta, prin urmare încă eşti trist. Cum se descurcă un copil cu un astfel de 
necaz? Un copil trăieşte în Paradis, lumea perfectă pe care încercăm noi să o descriem. Adulții sunt 
corupți mult, prin războaiele pe care le duc, prin gelozia şi cinismul lor, şi brusc apare moartea, cu care 


până şi un copil e nevoit să se confrunte. Aşadar, cum accepți tu moartea? Şi cum o acceptă un copil? 


MJ: Da, am avut de-a face cu moartea şi e foarte greu. 

PARTEA a Ila 
Anii Martorilor lui Iehova şi religia 


Capitolul 8 
Relaţia cu biserica Martorilor lui lehova 


SB: Crezi că aversiunea față de mândrie este încă o relicvă a educaţiei tale religioase? 
MJ: M-a rănit mult dar m-a şi ajutat mult. 
SB: Cum te-a rănit? 


MJ: Ăm... [o tăcere lungă] Când am făcut anumite lucruri, în trecut, şi nu mi-am dat seama că erau 
împotriva religiei şi am fost mustrat pentru ele, asta aproape că m-a distrus. Cu unele lucruri pe care 
le-am făcut ca artist, în muzica mea, nu mi-am dat seama că depăşisem limita, dar ei m-au pedepsit 
asprtu şi am suferit din cazua asta. Aproape că mi-au desființat munca. Mama a văzut. 


SB: Dezaprobarea lor, respingerea lor? 


MJ: Când am făcut Moonwalk pentru prima oară, în spectacolul „Motown 25”, mi-au spus că era un 
dans burlesc, că era obscen şi am discutat cu ei luni de zile, dar o ţineau una şi bună „Nu ai voie să mai 
dansezi niciodată aşa.” Le-am spus că 90,9 procente din dans sunt mişcări din talie, iar ei mi-au 
răspuns: „Noi nu vrem să mai faci asta.” Aşa că, o lungă perioadă de timp m-am străduit să dansez fără 
să-mi mişca acea parte a corpului. Pe urmă, când am făcut „Thriller”, cu toți acei zombi şi fantome, au 
spus că era ceva satanist şi ocult şi că fratele Jackson nu putea să facă aşa ceva. Mi-am sunat avocatul 
şi i-am spus plângând: „Distruge videoclipul, distruge-l.” Şi pentru că el a acţionat împotriva dorinței 
mele, avem „Ihriller” astăzi. M-au făcut să mă simt atât de rău, încât le-am cerut oamenilor mei să-mi 
distrugă munca. 


SB: Deci, ai văzut două aspecte ale religiei: cea iubitoare, care te învaţă să eviți mândria şi să accepți 
umilinţa; dar ai văzut-o şi pe cea care ar putea fi numită meschină şi plină de prejudecăţi. 

MJ: Pentru că uneori discriminează într-un mod greşit. Eu nu cred că Dumnezeu a vrut aşa. Cum ar fi 
sărbătoarea de Halloween — mi-a lipsit atâția ani, iar acum o ţin. E plăcut să mergi din uşă în uşă iar 
oamenii să-ți dea bomboane. Avem nevoie de mai multe astfel de obiceiuri în lume, pentru că apropie 


oamenii. 


SB: Îţi place să-i iei pe Prince şi Paris la colindat? 

MJ: Sigur, suntem o familie şi mergem împreună, şi îi las pe ei să strângă bomboanele. Vreau ca ei să 
vadă că oamenii pot fi cumsecade. Le strângem într-o pungă şi apoi [în şoaptă] înlocuiesc bomboanele 
lor cu unele în formă de globi oculari. 


SB: Azi-noapte am vorbit cu Andrew Sullivan, jurnalistul care este editor la „The New Republic”. Am 
avut o dezbatere despre homosexualitate, şi după aceea am discutat despre tine iar el a fost surprins să 
audă lucruri frumoase despre tine, şi a spus: „Păi şi eu de ce nu ştiu nimic din toate astea?” I-am 
răspuns „Nu ştiu.” Lucruri profunde, ca acesta, Michael, „esența Halloween-ului”. Ar trebui să faci 
conferințe de presă despre astfel de lucruri. „Esenţa Halloween-ului este ca toți copiii să 
experimenteze amabilitatea străinilor.” Îmi place. Este o cugetare frumoasă. Face ca tradiția 
colindatului să însemne mult mai mult decât a aduna bomboane. 


MJ: Eu plâng în spatele măştii. Serios, când merg cu ei şi oamenii spun „Deschide-ţi punga”, mă 
gândesc „Uite ce am pierdut.” Nu am ştiut că asta... Îi privesc pe oameni dăruind. E atât de plăcut. 
Copiii deschid pungile şi apoi se miră: „O, uite-te la ăsta!” şi e minunat felul în care răspund. 
Amabilitatea — asta e partea Americii de care sunt mândru. 


Capitolul 9 
Se vedea Michael ca un ales al lui Dumnezeu? 
Avea el puteri speciale de vindecător? 


SB: Iisus a spus: „Lăsaţi copiii să vină la mine.” El a spus atâtea astfel de lucruri uimitoare legate de 
copii şi majoritatea figurilor pioase sunt văzute în preajma copiilor. Te identifici cu astfel de oameni? 
Simți că Dumnezeu ţi-a dăruit mai mult decât talentul muzical? 


MJ: Da, absolut. 


SB: Stai... Eu cred că tu ai într-adevăr ceva special de făcut aici pe pământ. Fiecare ființă omenească 
are o misiune. Şi nu putem ignora faptul că tu ai atins un nivel al celebrităţii, rar întâlnit. Şi această 
celebritate trebuie canalizată în direcția potrivită. De aceea, atunci când devii un model, Michael, nu 
doar entertainer, trebuie să identifici mesajul pozitiv pe care vrei să-l împărtăşeşti omenirii. Atunci 
celebritatea ta e compensată. De fapt, eu cred că „entertainer” e un cuvânt puţin jignitor pentru tine. Tu 
nu eşti un entertainer şi ar trebui ca înttodeauna să te străduieşti să fii mai mult decât un entertainer şi 
atât. Aşa cum mi-ai spus de multe ori, nimeni nu ar face lucrurile pe care le faci tu, dacă ai fi doar un 
entertainer. Eddie Murphy este un entertainer. E grozav. E amuzant. Dar nimeni nu campează pe lângă 
casa lui. Înţelegi ce vreau să spun. Deci, tu ai o putere extraordinară şi trebuie să ştii clar ce anume vrei 
să obţii cu ea, în ce mod sănătos şi evlavios o poți utiliza. Şi nu poate fi ceva legat de tine. Trebuie să 
fie legat de ceva cu mult deasupra ta, un scop măreț, dincolo de entertainment. Te vezi sub aspectul 
acesta? Simţi că Dumnezeu ţi-a dat o anumită putere vindecătoare? 


MJ: Da. 

SB: Adică, atunci când îi vorbeşti lui Gavin îl şi vindeci, nu doar îi vorbeşti? 


MJ: Ştiu că îl vindec, şi am văzut copii care pur şi simplu mă inundă cu iubire. Vor numai să mă 
atingă şi să mă îmbrăţişeze, mă ţin şi plâng şi nu vor să-mi dea drumul. Şi nici măcar nu mă cunosc. 
Vei vedea, uneori, când ieşim la plimbare sau într-un loc deschis, mame ridicându-şi copiii şi 
punându-i în braţele mele. „Atinge-mi copilul, atinge-mi copilul, ţine-l în braţe.” Nu e cultul eroului, 
aşa cum încearcă religia să afirme. Nu e idolatrie. 


SB: Cum nu e idolatrie? De ce, pentru că nu te idolatrizează pe tine? Pentru că lor le creşte încrederea 
în ei înşişi? Fiind mai aproape de tine, ei se simt mai uşori decât aerul, aproape simt că ar putea să 
meargă pe apă. De ce nu e venerație? 


MJ: Pentru că religia mea ne-a învăţat că nu trebuie să faci asta. In biserica mea nu am fost tratat 
niciodată aşa cum am fost tratat în biserica ta. 


[Shmuley l-a luat pe Michael la sinagogă de Sabat şi oamenii l-au întâmpinat cu mult entuziasm. În 
biserica Martorilor lui lehova, era clar stabilit ca Michael să nu fie tratat niciodată altfel decât 
oricare alt credincios. Cei din sinagogă nu fuseseră anunţaţi de venirea lui Michael, pentru că s-a 
vrut a fi ceva fără tam-tam, iar Michael să se poată bucura de frumuseţea şi seninătatea Sabatului, 
nestânjenite de zgomotul celebrităţii. Dar, evident, când oamenii l-au văzut, au alergat să-l întâmpine 
şi să-i strângă måna. ] 


MJ: Se manifestau cu politețe după ceremonie: „Bună, frate Jackson. Cum eşti astăzi?” Dar 
îmbrățişări şi „Oh, oh, te iubim.” — niciodată. Considerau că ar fi însemnat idolatrie şi aşa ceva e 
interzis. Eu cred că exagerează. Nu e nimic rău în a spune „Mulţumim, te iubim mult.” 


Capitolul 10 
Conectarea la divinitate 


SB: Te distrezi, atunci când performezi şi când faci muzică? 


MJ: Da. Iubesc asta. Dacă nu ar fi fost amuzant, nu aş face-o. Dar o fac pentru că într-adevăr îmi 
place. Nu există fericire mai mare decât să dansezi şi să interpretezi. E ca o sărbătorire şi când eşti 
captat în acel loc în care ajung anumiţi performeri care devin una cu muzica şi cu publicul, dacă ajungi 
la acel nivel, e ca şi cum ai fi în transă, eşti dominat. Porneşti şi începi să-ți dai seama încotro te 
îndrepţi, înainte să ajungi acolo. Iar ei trebuie să-şi dea seama unde mergi şi să-ți răspundă. E ca atunci 
când joci ping-pong. Ca atunci când păsările pleacă şi fiecare dintre ele ştie exact încotro merg. Sau ca 
peştii. Sunt telepatici, sunt pe aceeaşi lungime de undă. Asta se întâmplă când performezi, eşti una cu 
instrumentiştii şi dansul şi muzica şi eşti într-o stare de extaz. Şi, omule, atunci le-ai prins. Le ai în 
palmă. Este incredibil. Simţi că eşti transformat. 


SB: Ce este acea energie care te duce acolo? E ea divină? 

MJ: E divină, e pură, e revelație, nu vreau să sune spiritual sau religios, dar este o energie divină. Unii 
oameni îi spun spirit, ca atunci când intră un spirit în încăpere. Unii privesc de sus. Religia priveşte 
uneori dispreţuitor, încercând să spună că e demonic, că e ocult, că e satanic. Dar nu e aşa. E 
dumnezeiesc. E energie pur dumnezeiască. Simţi lumina lui Dumnezeu. Când am avut anumite 
reprezentații, cum ar fi cea de la „Motown 25” sau când am făcut „Billie Jean” şi „Moonwalk” pentru 
prima oară pe scenă, publicul... făceam un pas mic şi ei strigau, făceam un semn din mână sau orice aş 
fi făcut... Eram ca prins într-o transă cu totul. Ca şi cum simţeam dar nu auzeam. Făceam totul doar pe 
baza a ceea ce simţeam. Şi la sfârşit, când deschid ochii şi văd răspunsul publicului, sunt surprins 
pentru că sunt într-o altă lume. Am fost un întreg cu momentul, acel moment în care am muncit, am 
fost chiar în interiorul acelui moment. 


SB: Aşadar, tu nu făceai asta ca să te conformezi nimănui. Poate că asta este puterea ta ca artist. Nu a 
fost niciodată vorba despre ce vor alţii, sau despre condiţionare, nici despre a te acomoda cu ceea ce 
voiau alții. 

MJ: Nu. 

SB: Poţi să-i înveţi şi pe alţii cum să ajungă acolo? Dacă ai fi avut vreo urmă de amărăciune sau de ură 
în inima ta, în astfel de momente, divine, aşa cum le spui tu, aceste sentimente negative ar fi dispărut 
pur şi simplu? 

MJ: Dispar, pur şi simplu. Eşti deasupra tuturor. De aceea îmi place atât de mult, pentru că ajungi într- 
un loc în care nimeni nu poate face nimic. E un punct de la care nu mai există întoarcere. E minunat. 


Te laşi în voia lucrurilor. Poţi să simţi asta... şi oricine ajunge acolo sus, cu tine, se prinde în jocul 
acesta, publicul se prinde în jocul acesta... 


Capitolul 11 
Relaţia lui Michael cu religia 


SB: Michael, am citit în unele articole că tu comparai constrângerile de care a suferit lisus cu cele 
aferente celebrităţii moderne. ți aminteşti? 


MJ: Nu, nu-mi amintesc. Când a fost asta? 

SB: Nu ştiu. Poate să fi fost o invenție. Ai o relaţie cu lisus? 
MJ: Iisus, da. Absolut. Dar tu crezi în lisus, nu-i aşa? 

SB: Nu, nu cred în faptul că e Mesia sau că are origine divină. 


MJ: Nu crezi în faptul că a existat? 

SB: Oh, noi credem că a existat. Credem că a fost un om bun, un evreu devotat, un mare învățător 
moral. Dar nu credem că el a fost fiul lui Dumnezeu sau că el a fost Mesia. Am fost la Larry King 
Show de curând şi am discutat cu una dintre fiicele lui Billy Graham despre asta. Simţi o afinitate cu 
Iisus ca personalitate? Simţi că el a fost un „adult-copil” pentru că a fost portretizat ca fiind o creatură 
foarte blândă care avea un mesaj moral frumos, şi era delicat şi vulnerabil în exterior? Era el ca un 
stereotip pentru cineva care, în adâncul sufletului, era un copil? 

MJ: Da, absolut. 

SB: Şi de aceea îi plăcea să fie în preajma copiilor? 


MJ: Cred că dacă aş fi stat într-o încăpere cu el, l-aş fi urmat peste tot, oriunde s-ar fi dus, doar ca să-i 
simt prezența. M-aş fi purtat ca un copil, ca Gandhi. 


SB: Ţi-l poţi închipui râzând? 

MJ: Da, şi Gandhi chicotea ca un copil... tare drăgălaş. Omul acesta a venit de nicăieri, şi a condus 
întreaga naţiune. Nu avea niciun rang politic sau guvernamental. Eu cred că asta înseamnă adevărata 
putere. E incredibil. Gandhi a fost un fenomen. E uimitor, există un film fenomenal despre el, l-ai 
văzut? [Shmuley confirmă că l-a văzut.] 

SB: Ce poveşti biblice te inspiră? 

MJ: Imi place mult „Predica de pe munte”. Imi place povestea cu apostolii care se certau care dintre ei 
e mai mare şi lisus le-a spus „Până când nu sunteți smeriți ca acest copilaş, să fiţi asemeni copiilor...” 
Cred că era cel mai potrivit lucru care se putea spune. Reîntoarcerea la inocență. 

SB: Ţi-a spus cineva că are impresia că tu încerci să creezi aici, la Neverland, o Grădină a Edenului, 
viziunea ta proprie asupra Paradisului perfect — un refugiu din calea a ceea ce tu percepi ca fiind 
nebunia adulților din lume? 

MJ: Tu eşti primul care spui asta. 

SB: Povestea lui Adam şi a Evei, are un înţeles special pentru tine? 

MJ: Sigur. Sigur. 

SB: Ai văzut imediat la ei calităţi asemeni copiilor? 

MJ: Da, aş fi vrut să ştiu dacă e vorba doar de simbolism, ori chiar s-a întâmplat. Sunt confuz uneori, 
pentru că există o breşă. Aveam nişte întrebări, la care uneori nici măcar Inţelepţii [din biserica 


Martorilor lui Iehova] nu puteau răspunde. 


SB: Dar le-ai pus o mulţime de întrebări despre Biblie? 

MJ: O, da. Eu sunt genul care ia microssopul şi întreabă: „Bine, dar asta ce e? Şi astălaltă ce e?” Iar ei 
îmi spuneau: „Frate Jackson, vom vorbi cu tine mai târziu.” Şi-mi veneau cu câte un răspuns hazliu, 
care nu mă lămurea deloc. 


SB: Adam şi Eva erau două fiinţe perfecte, ca nişte copii. Ei au fost creaţi ca adulţi, dar dar situaţia lor 
era unică pentru că ei erau de asemenea copii. Aau fost creaţi. Aşadar, perfecțiunea lor constă în faptul 
că erau adulți şi copii în acelaşi timp. Ei reprezintă amalgamarea virtuţilor amândurora — ale adultului 
şi ale copilului. Deci, aceasta este o poveste centrală pentru ceea ce încercăm să dezvoltăm — oameni 
care să fie adulți pe dinafară dar care să-şi păstreze mereu calitățile copilului în interior. Deci, această 
poveste a însemnat dintotdeauna ceva pentru tine? 


MJ: Dar, ceea ce nu înţeleg eu, este de ce Dumnezeu i-a testat cu fructul interzis. Adică, dacă eşti 
Dumnezeu, ar trebui să cunoşti consecinţele. Şi, dacă eşti Dumnezeu, de ce să testezi o ființă pe care ai 
creat-o perfectă şi incapabilă să facă ceva greşit? Şi de ce să-i judeci şi să te mânii pe ei, de ce să-i 
părăseşti şi să-i ispiteşti cu un şarpe? Ar face Dumnezeu aşa ceva? Aş face eu aşa ceva, copiilor tăi? 
Nu, n-aş face. Nu încerc aici să îl judec pe Dumnezeu sau să îl critic, în niciun fel. Dar uneori mă 
gândesc că este vorba de simbolism, ca să învăţăm anumite lecții. Nu ştiu dacă s-a întâmplat cu 
adevărat. Eu nu ți-aş lua vreunul dintre copii să-l pun la încercare, ca să văd dacă va proceda corect 
sau greşit. Şi apoi, [4dam şi Eva] au avut doi copii, pe Cain şi pe Abel — nu a fost incest? Iar ei erau 
băieți amândoi, cum au făcut copii, la rândul lor?... Şi toate lucrurile astea, la care ei nu au ştiut să-mi 
răspundă. 


SB: Acestea sunt întrebări pe care le-ai pus Înţelepţilor? 


MJ: M-hm. 


Capitolul 12 
Religia şi descoperirea lui Dumnezeu în ritualuri 


SB: Eu spun mereu că scopul principal al religiei este să te înveţe la douăzeci de ani, lucruri pe care le 
vei descoperi abia la şaptezeci. Pe de altă parte, religia nu este creată ca să ofere secrete cosmice. 
Francheţea şi profunzimea religiei constau tocmai în simplitatea ei: fii un om bun, petrece-ți timpul cu 
copiii tăi, iubeşte-l pe Dumnezeu. Toate lucrurile acestea le cunoşti la optzeci de ani, dar ar trebui să le 
ştii din adolescenţă sau de la douăzeci de ani, pentru ca astfel să nu-ţi iroseşti viaţa. 


MJ: Corect, înţeleg, înţeleg. Despre asta tot discutăm. 


SB: Tu eşti unul dintre puţinii oameni care par să fie religioşi fără să practice; adică ai un simț al 
spiritualității foarte bine înrădăcinat, dar nu urmezi multe ritualuri religioase. Îmi spui lucruri cum ar fi 
„Deşi pe vremuri credeam că Dumnezeu este într-o biserică, acum cred că Dumnezeu este peste tot, e 
în inima mea... Acum îl găsesc pe Dumnezeu în momentele pe care le petrec cu copiii mei, îl găsesc pe 
Dumnezeu în cei inocenți.” 

MJ: E adevărat, e adevărat. 

SB: Vezi, tu eşti foarte religios, dar este important şi să te conectezi cu Dumnezeu, prin intermediul 
ritualurilor. Uite, soția mea Debbie, este mai spirituală de la natură, decât sunt eu. Ea îl simte pe 
Dumnezeu mai mult decât mine. Eu am nevoie să fac unele lucruri pentru ca să îl simt mai des. Eu nu 
am sufletul atât de pur, ca ea. Sunt foarte diferit. 

MJ: Păi, voi, nu mergeţi la.. ă... 

SB: Mergem la sinagogă în fiecare săptămână, da. 

MJ: În fiecare săptămână? 

SB: Absolut. 

MJ: În ce zi? 

SB: Vineri seara şi sâmbătă. 

MJ: Serios? 

SB: Da, desigur. Îţi aminteşti de slujba pe care am tinut-o la mine acasă? 

SB: Da, sigur. 

MJ: Şi cât staţi acolo? 


SB: Vineri seara, cam o oră. Pe urmă, cam trei ore sâmătă dimineaţa. Şi duminică după-amiază încă o 
oră. 


MJ: Şi rezistă copiii să stea locului, trei ore? 
SB: Da. 
MJ: De aceea se poartă ei atât de frumos. 


SB: Sunt foarte buni, în privinţa asta. Sunt foarte buni. Odată pe lună nu merg la sinagogă, stau acasă 
cu ei şi repetăm rugăciunile pe care trebuie să le ştie atunci când mergem la sinagogă. 


MJ: Aşa deci, aveţi aceste rugăciuni? 
SB: Ţinem slujbe acasă odată pe lună. 


MJ: Trebuie să fie nişte rugăciuni frumoase. 

SB: Oh, sunt frumoase, da. 

MJ: Sunt convins că sunt foarte frumoase. 

SB: Sunt foarte simple. Rugăciunile evreieşti nu se referă la lucruri măreţe, ci la lucruri mărunte. 
Rugăciunea ne motivează să-l găsim pe Dumnezeu în cele mai mici detalii ale vieţii de zi cu zi. El este 
peste tot în jurul nostru. 


MJ: Dar sunt frumoase, nu-i aşa? 


SB: Prin ele îi mulțumim lui Dumnezeu pentru ploaie, pentru vântul răcoros. li mulțumim lui 
Dumnezeu pentru toate minunile pe care le-a dăruit evreilor de-a lungul istoriei. 


MJ: l-auzi... 
SB: Evreii sunt pe-aici de multă vreme. El a avut grijă de noi. Suntem un popor vechi. 


MJ: Măi, să fie... Merge şi Mushki, şi toată lumea? Şi Baba? [Baba e porecla uneia dintre fiicele lui 
Shmuley, care avea trei ani la vremea aceea. ] 


SB: Şi Baba merge. Nu de fiecare dată. Merge doar odată pe lună, sâmbătă dimineaţa cu Debbie. 
Pentru că Debbie e însărcinată acum, merge numai dimineaţa. Ştii, noi mergem pe jos, nu cu maşina. 
Nu conducem deloc în ziua de Sabat. 

MJ: Cât de departe e sinagoga? 

SB: Nu e foarte departe. Cam la jumătate de milă [circa 800 metri]. Nu e foarte departe. 

MJ: Şi toţi copiii merg pe jos? 

SB: Toţi. 

MJ: Serios? 


SB: În Oxford [unde Shmuley servise ca rabin timp de 11 ani] era foarte departe. În Oxford mergeam 
trei mile pe Jos dus, şi încă trei mile întors. 


MJ: Voi şi copiii? 

SB: Întotdeauna ploua. Întotdeauna ploua. 

MJ: Shmuley, voi mergeaţi pe jos trei mile? [circa 5 km] 
SB: Trei mile. 


MJ: Şi ei nu se plângeau? 

SB: Nu. Uneori se plângeau când ne întorceam foarte târziu, pentru că obişnuiam să luăm cina de 
vineri seara cu studenții şi adesea ne întorceam acasă târziu după miezul nopții. 


MJ: Iubesc familia ta. 


Capitolul 13 
Karma şi justiție 


SB: Chiar îmi place faptul că, la Neverland, în loc de „pază” se spune „siguranță”. Şi aşa scrie şi pe 
insigne, uniforme şi bonete... 


MJ: Nu ştiu. 

SB: Faptul că se spune „Siguranţă” în loc de „Securitate” e ca şi cum ar spune: „Noi nu suntem aici ca 
să ţinem lumea la distanţă, ci doar ca să ne asigurăm că toţi cei care vin în vizită sunt în siguranță.” E 
mai puțin intimidant şi mai uman. Copiii au un simț puternic al justiţiei. Cel mai comun lucru pe care 
îl aud de la copiii mei este: „Nu e drept.” Spuneai de acei oameni care au făcut chestia aia în faţa ta, au 
scăpat nepedepsiţi. Pe de o parte, copiii au acest simţ al justiției foarte puternic, iar pe de altă parte 
vezi oameni răi care nu sunt traşi la răspundere şi nimeni nu-i opreşte. 


MJ: Se întâmplă mereu. Eu cred că justiția este importantă, pentru că sunt multe nedreptăţi în lume şi 
eu detest nedreptatea. „Am obosit de atâta nedreptate” — cu asta începe un cântec de-al meu intitulat 
„Scream”. Este primul vers pe care îl cânt. Mai este un vers, în care Janet spune: „O, Doamne, nu pot 
să cred ce am văzut la televizor în seara asta, m-a scârbit atâta nedreptate.” Am vrut ca oamenii să ştie 
despre asta şi despre faptul că oamenii răi nu păţesc nimic, iar eu nu cred în karma. Consider că e o 
prostie, pentru că atât de mulți oameni lipsiţi de suflet şi malefici ajung în vârf şi sunt bine-mersi şi 
lumea îi iubeşte, indiferent cât de josnici sunt. 


SB: Sunt încântat atunci când faci afirmaţii puternice, ca aceasta. 
MJ: Păi, îmi pare rău, dar e o porcărie. Karma e o teorie ca orice altă teorie inventată de nişte oameni. 


SB: Bine, teoria cu „roata se întoarce” e în regulă, deoarece conţine un mare adevăr. Dar karma ar 
putea fi malefică, pentru că această karma afirmă despre copiii handicapaţi că ar fi făcut ceva rău într- 
o viață anterioară. 


MJ: E o limită subţire şi îmi pare rău că vorbesc aşa. Dar detest ca cineva să afirme asemenea lucruri. 
Un copil a făcut ceva într-o viaţă trecută, aşa că Dumnezeu îi dă un handicap? Dar toți acei orfani din 
aceeaşi ţară, care veneau în America să fie adoptați? Avionul lor s-a prăbuşit. Toţi copiii din el au 
murit. De ce? Dacă i-ai fi putut salva pe aceşti copii, dacă ai fi fost în Rai, ai fi spus: „Nu, acesta nu se 
va prăbuşi. Poate altul, dar acesta nu.” Eu ştiu că aşa aş fi făcut. 

SB: Ai avut vreodată mentori spirituali din Est, care vină şi să-ți spună: „Michael, copiii sunt loviți de 
camioane pentru că au păcătuit trupeşte într-o viaţă anterioară”? 


MJ: Nu, iar dacă s-ar fi întâmplat asta, aş fi fost furios şi le-aş fi adus toate argumentele că ceea ce 
spun ei e o mare tâmpenie. E „câh”. E o teorie la fel ca cele pe care le-a inventat omul despre Univers. 
Unii cred în Big Bang, eu nu; alţii cred în Creaţie, în povestea cu Adam şi Eva, şi spun că Universul 
nu a apărut printr-un accident. Ca să spui că Universul a apărut prin Big Bang sau printr-un accident e 
ca şi cum ai spune: „Bun, hai să luămn un motor de maşină, îl dezmembrăm piesă cu piesă, îl punem 
într-o cadă de baie şi o zgâlțâim zdravăn.” Poţi să o zdruncini mult şi bine, că motorul nu se va 
asambla singur la loc. Asta spune teoria Big Bang, dar noi avem copii, avem copaci, plante, şi aerul pe 
care îl respirăm... Cineva trebuie să fi creat toate acestea, trebuie să fi existat un designer care să le fi 
creat pe toate. De la genele noastre, la gură şi la sistemul digestiv. Nu crezi? 


SB: Aceasta este cea mai importantă dintre credinţele tuturor religiilor, anume că Dumnezeu este la 
originea vieții. 


MJ: Pe vremea când mergeam din uşă în uşă şi oamenii spuneau „Suntem atei”, mă gândeam „Cum? 
Ei nu cred în...” Am auzit multe, şi unul din frații mei a fost ateu la un moment dat acum nu cred că 
mai e. Tito, el devenise ateu, chiar după ce a fost crescut atât de strict ca Martor al lui Iehova. Mai ştiu 
de unii dintre marii regizori, cum ar fi tipul care a regizat „Singing In The Rain”, şi care a obținut 
premii Oscar, Stanley Donen... 


SB: Ce argumente aveai, pentru oamenii care spuneau că erau atei? 


MJ: Încercam să le amintesc de minunile vieţii, de copii, de felul în care în corpul nostru lucrează 
toate perfect, lucrurile astea nu se pot petrece de capul lor, în niciun caz... Apoi mai sunt întrebările pe 
care le am eu: de ce suntem aici şi de ce ni se permite să ne distrugem unii pe alții. Pentru că suntem 
singura specie care se distruge singură, dar şi pe toate celelalte specii de pe planetă. Nu înţeleg de ce 
există atâta nedreptate. De ce nu a oprit, cineva din Rai, Holocaustul sau măcar unele dintre marile 
genociduri care s-au întâmplat în lume, de la linşaje şi slcavie, la toate marile probleme, la Stalin, la... 
— nu-mi place să spun asta, dar chiar Napoleon. El a fost lăudat pentru tot genocidul făcut, iar Hitler a 
fost făcut diavol, ceea ce e adevărat; dar amândoi au făcut acelaşi lucru. Se spune „Da, dar unul a 
făcut-o pentru ţara lui”. Dar şi celălalt la fel! Mulţi oameni au murit şi din cauza lui Napoleon, dar el 
are statui. 


SB: Da, dar nimeni nu a fost atât de rău ca Hitler. lar Napoleon, deşi a inițiat multe războaie, a fost 
totuşi un dictator mai binevoitor şi în niciun caz nu poate fi comparat cu Hitler. Cu toate acestea, pe 
vremea sa, Napoleon era poreclit „bestia” de englezi şi de toate naţiunile Europei. li spuneau 
„antihrist”. 


MJ: Dar a murit de unul singur, izolat pe insulă. 
SB: Îţi place să citeşti istorie? 


MJ: Îmi place, dar nu ştiu ce să cred şi ce să nu cred. Pentru că ştiu că multe dintre cele care se scriu 
despre mine sunt interpretate. Dacă despre mine... atunci cât din istorie e interpretat? Din cauza felului 
în care această țară a fost luată de la indieni, şi a felului în care Australia a fost luată de la aborigeni, şi 
a apartheidului, care a ucis atâția negri... 

SB: Ştii că cei mai mulți indigeni din America, la fel ca şi majoritatea sclavilor aduşi din Africa, au 
murit din cauza infecțiilor şi a bolilor. Aproape 90% dintre nativii americani au murit din cauza bolilor 
europene. Vezi, europenii aveau atâtea boli în sângele lor, încât au dezvoltat imunitate la ele. Dar 
nativii americani nu aveau imunitate iar germenii europeni au ucis aproape 87% dintre indigenii din 
America şi vreo 95% dintre aborigeni. Ei trăiau în nişte medii sănătoase, până să vină europenii cu 
microbii după ei. 


MJ: Detest asta. Îmi pare rău, dar detest asta. 


SB: Am fost în Australia de curând şi era o mare dezbatere, dacă guvernul ar trebui să-i ceară scuze, în 
sfârşit, populaţiei aborigene. 


MJ: Ştiu despre asta. I-am spus lui Frank, îți aminteşti? [Frank Cascio era în încăpere în acel 
moment.] Ei se temeau că, dacă le vor cere scuze, pe urmă vor fi nevoiţi să-i şi despăgubească, aşa 
cum au fost despăgubiţi evreii după Holocaust. Şi nu voiau să plătească, aşa că nu puteau să spună că 
le pare rău. Au făcut o greşeală, pentru că s-au temut că vor fi traşi de mânecă şi li se vor cere bani. 


SB: Crezi că ar fi trebuit să plătească? 


MJ: Absolut, şi îi respect pe evrei pentru că s-au ţinut tare. Da. Germanii au plătit 47 de miliarde pe an 
din cauza Holocaustului. 


SB: De fapt nu e nici pe de parte asemenea sumă. Dar evreii nu au fost plătiți niciodată pentru munca 
de sclavi şi în mod cert nu au acceptat niciodată bani mânjiți cu sânge pentru cei şase milioane dintre 
ei care au fost ucişi. Mai degrabă, au fost compensați pentru zecile de miliarde de dolari rezultați din 
proprietăţile confiscate, care au fost furate şi distruse de nazişti şi de colaboratorii lor, şi chiar şi aşa, 
au primit înapoi doar o fracțiune din ceea ce au pierdut. 


MJ: Dar nu-mi place când unii oameni mai consideră şi astăzi că toți germanii sunt răi, pentru că nu e 
aşa. 


SB: În Biblie, contabilitatea se ţine orizontal, mai degrabă decât vertical. Adică, dacă tu îl baţi pe 
Frank iar eu sunt martor dar nu te împiedic, sunt la fel de responsabil, pentru că am văzut şi am ales să 
nu intervin. Dar Prince nu trebuie să fie responsabil, doar pentru că e fiul tău. Nu pedepsim fiii pentru 
păcatele taţilor. Deci, contabilitate orizontală, nu verticală. El nu poate fi luat la rost pentru ceea ce 
face tatăl lui. Prin urmare, desigur, noi nu acuzăm generaţia de azi a germanilor, pentru ceea ce au 
făcut părinţii lor. Dar acuzăm generația care a comis şi pe cei care au privit şi au tăcut, pentru că sunt 
la fel de responsabili. 


39 


Capitolul 14 
Rasism, religie şi antisemitism 


SB: Tu eşti glasul multor oameni care au fost lăsaţi pe dinafară. Cum e cântecul „They Don't Care 
About Us” — mesajul principal fiind acela că lor nu le pasă, de cine? De săraci? De lumea a treia? 


MJ: Păi, când spun „Lor nu le pasă de noi”, mă refer la cei care au fost trataţi nedrept, cei care sunt 
numiţi „corcituri”, „negrotei”, cei cărora li s-a adresat acel cuvânt pe care ei l-au înţeles greşit — 
„kike”. Când eram mic, noi aveam avocaţi şi contabili evrei care dormeau în patul meu, lângă mine, şi 
îşi spuneau unul altuia „kike”. I-am întrebat: „Ce înseamnă asta?” şi mi-au răspuns: „Este cea mai 
mare jignire pentru evrei, aşa cum e negrotei pentru afro-americani.” Am zis „Ohh”. Deci, am ştiut 
întotdeauna că atunci când oamenii erau jigniți, li se spunea ”negrotei” sau „kike”. Asta am vrut să 
spun în cântec, iar ei au interpretat total eronat. Eu niciodată nu aş... ştii? 


SB: Ai încercat să te ridici pentru cei care nu au glas? 
MJ: Da, pentru cei care nu sunt auziţi. Niciodată nu aş instiga la ură. Nu-mi stă în fire să fac aşa ceva. 


SB: Eşti mândru că eşti american? Când țineai toate acele concerte prin ţări străine, simțeai că erai, 
într-un fel, reprezentantul Americii? 


MJ: Sper să nu înţelegi greşit ceea ce-ţi voi spune, dar eu simt că aparțin întregii lumi şi nu-mi place 
să fiu de o parte sau alta. Chiar dacă sunt american, m-am născut aici şi sunt multe lucruri legate de 
America, de care sunt mândru, sunt şi lucruri de care nu sunt mândru... cum ar fi ignoranța... ca în 
pictura aceea a lui Norman Rockwell cu o fetiță care vrea să meargă la şcoală să înveţe şi unii aruncă 
în ea cu diverse chestii. Eu nu înțeleg rasismul. Mama mea — care e un înger şi o sfântă — venea de la 
piață, era în Mercedesul ei şi aproape ajunsese la casa noastră din Encino. Şi mama mea iubeşte pe 
toată lumea; dar un tip alb a strigat dintr-o maşină: „Du-te înapoi în Africa, negroteico!” M-a durut 
atât de mult că mama mea a pățit aşa ceva... N-au trecut mai mult de cinci ani de atunci. Doar fiindcă 
era gelos. Ştiu poveşti despre fraţii mei, care coborau din maşinile lor Rolls-Royce, le încuiau bine şi, 
când se întorceau, descopereau că cine ştie ce individ luase o cheie şi zgâriase maşina, doar pentru că o 
conducea un negru. Detest, pur şi simplu, lucrurile astea, pentru că nuanța pielii unui om nu are 
absolut nimic de-a face cu caracterul lui. Îmi plac copiii evrei şi copiii germani, şi cei asiatici, şi ruşi. 
Suntem toți la fel şi am ipoteza perfectă pentru a demonstra asta. Am cântat în toate acele țări şi ei au 
plâns exact în aceleaşi momente ale showului meu. Au râs în aceleaşi momente. Au leşinat în aceleaşi 
momente — şi aceasta este ipoteza perfectă. Este clar că suntem la fel, cu toţii. Am auzit că ruşii sunt 
duri iar germanii nu au sentimente sau emoţii. Dar ei au exprimat aceleaşi emoţii ca alţii, la concertele 
mele... poate chiar mai mult. Unii dintre cei mai iubitori fani ai mei sunt în Germania şi Rusia. Ei stau 
afară, în frig şi în ploaie, doar ca să mă vadă. Ei strigă: „Noi vrem să vindecăm lumea. Te iubim.” Şi 
sunt oameni tineri, ştii, oameni care nu au avut de-a face cu războiul şi cu toate acele situaţii nebuneşti. 
Ei sunt diferiți, ştii... Generaţia nouă este diferită. Sunt minunaţi. Mă simt ca un om din lumea asta 
mare. Nu pot fi de o parte sau alta. De aceea nu-mi place să spun „sunt american”. Acesta e motivul. 

SB: Consideri că faptul că ai fost unul dintre primii oameni de culoare care au devenit faimoşi şi au 
avut un succes incredibil, ţi-a influențat cariera într-o anumită măsură? Unul dintre luccurile nedrepte 
pe care le-au făcut oamenii, a fost acel rasism pe care l-a simţit şi mama ta? 


MJ: Da, pentru că înaintea mea au fost Belafonte, Sammy Davis Jr, Nat King Cole, care au fost nişte 
entertaineri şi lumea le-a iubit muziaca. Dar nu au fost adulaţi, oamenii nu au plâns şi nu le-au spus 
„Te iubesc şi vreau să mă căsătoresc cu tine.” Nu au văzut oameni rupându-şi hainele şi toată isteria şi 
toate țipetele. Ei nu au cântat pe stadioane. Eu am fost primul care am străpuns zidul dincolo de care 
fete din Scoţia şi Irlanda strigau: „Sunt îndrăgostită de tine, vreau să...” Şi asta nu era pe placul multor 
albi din presă. Asta mi-a ridicat obstacole în cale. Pentru că eu eram un pionier iar ei au început să 
fabrice poveşti. „E ciudat.” „E gay.” „Doarme într-o cameră hiperbarică.” „Vrea să cumpere oasele 
omului-elefant.” Orice, doar ca să întoarcă publicul împtriva mea. Au încercat tot ce le-a stat în 
putinţă. Şi oricine ar fi trecut prin tot ce am trecut eu, ar fi fost terminat până acum. 


SB: Ce anume ţi-a dat puterea să perseverezi? 


MJ: Am crezut în copii. Am crezut în oamenii tineri. Am crezut că Dumnezeu mi-a dat asta cu un 
scop, ca să-mi ajut copiii. 


SB: Deci, chiar dacă cei mai în vârstă se purtau josnic, tu continuai să crezi că cei din generaţia tânără 
aveau bunătate în inimi? 


MJ: Absolut. Chiar şi astăzi încerc să înțeleg. Am o problemă în inima mea, legată de acea chestiune 
cu evreii. Am o mare problemă. 


SB: Care chestiune cu evreii? 


MJ: Când am auzit câți copii au murit în Holocaust... Ce om poate să facă aşa ceva? Nu înțeleg. Nu 
contează rasa. Nu pricep. Nu înţeleg de niciun fel. Nu înțeleg şi gata. Astfel de lucruri, eu nu le pot 
înțelege. Te condiţionează cineva să urăşti atât de mult? E posibil ca cineva să-ţi influenţeze inima, 
într-atât de rău? Ştiu că mie nu-mi poate face nimeni aşa ceva. Şi atunci, ţie de ce să-ți facă? 


SB: Ne pot face asta, dacă suntem susceptibili sau dacă ne întrerupem legătura cu Dumnezeu care ne 
cere să fim drepți. 


MJ: Hitler a fost un orator genial. Era capabil să înfluenţeze atâţia oameni şi să-i instige la ură. El 
trebuia să fie un om al spectacolului, şi chiar a fost. Înainte să vorbească, lua o pauză, bea puţină apă, 
îşi dregea gâtul şi se uita în jur. Era ceea ce ar fi făcut un entertainer încercând să-şi controleze 
publicul. Apoi, intra în acea furie, de la primele cuvinte, şi le arunca cu multă duritate. Dar de unde a 
venit el? Ştiu că a dat greş cu şcoala şi că a vrut să devină arhitect. A dat greş cu multe lucruri. Dar 
cred că totul — toată povestea aceea cu „Mein Kampf” — s-a întâmplat în închisoare, nu-i aşa? Eu chiar 
cred asta. 


[Comentariu SB: Analiza făcută de Michael lui Hitler, ca showman, e strălucită. I-am urmărit şi eu, 
multe dintre discursuri, şi Michael are absolută dreptate. Hitler se ridica, lua o pauză, făcea mulțimea 
să fie din ce în ce mai nerăbdătoare şi cu sufletul la gură, şi abia apoi începea să vorbească.] 


SB: Acolo unde a scris cartea şi a început să-şi formuleze ideile? 

MJ: Mda, da... El şi-a construit acea mânie atât de puternică, pe când Nelson Mandela a făcut invers, a 
devenit un miel în închisoare. El nu a avut acea amărăciune, şi chiar în ziua de azi — deşi are optzeci de 
ani şi tinereţea i s-a dus — spune că nu regretă nimic. 


SB: Dar şi-a pierdut tinereţea? 
MJ: Nu, e foarte plăcut şi copilăros. 
SB: Îi place să chicotească? 


MJ: lubeşte copiii. Când am fost să-l văd, erau nişte copii cu mine şi oamenii au spus „Copiii rămân 
aici, dar Michael Jackson poate să treacă.” Le-am spus „Sunt sigur că pe domnul Mandela nu l-ar 
deranja să vadă copii. Dacă ei nu sunt lăsaţi să treacă, nici eu nu merg.” Reprezentanţii lui s-au uitat la 
mine aşa |Michael ia o expresie severă şi suspicioasă ], apoi s-au s-au dat înapoi şi au spus „Să treacă 
toată lumea.” Primul lucru pe care l-a făcut Mandela a fost să alerge spre copii, să-i ridice şi să-i 
îmbrăţişeze. Eu ştiam că el era un om care iubea copiii. A vorbit cu ei şi abia apoi a dat mâna cu mine. 
Aşa şi trebuia. 


SB: Dar tu, eşti opusul lui Hitler? Dumnezeu ţi-a dăruit această charismă fenomenală şi, în timp ce 
Hitler căuta să scoată la lumină bestule din oameni, tu vrei să scoţi inocența şi bunătatea. Cele mai 
întunecare şi maligne forțe au fost eliberate din germani, sub conducerea lui Hitler. Acum, Dumnezeu 
ti-a dat şi ţie o charismă extraordinară. O foloseşti ca să scoţi la iveală inocenţa şi bunătatea din 
oameni? 


MJ: Eu aşa cred. Oamenii se pot schimba, pentru că spectacolele mele sunt ca nişte experiențe 
religioase — intri acolo într-un fel şi ieşi în alt fel. Chiar aşa se întâmplă. 


SB: Este acesta unul dintre obiectivele tale, să încerci să scoţi ce e mai bun în oameni, nu doar să-i 
distrezi? 


MJ: Absolut, chiar asta facem. Aş fi vrut să vezi unele dintre lucrurile pe care le facem noi în 
concerte. Ca atunci când am adus un tanc uriaş, ca cele militare, şi ieşeau soldaţi din el cu armele 
îndreptate spre toată lumea. Apoi, unul dintre ei îndrepta arma asupra mea şi publicul începea să-l 
huiduie. Lucrul ăsta se întâmpla în fiecare ţară. Iar eu îi apucam arma şi o îndreptam în jos iar publicul 
începea să strige. Apoi venea o fetiță — întotdeauna aveam o fetiță de la ţară — cu o floare pe care i-o 
întindea soldatului, chiar în față, iar el cădea în genunchi şi începea să plângă. lar mulțimea înnebunea, 
de fiecare dată. Apoi eu începeam să vorbesc, şi un băieţel venea în față şi reproducea discursul meu în 
limbajul semnelor şi dacă priveai publicul, vedeai că toată lumea plângea. Asta se întâmpla în fiecare 
țară. E o parte din „Earth Song”. Am fost un ambasador al bunăvoinţei în toată lumea, transmițând 
acest mesaj. Apoi mai e şi „Heal The World”, copii de toate naționalitățile înconjurând acel glob uriaş, 
şi în spate aveam un ecran imens care arăta toți liderii lumii şi era uimitor. Alţii cântă despre sex şi 
„vreau să fiu într-o cadă fierbinte cu tine iubito şi să te frec peste tot”, dar presa mă atacă pe mine şi 
zice că sunt ciudat. Tu vezi vreo logică în asta? 


SB: Nu, desigur, nu e corect. 


MJ: Nu e corect, aşa-i? 

SB: Dar dacă ei nu înţeleg? Dacă sunt ca naziştii, nişte oameni răi? 
MJ: Nu-mi pot imagina că nu aş putea găsi o cale să ajung la inimile lor. 
SB: Deci, tu crezi că dacă ai fi faţă în față cu Hitler, ai putea... 


MJ: Absolut! În mod sigur a avut pe lângă el o mulţime de oameni slugarnici şi laşi, care îl aprobau 
tot timpul. 


SB: Tu chiar crezi că dacă ai avea o oră cu Hitler, ai putea să-l sensibilizezi cumva? 
MJ: Da. Ştiu că aş putea. 


SB: Cu Hitler? Fii serios, Michael! Hitler? Adică tu crezi că nu există niciun om complet şi definitiv 
malefic? Adică, tu nu crezi în pedepsirea răului, pentru că atunci... 


MJ: Nu, eu cred că trebuie să îi ajuţi, să le oferi terapie. Trebuie să le arăţi că ceva a decurs greşit în 
viața lor, la un moment dat. Eu nu-şi dau seama de ceea ce fac. Ei nu înţeleg, de multe ori, că 
procedează greşit. 


SB: Dar, Michael, este evident că unii oameni sunt incorigibili. Ca Hitler. El era diavolul în persoană. 
Nu exista nicio fărâmă de umanitate căreia să i te adresezi. Ai fi vorbit abisului, ori unui întuneric pe 
care nu l-ai mai văzut niciodată. Ce ar mai fi de salvat la cineva care a ucis atâția oameni? Nu crezi că 
nu are cum să existe vreo terapie pentru astfel de persoane? Sunt criminali şi trebuie să suporte 
pedeapsa extremă. 


MJ: Îmi pare îngrozitor de rău pentru ei. Aş vrea ca cineva să le fi putut atinge inimile. 
SB: Dar dacă lucrul acesta chiar s-a întâmplat” Ei şi-au ucis deja victimele. 
MJ: Dacă au făcut deja asta, e greşit. 


SB: Vreau să clarific ceva. Un lucru interesant la felul în care priveşti tu lumea este că tu o vezi prin 
ochii unui copil. Pe de altă parte, tocmai faptul că le e greu să accepte că cineva poate fi cu adevărat 
malefic, îi face pe copii să fie atât de încrezători — iar tu ai aceeaşi problemă. Chiar şi atunci când 
răutatea te priveşte drept în faţă, tu vrei să gândeşti că trebuie să fie şi ceva bun acolo. Prin urmare, eu 
nu i-aş cere cuiva ca tine să construiască un sistem jdiciar de pedeapsă, pentru că nu asta este scopul 
tău pe lume şi, sincer, nici n-ai reuşi să o faci bine. Pedeapsa vine atunci când ai gesturi de cruzime ca 
ale unui adult, şi atunci ai nevoie de pedeapsă. Dar în lumea unui copil, aceste lucruri nu există şi deci 
nu e nevoie de aceeaşi pedeapsă. Şi totuşi... Michael, fii serios, tu chiar crezi că l-ai fi putut îmblânzi 
pe Hitler? 


MJ: M-hm. Da. 
SB: Găsind cumva, ceea ce este bun în el? 


MJ: Da, aşa cred. Nimeni nu i-a vorbit, cu adevărat. Eu cred că el a fost înconjurat de lingăi — nu-mi 
place să spun asta, dar exact aşa erau. Asta îşi dorea el şi asta primea. 

SB: Nu a fost niciodată provocat? 
MJ: Au existat şi germani care i s-au împotrivit. Au încercat să-l omoare, îți aminteşti? 


SB: Da, Claus von Stauffenberg. Dar el şi complotiştii lui numărau cel mult câteva sute de persoane, 
dintr-o populaţie de zeci de milioane. În privinţa asta, este o mare diferență între noi, Michael. Hitler 
era intrinsec malefic. Niciodată nu ai fi putut să-i ajungi la suflet. Singurul lucru pe care îl poţi face cu 
astfel de oameni este cureţi de pe faţa pământului. Deci, tu i-ai iertat în inima ta pe toţi, cu excepția 
celor din presă care sunt josnici şi a celor care rănesc copiii? 


MJ: Da. 


Capitolul 15 
Urmând regula de aur — cu toată lumea 


SB: Să ne întoarcem la justiţie. Când vezi atât de multe nedreptăți, şi nicio reacție din partea justiției, 
când oamenii sunt ucişi iar asasinii lor nu sunt găsiți niciodată, când se scriu tot felul de porcării 
despre tine şi autorii lor nu sunt traşi la răspundere, ba dimpotrivă, sunt promovați, cum de mai 
continui să crezi în justiţie? 


MJ: Eu nu cred în justiție. Adică, cred în ea dar nu cred că... 


SB: Nu crezi că cei buni vor fi răsplătiți iar cei răi vor fi pedepsiți? Că oamenii buni ar trebui să 
prospere iar cei înrăiți ar trebui topiți în cazan? 


MJ: Toate acestea sunt lucruri create de oameni. Eu cred că răutatea este în inimile oamenilor. Aici s- 
ar putea să avem păreri diferite, tu şi cu mine. Eu nu cred că există un diavol undeva acolo, care ne 
manipulează gândurile. Aşa am fost învăţat. 


SB: Iudaismul nu crede în diavol. Aşa că părerile noastre nu sunt atât de diferite cum ai putea crede. 
Aspectul în care gândim diferit este credinţa că oamenii care fac lucruri foarte rele ajung să 
internalizeze acele lucruri malefice până-ntr-atât încât ele devin o parte inextricabilă din ei înşişi. Ei 
poate că încep prin a face rău, dar ajung să devină răul. Un faimos filosof evreu pe nume Maimonedes 
a spus „Obiceiul devine a doua natură” iar ei devin una cu ceea ce fac. Ei devin Răul. Nu există 
speranță pentru oameni ca Hitler. Şi nimeni, nici măcar tu, nu poate să-i îndrepte. Ei sunt malefici în 
adâncul sufletului. 


MJ: Eu credeam că diavolul este foarte malefic. El se află în camera asta şi în spatele tuturor lucrurilor 


rele care se întâmplă în lume. Diavolul este îngrozitor de ocupat. Priveşte cum fiecare om devine gay 
şi studiază comportamentul femeilor. Eu cred că diavolul este omul însuşi. 

[Comentariu SB: Cu acest comentariu despre gay, cred că Michael îi parafrazează pe cei care dau 
mereu vina pe diavol, mai degrabă decât să exprime opinia sa personală. Categoric, Michael nu a 
făcut niciodată comentarii homofobe de faţă cu mine, şi nici nu-i stă în caracter să facă asta. El nu 
judecă oamenii astfel. ] 


SB: Deci, cum am putea să-i facem pe oameni să aibă încredere în justiție, într-o lume atât de crudă? 


MJ: Urmând regula de aur. Să fii bun cu vecinii tău, să îi iubeşti la fel de mult cum te iubeşti pe tine 
însuți... 


SB: Cum te simţi când vezi oameni care nu sunt pedepsiți pentru cruzimea lor? Eşti mânios? Îţi spui 
„Nu există justiţie, aceştia sunt oameni răi”? 


MJ: Mă mânii, mda... Dar ştiu că aşa e lumea. Asta este şi tema turneelor mele: „Fii bun, vindecă 
lumea. Să plecăm de aici fiind nişte oameni diferiți. Haideţi să iubim.” E ca şi cum ai merge la 
biserică, dar eu nu predic. Eu transmit mesajul prin muzică şi dans. Marilyn Manson a spus pe scenă: 
„Omorâţi-l pe Dumnezeu... luaţi-vă Bibliie şi rupeţi-le...” Cu toate acestea, presa nu-l atacă pe el! Şi îşi 
pune sâni, ca o femeie... 


SB: Prin urmare, când vezi oameni care fac rău şi care sunt foarte prosperi, te uiţi vreodată către 
Dumnezeu şi spui „Nu pot să pricep”? 


MJ: Nu, pentru că eu ştiu ce simt. 
SB: Şi atunci, ce faci în astfel de momente? 


MJ: Eu cred că mai există şi nişte oameni buni în lume şi mai cred că există Dumnezeu. Nu cred că 
Dumnezeu judecă. Nu cred că El este acolo sus şi spune: „Tu eşti în regulă. Dar o să te fac bucăţi.” Eu 
unul nu aş face asta. 


SB: În iudaism nu există nici Iad. Există pedeapsă de dragul purificării, dar nu există pedeapsă de 
dragul osândirii. 


MJ: Serios? Cred că e bine, pentru că am fost cu toţii învăţaţi să credem în diavol şi în Lucifer şi în 
îngropare dedesubt, unde nu primeşti niciodată înviere şi judecată. Chiar acum, în timp ce vorbim, 
cineva ia o decizie. lisus pune anumiți oameni în stânga şi pe alţii în dreapta, iar când vine sfârşitul 
lumii, toți acei oameni din stânga vor fi înghițiți cu totul şi vor rămâne morți pentru totdeauna. Nu e 
drept, nu-i aşa? Există o mulțime de oameni frumoşi şi buni în lume indiferent de religie, indiferent de 
rasă. Dacă ar fi existat într-adevăr justiție divină, eu nu cred că Hitler ar fi fost lăsat să facă atâta rău. 
Şi pe urmă vin unii şi spun: „S-a întâmplat cu un scop, ca lumea să înveţe să nu mai lase vreodată să se 
întâmple aşa ceva.” Aiurea! Nu ai nevoie să moară un milion de copii ca să dai lumii o lecţie. Eu nu 
înghit aşa ceva. L-au lăsat să facă ce a vrut. 


SB: Într-o zi, o să te duc, împreună cu Elie Wiesel, la Aushwitz, acolo unde au murit foarte mulți 
copii. Va fi zguduitor. Şi trebuie să citeşti cartea lui, „Noaptea”, care este una dintre cele mai influente 
cărți ale secolului al XX-lea. El avea şaisprezece ani când a fost la Auschwitz. Este cel mai faimos 
supravieţuitor al Holocaustului. 

MJ: El nu e plin de amărăciune. Seamănă cu Mandela în privinţa asta. 
SB: Aşadar, nu crezi în justiție? Ai văzut-o subminată de atâtea ori, încât nu mai crezi în ea? 


MJ: Eu cred trebuie să existe justiție, dar nu cred în sistemul de Justiţie. Asta trebuie să specific. Tu ai 
văzut lucrurile care se întâmplă în lume şi felul în care oamenii nu sunt traşi la răspundere. 


SB: Majoritatea oamenilor buni pe care i-ai cunoscut, o duc bine? 


MJ: Absolut. 

PARTEA a Illa 
Faima în perioada maturității 


Capitolul 16 
Gânduri despre ambiţie, succes şi sinceritate 


SB: Ambiţia poate fi un lucru bun, atâta vreme cât nu este crudă, adică atâta timp cât nu implică 
gelozie şi invidie? 


MJ: Mda, atâta vreme cât nu răneşte pe nimeni. Ambiţia este un lucru minunat. Să cunoşti cum 
lucrează mintea, şi puterea gândului şi felul în care ne creăm singuri circumstanţele în viață. Şi să 
cunoşti toate acele lucruri bune despre creier — pentru că noi nu venim pe lume cu instrucţiuni de 
folosire. Trebuie să găseşti adevărul în viaţă şi odată ce cunoşti aceste lucruri, e uimitor cum afli care 
îti sunt posibilitățile. 


SB: Deci, tu vrei ca această ambiţie să fie cultivată în copii, nu înăbuşită? 
MJ: Ei o au. Nu trebuie decât să o conştientizeze. 


SB: Încă ceva. Hai să vorbim despre sinceritate. Una dintre marile calităţi ale copiilor este sinceritatea 
brută. Uneori, pe copii îi doare atunci când le spunem adevărul. Dar ei întotdeauna spun lucrurilor pe 
nume. Mai ales când încă nu sunt suficient de mari ca să înveţe să mintă. Dacă eşti gras, îți vor spune 
că eşti gras. Dacă eşti urât, îți vor spune că eşti urât. Dacă miroşi urât, îți spun că miroşi urât. Este oare 
întotdeauna un lucru bun să fii sincer, sau trebuie să fim mai diplomaţi? 


MJ: Eu cred că trebuie să-i învăţăm să fie amabili şi să le arătăm cum pot fi rănite sentimentele 
oamenilor. Am fost la studioul de înregistrări ieri, Prince şi cu mine. Unul dintre muzicienii care 
lucrează cu mine este gras, foarte gras, iar Prince a spus „Are un stomac cât un balon.” I-am spus 
„Prince, ai dreptate. Dar să nu spui asta în faţa lui, pentru că s-ar putea să-l faci să plângă.” El mi-a zis 
„Bine, promit.” Doar să le spui că nu trebuie să jignească oamenii. 


SB: Bine, dar ce spui despre a-i încuraja pe copii să spună adevărul? Nu îi spui lui Prince că nu e 
adevărat, pentru că nu e în firea unui copil să mintă. li spui doar că uneori e cazul să păstreze adevărul 
pentru sine. Nu i-ai spus lui Prince „De fapt, arată bine, nu e gras.” 

MJ: Nu. 

SB: Deci, e important să fii sincer. Să presupunem că ai un muzician care se mişcă mai încet şi ţine pe 


loc întregul album. Ce faci? 

MJ: Chiar am trecut prin asta, cu instrumentiştii de la corzi. O doamnă cânta complet în afara ritmului 
şi i-am spus tipului: „Las-o să continue. Dar de a doua zi, va trebui să nu mai vină.” Şi nu i s-a spus să 
vină Şi în ziua următoare. Am înlăturat-o pe tăcute. 


SB: Aşadar, uneori ai de-a face cu astfel de situaţii dificile şi le abordezi cu sinceritate dar încercând 
să nu răneşti pe nimeni. 


MJ: Trebuie să faci în aşa fel încât să nu răneşti oamenii. 
SB: Deci, există o cale să fii sincer fără să jigneşti? 


MJ: Absolut. Eu nu sunt prezent la castingurile pentru filmele mele scurte [Michael îşi numea 
întodeauna videoclipurile „filme scurte], mai ales atunci când participă copii. Nu vreau să stau acolo 
şi să spun: „Bun, ia să vedem ce poţi să faci”, iar ei fac ceea ce ştiu şi pe urmă nu mai sunt sunaţi. 
Apoi vor spune „Michael Jackson m-a refuzat.” Am pe cineva care îi înregistrează pe toţi iar eu 
studiez înregistrările acasă şi decid. Nu pot să mă confrunt cu durerea lor că nu sunt acceptaţi. Mereu a 
trebuit să procedez în acest fel. 


SB: Prin urmare, sinceritatea este foarte importantă în modul cum îi creşti pe Prince şi pe Paris. 


MJ: [Se întoarce spre Prince] Pe aia a fost câh, Prince. E plină de câh. Nu o pune pe păr. E lopăţica 
pentru strâns câh de câine. Nu o pune pe păr. 


SB: Apropo, ai auzit ce am spus mai devreme, că Paul McCartney ar fi unul dintre cei mai mari 
colecționari de desene animate? Spuneai tu despre marii artişti, că sunt copilăroşi. 


MJ: Da, da. El iubeşte desenele animate şi le ia foarte în serios. Le colecționează. A mea este mai 
mare decât a lui acum, dacă intri în biblioteca video vei vedea rânduri şi rânduri, pentru că iubesc 
desenele animate. Lumea desenelor animate reprezintă o mare evadare pentru mine. 


SB: Referitor la succes... Ţi-ai spus vreodată în sinea ta: „Am avut noroc, a venit de la Dumnezeu, nu 
e doar meritul meu. E un dar divin. Nu am dreptul să fiu arogant.”? 


MJ: Mda. Oamenii mă întreabă mereu cum de nu mi s-a urcat la cap. Pău, evident, pentru că nu creez 
eu singur. Cum să îndrăzneşti să crezi că e meritul tău, când nu e aşa? Nu e ca în cazul lui 
Michelangelo. El a fost atins de inspiraţia divină. Acela a fost un har. Eu cred ca poţi să cultivi ceva 
până la un anumit nivel. Dar, ca să fii cu adevărat genial, îți trebuie har. 


SB: Oamenii care judecă, sunt întotdeauna mărginiți. Sunt cârcotaşi. Cum ajunge un om de la măreție 
la micime, Michael? Pe măsură ce ne maturiză, corpurile noastre devin mai mari dar adeseori mintea 
ni se îngustează. Oare copiii sunt mai inimoşi decât adulții? Şi cum li se micşorează inima? De ce a ta 
nu s-a micşorat? Cu cât devin mai faimoşi oamenii, au tot mai puţină iubire în inimile lor, pentru că 
devin tot mai absorbiți de propria persoană. Ce anume face ca, de la o minte deschisă, oamenii să 
ajungă la o minte îngustă, să devină jalnici? Faptul că se simt intimidaţi. Simt că visele lor nu s-au 
împlinit şi devin defensivi. lar mecanismul lor de apărare este să judece, să respingă. Ce ne face să 
ajugem aşa, şi de ce ţie nu ţi s-a întâmplat? De ce nu ai devenit mai absorbit de persoana ta, odată cu 
creşterea faimei? De ce îți pasă de restul lumii? Ai elicoptere şi avioane private. Cum de apar dintr- 
odată copii obişnuiţi în viaţa ta? 

MJ: Ştii de ce, Shmuley? Când vezi lucrurile pe care le-am văzut eu — şi am călătorit prin toată lumea 
— nu ai fi constit cu tine însuţi şi cu lumea, dacă ai fi astfel. Eu nu mă văd, în ruptul capului, insensibil 
la lucrurile pe care le-am văzut, cum era acel sat din China, sau lucrurile pe care le-am văzut în Africa 
şi Rusia, Germania sau Israel. 


KKK 


MJ: Îmi amintesc de acel nou-născut care se lupta să supraviețuiască — un nou-născut cu toate acele 
tuburi în nas, într-un spital din Israel. Cum să nu fii mişcat de astfel de lucruri? Le-am spus tuturor, 
inclusiv copiilor: „Veniţi aici, copii. Trebuie să vedeți asta.” — pentru că eu cred că ei îşi 
conştientizează importanța, faptul că ei trebuie să-i ajute pe alții, că trebuie să întindă o mână de ajutor 
oricui, mai ales celor neprivilegiați. Materialismul şi aroganta nejustificată îmi inspiră milă. 


SB: Cum de nu ţi s-a urcat la cap succesul? Tu te mândreşti cu faptul că nu eşti arogant. Cum ţi-ai 
păstrat sensibilitatea? De ce nu ai devenit înfumurat? De ce vizitai orfelinate? Cum de ai rămas măreț 
şi lipsit de prejudecăţi, în loc să devii egocentric? Asta se întâmplă cu toată lumea. Sunt convins că ai 
văzut-o la prietenii tăi care au avut succes. De ce ţie nu ţi s-a întâmplat asta? 


MJ: E greu de răspuns. Sunt doar mai sensibil la durerea oamenilor şi la iubire. Cred că e ceva ce vine 
din interiorul meu. 


Capitolul 17 
Durerea cauzată de performanţă, presiunea de a rămâne în top 


SB: Simţi mereu că trebuie să demonstrezi, că trebuie să munceşti întotdeauna, fără odihnă, că nu ai 
avut niciodată parte de o perioadă în care să te poţi distra, fără să-ți faci griji, fără să fii nevoit să 
impresionezi? 


MJ: Iubesc arta. O iubesc prea mult. Mama mea ştie asta. Ador picturile şi sculpturile şi toate astea. 
Întotdeauna aveam A la artă şi la engleză. Erau cele două cursuri la care luam mereu A+. Am făcut 
foarte puţină şcoală, în afară de cea făcută cu meditatoarea. Dar în anii aceia în care am mers la şcoală, 
profesoara mă dădea drept exemplu clasei, ca fiind bun la engleză şi un bun povestitor, pentru că ne 
punea mereu să scriem povestiri. Obişnuia să mă scoată în faţă — lucru care îmi displăcea — şi mă 
punea să-mi citesc povestirea întregii clase, iar ei mă aplaudau puternic. Nu din cauză că eram cine 
eram, ci chiar le plăceau povestirile pe care le scriam eu. Aveam un portofoliu cu desene şi picturi, 
pentru că sunt şi artist. Cineva mi l-a furat şi mi s-a frânt inima, căci voiam să le păstrez pentru 
totdeauna. Într-o zi vor apărea pe undeva, pentru că eu sunt realist, nu abstract. Există oameni pe care 
îi iubesc enorm, încât aş muri pentru ei. Îl iubesc pe Michelangelo. Îl iubesc pe Charle Chaplin din 
toată inima. ÎL iubesc pe Walt Disney. Sunt nebun după oamenii aceştia. Ei sunt oamenii mei. Iubesc 
oamenii măreți. 

SB: Mai există acea presiune fenomenală. Tu trebuie să fii întotdeauna „Michael Jaskcon cel care 
vinde 100 milioane de albume”? 


MJ: lar cei din presă, aşteaptă cu cuţitele. 
SB: Să te vadă căzând? 


MJ: Absolut. Încearcă să mă sfâşie; aşa că trebuie să fiu dincolo de aşteptări, mai mult decât strălucit. 
Dau tot ce am. 


SB: Dar asta te epuizează? 


MJ: Mda. Pentru că atunci când eşti cel mai bine vândut artist al tuturor timpurilor, şi depăseşti atâtea 
recorduri... devi o țintă. 


SB: Ce anume te linişteşte, ce îți dă putere? Să fie Prince şi Paris? 

MJ: Prince şi Paris şi copiii din toată lumea. Nu numai Prince şi Paris — toţi copiii. 

SB: Crezi că dacă următorul album nu va fi grozav, atunci nu vei mai fi special? 

MJ: Ar fi o lovitură teribilă pentru mine, pentru că eu am pretenții mari de la mine însumi şi cer totul. 
Chiar aşa fac. Vreau să fiu cel mai bun în domeniul în care lucrez, şi dau totul pentru a reuşi asta. Aşa 


că, dacă s-ar întâmpla asta, dacă ar fi să se întâmple asta, m-ar distruge psihic. 


SB: Dar simți că oamenii te-ar iubi, chiar dacă nu ai mai avea la fel de mult succes? Te-ai simţi iubit 
în continuare? Un copil trebuie să se simtă iubit, chiar dacă ia o notă mică la şcoală. 


MJ: Da, m-aş simți iubit, datorită muncii mele din trecut. Dar nu m-aş simţi bine. Eu încerc să nu 
privesc în trecut. 


SB: Crezi că, din cauza unor lucruri pe care mi le-ai descris — o copilărie foarte dificilă, fără 
aniversări, fără Crăciunuri — crezi că din cauza asta a devenit succesul în carieră atât de important 
pentru tine? 


MJ: Probabil. Cred că da. 


SB: Crezi că te pedepseşti un pic prea mult, şi de aceea simţi atâta durere? Te pedepseşti tare, dacă 
lucrurile nu ies perfect? 


MJ: Chiar o fac. E adevărat. Eu mă simt singurul responsabil, pentru că eu am ultimul cuvânt şi iau 
decizia finală în tot. In trecut, îmi ieşea excelent. O, Doamne, dar dacă s-ar întâmpla să nu mai am 
succes, nu ştiu ce aş face. 


SB: Dar nu înţelegi, Michael, că tocmai ăsta e lucrul peste care trebuie să treci. 


MJ: Ştiu, dar nu pot. Aşa sunt eu. Nu pot fi altfel. 

Capitolul 18 
Maestrul misterului 


SB: Vreau să vorbesc cu tine despre ceva care este crucial pentru această carte. Dintre toate lucrurile 
pe care le-am văzut la tine, trebuie să-ţi spun că nu am mai văzut pe nimeni altcineva care să înţeleagă 
puterea misterului felul în care o faci tu. Cu alte cuvinte, în religia iudaică, utilizarea misterului este 
foarte importantă. Profetul Isaia spune că îngerii, serafimii, au şase aripi. De ce şase? Deoarece „cu 
două îşi acoperă faţa, cu două îşi acoperă picioarele iar cu două zboară.” (Isaia 6:2). Nu e grozav? 
Îngerii sunt atât de modeşti, atât de misterioşi, încât îşi folosesc aripile ca să se acopere. 


MJ: Ce frumos. 


SB: Am scris pe larg despre asta în cărțile mele, Michael. Misterul este unul dintre principalele 
ingrediente pe care le prescriu în relaţii. Cele sfinte sunt întotdeauna misterioase. Sunt întotdeauna 
acoperite. Manuscrisul din Tora, pe care noi îl citim în sinagogă este ținut acoperit şi ascuns de multe 
straturi, în altar, ascuns după cortine, perdele şi uşi. E ca şi cum trebuie să dai trei lucruri la o parte, ca 
să îl vezi. ŞI, la fel, când Rebeca şi Isaac s-au întâlnit în Biblie, inainte să se căsătorească, primul lucru 
pe care l-a făcut Rebeca atunci când l-a întâlnit pe Isaac a fost să-şi acopere faţa. Când Moise a văzut 
tufişul arzând, ce a făcut el mai întâi? S-a întors şi şi-a ascuns faţa, ca să nu vadă pe Dumnezeu. 


MJ: Îmi plac aceste poveşti. 


SB: Aşadar, în Biblie, misterul este foarte important. Nu am văzut niciodată pe cineva care să 
înţeleagă puterea misterului, ca tine. Îţi voi da câteva exemple şi vreau să le comentezi. Unu: copiii 
mei se plimbă prin Neverland. Sunt bomboane peste tot. Copiii mei sunt încântați, pentru că nu au mai 
văzut niciodată aşa ceva — aici aparate de popcorn, acolo aparate de înghețată, iar ei mănâncă din toate, 
dacă ştiu că sunt cuşer. Iar Prince şi Paris, cu toate că sunt înconjurați de lucrurile astea, tu le spui „Nu, 
numai de ziua ta ai voie să mănânci.” Grace |Rwaramba] ne-a spus că nu au voie să folosească oricâng 
balansoarele şi toate acele chestii, ca să nu ajungă să se plictisească de ele. Şi, ori de câte ori mergem 
la FAO Schwartz [un mare magazin de jucării], Prince poate să cumpere jucării, dar trebuie sa aibă 
răbdare ca să le despacheteze. Dar mai ales legat de cariera ta, ai înțeles importanţa faptului de a te 
ascunde... Uite, acum, mă uit la toate aceste reprezentații, chiar "N Sync, până şi Britney Spears [care 
tocmai fusese în vizită la Michael, în camera de hotel în care de desfasoară discuţia de faţă] — îi 
priveam la emisiunea „Entertainment Tonight”, unde dădeau un interviu şi îmi spuneam: „Mamă, au o 
gândire atât de îngustă. Ar trebui să facă la fel ca Michael. Să nu fie aşa omniprezenţi.” Dar nu pot, 
pentru că au o nevoie disperată de atenţie, nu pot să stea deoparte. 


KKK 


SB: Vreau să te întreb două lucruri. Vorbeşte-mi despre mister, despre ce înseamnă pentru tine şi cum 
ai dobândit disciplina de a sta deoparte, când toate emisiunile de televiziune te vor? Adică, mamă, 
chiar acum ne abordează fiecare emisiune din America, ca să obțină un interviu cu tine. Cum reuşeşti, 
de unde vine această disciplină? Mai ales asta, Michael, e important de discutat, pentru că oamenii, 
detractorii tăi te vor critica şi vor spune „Michael e un copil, se poartă ca un copil.” — când de fapt 
singura definiție a maturității asupra căreia toată lumea e de acord, este că ea implică o capacitate de a 

întârzia gratulările. In vreme ce alţi oameni acționează impulsiv, iar tu poți să ai răbdare şi să aştepţi ca 
lucrurile să se petreacă la timpul lor — asta este considerată esenţa maturității şi a autocontrolului. 


MJ: Mulţumesc. 


SB: lar cariera ta este construită pe asta şi nu o spun ca să te flatez. E adevărat, sunt uimit de asta. 
Aşadar, vorbeşte-mi despre mister. Cum o recunoşti, de unde vine, această putere a celor ascunse? 


MJ: Măi, măi, ai un bun spirit de observaţie. Păi, am studiat... lubesc psihologia, iubesc magia, 
iubesc... iubesc frumuseţea adevărată. Iubesc talentul adevărat. Îmi place atunci când ceva e miraculos, 
când e atât de frumos încât nu trebuie să-l ai. Uite, de aceea îmi place mult cometa Haley. Nu e un 
miracol mai mare decât luna sau soarele, dar noi am făcut mare caz de asta, pentru că nu o poţi vedea 
decât odată în viaţă şi din cauza asta a ieşit toată lumea să o admire — astronomi, fani, toată lumea, şi e 
un lucru care circulă în jurul sistemului solar, dar numai odată în viaţă ai ocazia să-l vezi. Dacă s-ar 
întâmpla în fiecare noapte, nu i-ar păsa nimănui. Dar pentru mine, luna e la fel de miraculoasă. 
Vorbesc mereu despre căprioare, despre câini şi pisici. Pe mulți îi auzi strigând „Uite o căprioară!” 
pentru că sunt sfioase şi se ascund mereu. E mare lucru să vezi o căprioară, şi apreciez asta, aşa cum 
oamenii ar trebui să apecieze abilitatea şi mereu spun că nu-mi pasă că eşti cel mai talentat din lume, 
atâta vreme cât apari zilnic la televizor, oamenii se vor sătura de tine. Trebuie să ştii să te joci cu 
publicul. Trebuie să ştii, e adevărat, Shmuley. Şi nu e doar un joc. Pentru mine e un lucru cât se poate 
de real. 


SB: Cum ştii asta? De exemplu, eu a trebuit să învăţ. Am scris mult despre asta în cărțile mele dar 
multe idei am început să mi le dezvolt pornind de la gândirea altor scriitori, gânditori, filosofi etc. 


MJ: Dacă rămâi misterios, oamenii vor fi mai interesaţi, mda. 

SB: Uite, dacă o femeie îşi tot scoate bluza, nimeni n-o să-şi mai dorească să-i vadă sânii. 

MJ: Aşa e. 

SB: Dar dacă o face din când în când, e mai incitant. În asta constă erotismul. 

MJ: Aşa e. 

SB: Dar când se întâmplă în fiecare zi... 

MJ: Aşa e. 

SB: Ca în triburile africane, unde femeile umblă numai topless şi pentru ei nu înseamnă nimic. 

MJ: Absolut nimic. E bine să mai laşi ceva şi imaginaţiei. Eu cred în asta, şi toată lumea crede în asta. 
SB: Te-a învăţat cineva? 

MJ: Nu, nu, doar uitându-mă la... am învăţat de la natură şi, ştii, doar privind şi studiind, fiind un 


observator serios... Şi, ăm, poți să-i spui cuiva: „Sunt şase uşi, poţi să o deschizi pe oricare dintre ele, 
dar nu pe cea de-a cincea. Orice-ar fi, să nu deschizi a cincea uşă.” Bineînţeles că oricine se va întreba 

„Ce este în spatele celei de-a cincea uşi?” pentru că ăsta e marele mister. Şi sigur că toată lumea ar 
vrea să deschidă uşa cu numărul cinci pentru că, na... Eu iubesc asta; şi nu e ca un joc, dar vreau ca 
oamenii să aprecieze talentul şi iscusința. Eu fac un album abia la cinci ani. Alți artişti fac câte unul pe 
an dar albumele mele durează mai mult şi se vând mai bine decât ale tuturor celorlalți. Iar oamenii le 
aşteaptă. E o mare tensiune cu acest album, ştii. [Michael tocmai finaliza albumul „Invincible ” în 
perioada acestei discuţii.] E ca o febră, ei aşteaptă, aşteaptă... E important să aştepte. 


SB: Ce anume face ca lucrurile ascunse să dureze mai mult decât cele expuse? Cum e să faci lumea să 
aştepte, un lucru pe care ar dori să-l primească imediat? 


MJ: Eu... eu chiar iubesc puterea misterului. Chiar aşa. Cred că [misterul] are o putere foarte mare. 
SB: Este spiritual? Ce este? 


MJ: Este spiritual, este... oamenii invocă toate aceste idei, oamenii creează singuri magia. Oamenii îşi 
fac tot felul de idei, în mintea lor, despre ce se întâmplă. Adică, uite, se spunea pe vremuri: „Howard 
Hughes este acolo sus, el deține acest hotel dar stă la acel etaj, nu coboară. Stă pe întuneric, într-un 
colț al patului, are unghii lungi şi părul până aici şi e conectat la o perfuzie.” Iar creierul o ia razna 
imaginându-şi tot felul de poveşti nebuneşti, iar eu iubesc asta. Îmi place Howard Hughes pentru că a 
făcut lucruri extraordinare. E ca un fel de maestru pentru mine. E prima oară când spun asta, Shmuley, 
dar îl iubesc pe Howard, e un geniu. 


SB: De ce? Pentru că el cunoştea puterea misterului? 


MJ: Ştia cum să se joace cu oamenii, mda. Ştia cum să capteze interesul publicului. Şi P.T. Barnum se 
pricepea destul de bine la asta. 


SB: Era doar o chestiune legată de „a şti când să te retragi”? E atât de simplu? De exemplu, a ărut o 
carte intitulată „Regulile” şi am dezbătur-o de două ori cu cele care au scris-o. Ele spuneau că numai 
jucând tare, poţi să-l faci pe un tip să te ia de nevastă. El te sună iar tu spui „Îmi pare rău, aş fi 
încântată să iau cina cu tine dar sunt prea ocupată.” El îți tot lasă mesaje pe robot iar tu nu îl suni 
niciodată. Ai auzit de cartea asta? E foarte controversată. E chiar att de simplu? Eu critic „Regulile”, 
considerând că manipularea este cea mai rea metodă de abordare a relaţiilor, şi există o alternativă 
mult mai bună, cum ar fi să-i încurajezi unei femei misticismul feminin natural. 


MJ: Eu nu sunt de acord în totalitate. Depinde de la caz la caz. 


SB: Dar tu, atunci când spui că te joci cu publicul, e aşa simplu ca şi cum te-ai retrage, iar ei vor mai 
mult, şi vor tot mai multe feluri de a te dezvălui? 


MJ: E vorba de ritm şi sincronizare. Trebuie să ştii ce faci. Pe mine n-o să mă vezi niciodată la un 
spectacol de premiere spunând „Nominalizaţii sunt...” Şi mi se cerea asta, la fiecare show de acest gen. 
Acum nu mă mai întreabă. S-au lămurit că nu aş face aşa ceva. Sau să fiu gazda unui astfel de show, 
sau să auzi vreodată „Urmează Michael Jackson, care va prezenta înregistrarea anului.” N-o să mă vezi 
niciodată anunțând nominalizaţii. Nu fac aşa ceva. Au băgat la cap că nu trebuie nici măcar să mă 
întrebe. Nu e treaba mea să fac asta. 

SB: Nu vei face niciodată ceva care să te facă să te simţi lipsit de importanță. Ori eşti important, ori 
nu. Adică, dacă nu eşti tu în centul atenţiei, nu te implici. 


MJ: Mda... nu vreau să spun că aş fi vreun sfânt sau că aş fi Dumnezeu... 
SB: Dar nici nu vrei să fii subaperciat. 


MJ: Nu, vreau să... Ştii ceva? Oamenii ar trebui să respecte, ştii, talentul — şi numai de dragul 
bunătăţii, serios... pentru că mesajul meu este bunătatea. 


SB: Sunt de acord cu tine. 
MJ: Serios. Vreau doar să păstrez şi să conserv... 


SB: Apropo, ar ieşi o întreagă carte, numai din felul cum ai învăţat puterea misterului. Uite, acolo, în 
New York, chiar acum, în timp ce vorbim, există sute de mii de femei care vor să se mărite iar iubiții 
lor nu le cer. Şi ştii că unul dintre motivele principale este acela că ele fac sex cu ei oricum. 


MJ: M-hm. 


SB: De ce te-ai căsători cu ea, dacă o poţi avea fără vreun angajament? Dacă ai vrea să împrumuţi 
zece milioane de dolari de la bancă şi managerul ti-ar zice „Iată zece milioane de dolari.”, i-ai spune tu 
de bună voie „Apropo, ai uitat să-mi ceri garanţiile. Iată-le.”? Nu ai face asta voluntar. Înţelegi ce 
vreau să spun? lar femeile acelea s-ar putea să nu se căsătorească niciodată şi sute dintre ele apelează 
la mine, plângând, şi îmi scriu despre cât de singure se simt. Ele nu cunosc puterea misterului. Ele sar 
în pat de la prima întâlnire; nu ştiu când să dea înapoi. lar bărbaţii nu au nevoie să le cucerească. ŞI, 
apropo, asta s-a întâmplat cu Madonna. S-a expus excesiv. Este încă o celebritate, dar nu mai e ce-a 
fost. 


MJ: Mda, ştiu. 


SB: Şi nici măcar nu s-a supraexpus prin muzică sau apariţiile la televizor. Nu e din cauză că a dat 
prea multe interviuri. Mai degrabă şi-a supraexpus trupul. A fost un sex simbol. Oamenii voiau să ştie 
cum arată corpul ei, iar ea a scris acea carte stupidă, vulgară, dezgustătoare, şi nu ai decât să cumperi 
cartea. Misterul s-a dus pentru totdeauna. 


MJ: Ştiu, ştiu. Aşa e. 

SB: Puţini oameni înţeleg astăzi puterea misterului. Tu înţelegi pentru că există în firea ta o 
spiritualitate intuitivă, care e un adevărat dar. Pentru că această înțelegere a misterului, şi felul cum 
înţelegi tu puterea sincronizării, ne ajută să înţelegem ceea ce este sacru. Dumnezeu ni se dezvăluie 
foarte rar şi numai în anumite momente. Misterul şi sincroniarea sunt esenţiale pentru revelaţie. 

MJ: Imi place mult asta. Este unul dintre lucrurile la care îmi place să mă gândesc. 


SB: Cât de ascuns e Dumnezeu. 


MJ: Cât de ascuns... 
54 


SB: Trebuie să-l găseşti. 


MJ: Vezi toate aceste miracole create de el, dar nu-i vezi chipul, nu-l vezi pe el. Îl vezi prin 
intermediul copiilor. 


SB: Şi asta te face să fii mai interesat de el? 

MJ: Mda. 

SB: Vrei să-l găseşti? 

MJ: Te face să-ți doreşti să-l cauţi şi să îl găseşti. Absolut. Unii oameni îşi aruncă braţele în sus şi 
strigă „Ce e cu acest întreg univers, şi unde este El? Vreau să-i vorbesc!” Ştii, îmi place asta. El este 


cel suprem. El este. El e cel mai tare. 


SB: Deci aşa împiedicăm oamenii să se plictisească. Incă ceva, înainte să trecem la plictiseală. Ai ştut 
instinctiv despre sincronizare şi mister? Ai ştiut, pur şi simplu? 


MJ: Mda, e adevărat, Shmuley. 


SB: Nu ai avut un manager care să te tragă de-o parte şi să-ți spună „Michael, poți să fii un mare star. 
Nu exagera.” 


MJ: Nu, nici vorbă. 
SB: Fraţii tăi nu au înţeles asta? 


MJ: Nu, ei nu înţeleg. Ei se aruncă în orice, oricând. Dacă cineva le spune „Vreau să-ţi iau un interviu 
mâine despre noul stil de a se îmbrăca al lui Michael”, ei răspund „Sigur.” Pentru că nu vor decât să 
fie la televizor, să fie la televizor. Eu cred că oamenii te apreciază mai mult dacă stai deoparte, ştii? 


SB: Să te înfrânezi? 


MJ: Să te înfrânezi, să te aduni şi să ai o anumită prestanţă şi să-i faci să se întindă după tine şi să... 
Iubesc porţile, porţile unei case. Îmi plac stâlpii uriaşi şi porţile. Nu ştii ce e în spatele lor. Ştii, te face 
să te întrebi „Doamne, cine stă acolo?” Îmi place asta. Ştii, nu-i vezi niciodată, vezi doar porţile şi îmi 
place mult asta. 


SB: Dar porțile de la Neverland sunt foarte simple. 
MJ: Sunt simple, aşa le-am vrut eu. Pentru că nu am vrut ca ele să reprezinte... ştii, e ceva aproape 
psihologic. Am vrut să le fac aşa... ah, nu găsesc cuvântul... Voaim să văd oameni deschizându-le şi să 


fie oarecum înfricoşătoare şi să pară vechi, ca un efect psihologic, ştii, să ai impresia reală că intri într- 
o simplă fermă şi imediat după colţ totul să devină brusc foarte colorat, ca în Vrăjitorul din Oz. 

SB: Exact aşa ne-am simţit şi noi. Prima oară când am mers la Neverland ne-am zis: „Aceasta nu e 
ferma lui. Ce e cu porțile astea simple?” Apoi am intrat pe alee şi am văzut indicatorul „Bine aţi venit 
la Neverland”, după care, bum! 


MJ: Mda. 
SB: Te şochează de-a dreptul. 


MJ: Uite, vezi, asta e important de ştiut în show business. Dacă te deschizi prea mult dintr-odată, pe 
urmă ce mai faci? Dacă dai totul de la început, nu mai ai încotro să mergi. Nu se face aşa. Ai văzut, în 
parcurile de amuzament, în roller coaster, cum sunt construite traseele: mai întâi urci sus-sus, şi te 
gândeşti „O, Doamne, de ce am făcut asta?” Pe urmă te duce în jos, brusc, mai urci puţin, apoi iar 
cobori — tipul care a creat asta e un adevărat showman. Ştii vârfurile şi adânciturile, apoi te ia direct, 
foarte repede, în sus şi în jos. E un om al spectacolului în adevăratul sens al cuvântului, pentru ca el 
înțelege sincopa, ritmul şi structura şi asta contează. E foarte important să cunoşti asta ca artist din 
show business dar mulți dintre artiştii de astăzi habar nu au. 


SB: Ei doar se expun excesiv. 
MJ: Ei nu ştiu nimic. 


SB: Este aceasta cea mai mare binecuvântare a ta din punct de vedere profesional — faptul că te-ai 
născut cu acel ritm? Ai avut, pur şi simplu de la natură, acea sincronizare şi ai înțeles-o? 


MJ: Mda, cred că da. 


SB: Şi faptul că te-ai înfiletat oarecum în acel mister divin şi cunoşti puterea misterului, face parte din 
iubirea ta pentru Dumnezeu şi din percepţia că El ne este ascuns şi că este peste tot în jurul nostru? 


MJ: Mda, cred... mda, aşa cum spui tu, e ceva... aşa cum e în felul în care vorbeşti tu. Aceasta este 
puterea lui Dumnezeu în tine, Shmuley. Nu am mai auzit pe nimeni să vorbească aca tine, e grozav, 
Shmuley. E ca şi cum Dumnezeu lucrează direct prin tine. Adică, uite, atunci când sunt pe scenă, e la 
fel. Nu mă gândesc la ceea ce voi face şi nici nu ştiu ce voi face. 


SB: Te laşi pur şi simplu pătruns de moment. Te sincronizezi. 
MJ: Exact, omule. Devii una cu tot ceea ce ţi-a dat Dumnezeu. E ca atunci când vorbeşti, e spiritual. E 
ceva între tine şi Dumnezeu, iar publicul e acolo alături de tine. Cum să decsrii asta, cum să o diseci, 


cum să o analizezi? Pur şi simplu nu poţi. Lumea te întreabă „Cum faci asta?” „Păi, prin muncă şi 
antrenament.” Ei bine, nu e aşa. 

Capitolul 19 
Sfaturi despre faimă 


SB: Ieri au venit să te vadă cei de la °N Sync. Liderul vocal Justin Timberlake şi nu mai ştiu cine era 
celălalt.Cum îl cheamă? 


[Comentariu SB: Michael m-a invitat în apartamentul lui de hotel, unde am făcut cunoştinţă cu 
Britney Spears şi Justin Timberlake, care veniseră să-l vadă a doua zi după ce prezentaseră împreună 
American Music Awards. La acea dată nu o aveam la inimă pe Britney Spears din cauză că 
influențase sexualizarea adolescentelor din America. Cu toate astea, m-am comportat civilizat şi le- 
am vorbit pe scurt despre eforturile noastre de a-i determina pe părinți să le acorde mai multă atenție 
copiilor. Niciunul dintre ei nu a părut interesat şi nu ne-am înţeles. Justin a zis ceva de genul să iau 
legătura cu impresarul sau agentul lui. Ei veniseră acolo să-l întâlnească pe superstar. Nu vreau să 
insult pe nimeni, dar consider că sunt insensibili şi anoşti.] 


MJ: Wade este coregraful... 

SB: A, Wade... el nu e din N Sync? 

MJ: Nu, este coregraful lui Britney şi al trupei "N Sync. Ştii, eu l-am învăţat pe Wade. 
SB: Chiar aşa? 


MJ: Da, a învăţat de la mine. Tot ce vezi la Britney Spears şi la "N Sync, întregul stil, vine de la mine, 
pentru că eu l-am învăţat pe Wade. Wade e din Australia şi l-am adus în America. 


SB: Aşadar, e coregraful lor? 


MJ: Da, şi face şi muzică. A fost la casa mea de discuri. A semnat un contract cu MJJ. Face şi rap, de 
toate. 


SB: Deci, a fost aici împreună cu Britney Spears, una dintre cele mai mari vedete din lume la ora 
actuală, şi cu acel solist de la °N Sync, e iubitul ei. Când te uiţi la ei şi stai de vorbă mai mult timp, ce 
le-ai spune legat de ideea pe care vrem să o dezbatem în această carte — calitățile copilăreşti? Ce 
anume s-ar putea întâmpla în carierele lor, despre care ar trebui să fie preveniţi? Le-ai spune „Ştiţi, 
când eram de vârsta voastră credeam aia, aia şi aia iar acum mi-am schimbat părerea?” Ai avea vreun 
sfat pentru ei? 


MJ: Doar să încerce să rămână copii cât timp pot. Să nu-şi forțeze maturizarea. Să nu o forțeze, să nu 
o grăbească. Să nu încerce să facă pe grozavii şi... să meargă la Disney, să se plimbe, să se bucure de 
tinereţe, să-şi păstreze inocența. Să se distreze şi să fie ei înşişi. 


SB: Dar ce le-ai spune artiştilor de succes care sunt mai tineri decât tine? Celor ca "N Sync? Le-ai 
spune să fie puşi pe joacă şi să nu ia lucrurile în serios? Le-ai mai spune şi altceva? „Nu vă luaţi prea 


în serios” — sau ceva de genul acesta? 

MJ: Nu, le-aş spune să-şi perfecționeze întotdeauna performanţa, întotdeauna. Eu cred cu tărie în 
munca asiduă. Dar să o faci cu plăcere, ştii? Să fii mai moderat, mai jucăuş, să te distrezi. Intotdeauna 
trebuie să te mai şi distrezi. 


SB: Mi-ai spus cât de mândru eşti că spectacolul tău este unul „de familie”, şi concertele tale sunt 
potrivite pentru copii. 


MJ: O, da. 


SB: Britney Spears a fost foarte criticată de unii la MTV Awards ultima dată, pentru că aproape a 
făcut striptease pe scenă. 


MJ: A... da, da. 


SB: Şi-a scos aia, şi-a scos ailaltă, le-a aruncat şi gata. Crezi că are nevoie de atâta sexualitate ca să-şi 
transmită mesajul? Sau, dacă ea chiar are talent, nu are nevoie de asta? I-ai da vreun sfat în această 
privinţă? Ori e doar un show şi nu contează? 


MJ: Am... nu vreau să o judec, pentru că este doar un spectacol. Dar trebuie să-şi dea seama că totuşi 
sunt nişte copii acolo, care vor să fie ca ea şi vor face tot ce face ea. Nu ştiu, uneori artiştii nu-şi dau 
seama de faptul că ceea ce fac ei e periculos. Dacă mi-ar apărea o poză cu o ţigară, câţi copii s-ar 
apuca de fumat imediat? Ştii, trebuie să te gândeşti la toate acestea. Eu înțeleg, în fine, nu e decât un 
videoclip, şi ei joacă un rol, dar pentru mulţi dintre copii, ei sunt ca nişte zei. 


SB: Mereu ai fost atât de responsabil? 
MJ: A-ham. 
SB: Ai ştiut mereu că felul în care te prezinţi îi înfluenţează pe ceilalți? 


MJ: Da, şi înţeleg de ce unii artişti pot să fie controversaţi în anumite momente. Înţeleg. Ştii, dacă 
presa începe să vorbească prea mult despre ea că iese din clubul Mickey Mouse şi că e o drăgălaşă, s- 
ar putea să-şi spună „la să le dau eu un motiv să săbească cu drăgălăşeniile. Sunt mai tare, sunt mai 
şmecheră, mai...” — ştii? Aşa că înţeleg. Eu cred că în sufletul ei e o persoană drăguță, să ştii. 


SB: Deci i-ai spune „Ține-ţi hainele pe tine, păstrează un echilibru, pentru că există copii care vor să 
fie ca tine şi ai o responsabilitate”? 


MJ: Mda, pentru că mie îmi plac limitele. 


SB: Aşadar, tu ai înţeles mereu importanţa responsabilității, după ce ai devenit faimos? Ştiai că aveai o 
responsabilitate uriaşă, ca model de urmat? 


MJ: Mda... pentru că nu cred... nu cred că am făcut vreodată ceva ofensiv pe scenă. Niciodată. Cum se 
întâmplă azi... se vorbeşte de Bobby Brown că ia o fată şi începe să se frece de ea acolo, în faţa 
tuturor, şi poliţia l-a arestat de câteva ori. E ca şi cum ai face sex pe scenă, cu atâţia copii în public. 
Spectacolul meu e cu totul altfel. 

Capitolul 20 
Sexualitate şi modestie 


SB: Încercând să păstrezi in viața ta calităţile unui copil, te-ai ferit să vorbeşti despre sexualitate. De 
exemplu, atunci când Oprah te-a întrebat despre viaţa ta sexuală, i-ai răspuns ceva în genul „Eu sunt 
un gentleman şi nu discut despre asta.” Crezi că ar trebui să avem mai mult respect față de aspectul 
sexual al vieții noastre? A devenit totul prea deschis, astăzi? Adică, tu eşti sfios de la natură în legătură 
cu acest subiect. 


MJ: Mda, eu mă port firesc, fiindcă eu consider că e... 
SB: Intim? 


MJ: Da, asta e părerea mea personală. Există oameni care sunt exhibiționişti, naturişti, care ies pe 
stradă goi şi se simt altfel. Dar, nu ştiu, eu sunt diferit, în privinţa asta. 


SB: Nu trebuie să abuzăm de sexualitatea noastră ca să ne creştem audiența la concerte şi vânzările? 


MJ: Nu, e o prostie... sunt unii cântăreţi care îşi pun umflături în pantaloni, e aiurea... Nu înţeleg asta. 
Mă dezgustă să-i văd făcând astfel de lucruri. E jenant. Vreau ca nimeni să nici nu se uite măcar în 
jos... după aşa ceva. Asta mă stânjeneşte îngrozitor, Doamne. 


SB: Nu e totuşi un semn de nesiguranţă? Poate ei consideră că dansul lor nu e suficient de bun şi au 
nevoie să-şi pună în evidenţă alte chestii. 


MJ: Mda. 


SB: Mesajul tău pentru cineva ca Britney Spears ar fi „Uite, eşti frumoasă şi talentată. Nu ai nevoie de 


n 


vulgaritate. Eşti atât de talentată şi fără să scoţi nimic de pe tine, pentru ca oamenii să te privească. 
Uite, Madonna a fost des criticată pentru că a profitat de apetitul sexual al bărbaţilor, casă-i facă pe toți 
acei tipi să se târască după ea şi să devină atât de populară. 


MJ: Mda, m-hm... 


Capitolul 21 
Temeri 


SB: Trăieşti cu anumite temeri? Să ştii că cineva vrea să te împuşte, metaforic vorbind. Asta te face să 
te temi? 

MJ: Nu ca artist. Eu sunt ca un leu. Nimic nu mă poate răni. Nimeni nu-mi poate face rău fără 
permisiunea mea. Nu aş lăsa să mă stânjenească, deşi am fost rănit şi am simţit durere în trecut, 
desigur, cu toate astea am şi fost ferit de multe suferinţe. 


SB: Nu trăieşti cu frică acum? 
MJ: Nu. 


SB: Crezi că copiii ne învață să nu ne temem? Pe d eo parte ei se tem — de câini, de întuneric şi de 
multe alte lucruri. Pe de altă parte, nu se tem să iubească şi să dorească. 


MJ: Ascultăm, privim, învăţăm. Ne deschidem inima şi mintea, ne deschidem sufletul. Da, putem să 
învăţăm dar trebuie să realizezi că.. 


SB: Adulții trăiesc cu mai multă frică decât copiii. 


MJ: Absolut. Au căderi nervoase şi şi-au creat singuri circumstanţele, într-o mulţime de feluri. Îşi fac 
griji pentru ceva până când îşi distrug sănătatea. Dacă îşi doresc ceva cu ardoare, copiii repetă şi 
repetă, până când îl obţin, pentru că e singura cale de a-l obţine. Până când cedez, şi e tare drăguţ, e 
adorabil. Eu le spun mereu: „Dacă acesta este cel mai important lucru în viaţa ta de care să-ți faci griji, 
atunci eşti o persoană norocoasă. Dacă asta e cea mai mare problemă a ta, eşti norocos.” Cu timpul 
vor înțelege, dar pentru ei lucrul respectiv e important atunci, pe moment, şi asta e ceva drăguţ. Poate 
fi cel mai banal lucru. E tare drăgălaş. 


SB: Ce voiam să spun este că pe de o parte există lucruri care te sperie [Michael îi spusese lui 
Shmuley că se teme de câini], şi care sunt frici copilăreşti clasice. Şi, apropo, pasiunea ta pentru frică 
este foarte similară cu cea a lui Adam şi a Evei. Ştii că ei iubeau pericolul. Dumnezeu le-a spus „Iată, 
acest fruct este foarte periculos” şi de aceea ei au vrut să-l mănânce. Pe de altă parte, ție îţi e teamă de 
câinii periculoşi. 


MJ: Mda, nu-mi plac chestia asta. Mă înspăimântă. Sau, dacă vezi o femelă de puma cu pui, la 
strâmtoare, e foarte teritorială, şi nu te apropii. Nu depăşeşti granița. Nu-i înțeleg pe oamenii care iau 
armele şi împuşcă mama. Puii de elefant, fac acelaşi dans de fiecare dată. Scot acel țipăt şi se învârtesc 
confuzi, mama lor zace acolo, moartă, iar ei se învârtesc în cercuri ca şi cum au luat-o razna. Nu 
înțeleg cum poate un om să facă aşa ceva. Şi mă doare foarte tare. E foarte trist. 

SB: Ai făcut expediţii (safari), când ai fost în Africa? 

MJ: Da, da. 

SB: Te-ai apropiat de unele animale periculoase? 

MJ: Da. 


SB: Şi nu ţi-a fost frică?... 


MJ: Nu, îmi place mult expedițiile. Foarte mult. 

SB: Vezi contradicția acestei temeri? Ţi-e frică de păianjeni şi de alte lucruri, de care copiii nu se tem, 
şi nu ţi-e frică de lei. 


MJ: Nu, nu. Sunt fascinat de ei. 

SB: În Neverland, te-am văzut cam la un picior distanţă de o cobra [circa 30 cm]. 

MJ: Da, da. Şi şerpi cu clopoței. Am învins șerpii cu clopoței şi, ştii, ei sunt foarte... te pot ucide. 

SB: Şi nu ţi-e teamă de astfel de lucruri? 

MJ: Ma fascinează lucrurile care sunt periculoase pentru om. Uite la rechini. De ce suntem atat de 
fascinaţi de rechini? Pentru că ne pot omorî. Dacă strigi „Rechin!” toată lumea sare: „Unde? Ce? 
Cine?” Ştii, dacă ai striga „ştiucă” sau „crevete”, nimănui nu i-ar păsa. E vorba de pericol şi de 
legendă, de folclor. Şi mie îmi plac toate astea. Cred că îmi place exact ce îi plăcea lui P.T. Bamum. 
Ştii... lucruri care îi interesează pe oameni... asta iubesc la magie, de aceea îmi place Howard Hughes. 


Îmi plac toate astfel de lucruri. 


SB: Şi totuşi, care sunt cele mai mari frici ale tale? Ştiu că ţi-e teamă de oamenii josnici. Nu-ţi plac 
astfel de oameni. 


MJ: Nu-mi plac oamenii mari şi ticăloşi, oamenii înalți care sutn agresivi. Asta m-a revoltat în 
privinţa ştii tu cui. M-a supărat foarte tare când m-a întrebat, nu mi-a plăcut deloc. Cum e posibil ca o 
ființă umană să jignească în halul ăsta? Dacă asta simte, n-are decât să o țină pentru el, nu e nevoie să 
o spună în gura mare. 


SB: Nu-ţi plac oamenii înalți, furioși şi agresivi. 


MJ: Nu. In viaţa mea, am avut de-a face cu de-ăştia. Chiar dacă au existat şi nişte uriaşi blânzi. 
Oamenii masivi mi-au repugnat întotdeauna. 


SB: Dar bodyguarzii tăi sunt înalți... 

MJ: Sunt înalți... 

SB: Dar ei sunt agreabili, cu toţii... 

MJ: Mă asigur că sunt agreabili. Trebuie să fie manieraţi. Şi cu toţii ştiu că, dacă vine un copil, nu 
trebuie să-l întoarcă din drum. Dacă vine un copil să-ţi creară autograf, îi întinzi covorul roşu în semn 
de curtoazie. Cu toții ştiu asta. E foarte important. Uite, Brando nu dă autografe nimănui, decât 
copiilor. Dacă nu e mititel, nu-i dă autograf. Mi se pare ceva foarte drăguţ, ştii? 


SB: Ce alte frici mai ai? 


MJ: Ce alte frici?... ă... 

SB: Eu nu înţeleg de copiii au anumite temeri. Aseară le-am pus copiilor un dvd în care apărea un 
monstru şi Baba a început să ţipe, să plângă şi a ieşit din cameră; de fiecare dată încearcă să amâne ora 
de culcare dar de data asta a zis „Vreau să mă culc.” Şi s-a culcat. Nu i-a plăcut deloc. 


MJ: Ce film era? 
SB: Cred că era „Men In Black” sau ceva de genul. 


MJ: Ooo... pe dvd? Dar ceilalți copii, nu au avut probleme? Au înţeles că nu era decât un film, că nu 
era nimic real? 


SB: Da. De obicei nu-i las să vadă astfel de lucruri, dar l-au primit şi m-am uitat împreună cu ei, până 
când Baba l-a văzut pe primul tip şi... 


MJ: Mda, nu prea e pentru Baba. Prince şi Paris adoră „Jurassic Park”, chiar dacă şi acolo apare ceva 
violență. Dar vreau ca ei să vadă filmele cu adevărat valoroase. Puţine filme, dar de mare artă. 


Capitolul 22 
Viaţa într-un glob de sticlă 


SB: Ce spui despre celebritate? Despre lucrurile negative asociate cu ceebritatea? Ce anume îţi 
displace, la faptul că eşti atât de faimos? 


MJ: Nu-mi place faptul că devii un simbol, să devii o celebritate şi apoi un simbol, un fenomen 
internațional, aşa cum mi s-a întâmplat mie — şi nu mi-e jenă să spun asta — şi toată gelozia care apare. 
Am văzut nişte cazuri serioase de gelozie. 


SB: O simţi şi în jurul altor celebrități? E palpabilă sau o simţi de la distanţă? 


MJ: Am văzut-o; dar odată ce mă întâlnesc față în față, întotdeauna, întotdeauna se schimbă. Atunci 
îşi dau seama că nu sunt deloc aşa. Mi s-a întâmplat ca oamenii să înceapă să plângă, în fața mea, după 
ce mă cunosc. Există două feluri de fani. E fanul care nu spune decât „O, Doamne! O, Doamne! O, 
Doamne!” Apoi leşină şi trebuie să-l ţii în braţe. Şi mai este fanul care-ţi spune direct „Bună.” Îi 
răspund: „Bună, mă bucur să te cunosc. Cum te cheamă?” Îţi spune numele lui, dar are atitudine. Eu 
sunt la fel de simplu şi de călduros cu el, iar apoi îl văd că începe să plângă. Întreb: „De ce plângi?” 
„Pentru că nu credeam că eşti aşa de amabil.” Şi pleacă de acolo schimbat. ÎI întreb: „Păi, cum credeai 
că sunt?” şi zice „Credeam că eşti înțepat şi arogant.” Îi spun „Te rog, să nu judeci niciodată o 
persoană. Eu nu sunt deloc aşa.” Şi rămâne foarte impresionat. Sunt convins că după asta te iubeşte de 
zece ori, de o mie de ori mai mult. Amabilitatea şi iubirea sunt imbatabile, aşa cred. Simplitatea, pur şi 
simplu. 


SB: Ai putut întotdeauna să topeşti o inimă dură, cu bunătate şi dragoste? 

MJ: Da. 

SB: Ce spui despre gelozia din partea altor staruri? Există multă invidie în profesia ta? 

MJ: Absolut. Te admiră, şi ştii că eşti grozav, că eşti foarte bun, pentru că ei sunt geloşi, pentru că ar 
vrea să fie în locul tău. Iar „M” este unul dintre ei. Madonna e unul dintre ei. E geloasă. E femeie şi 
cred că asta o deranjează. Eu cred că femeile nu strigă după alte femei. Iar bărbaţii sunt prea mândri, 


ca să strige după femei. Eu am parte de leşinuri şi de adulaţie iar ea nu. 


SB: Dar gelozia, nu are şi ea rolul ei? Tu nu ai simţit niciodată gelozie față de cineva în cariera ta, 
astfel încât să te determine să munceşti mai mult? 


MJ: Gelozie, niciodată. Doar admiraţie; admiraţie completă. 


SB: Aşadar, admirația poate avea rezultate mai bune decât gelozia, pentru că este un sentiment pozitiv. 
Il priveai pe Fred Astaire şi îți spuneai: „Vreau şi eu să pot face asta.” 


MJ: Da, absolut. Inspiraţie desăvârşită, niciodată gelozie. E greşit, dar cam aşa e lumea, nu? Ar putea 
oamenii să se uite la cineva foarte talentat şi să nu devină total geloşi pe el? 


SB: Sigur; dar tu nu ai simțit niciodată asta? 
MJ: Nu îi înţeleg pe cei care pot să fie astfel. 


SB: Pentru tine nu a fost vorba decât de inspirație, mereu? Ai simţit doar venerație şi admiraţie faţă cei 
cu un mare talent? 


MJ: Poate cineva să fie gelos pe Dumnezeu? 


SB: Sigur. Uite la Stalin şi la Hitler. Ei au încercat să fie Dumnezeu. Au vrut să decidă asupra vieţii şi 
a morţii. 


MJ: Măi, să fie. 


SB: Pentru că şi-au pierdut simţul respectului şi al admiraţiei. Nu erau impresionați de Dumnezeu. Se 
simțeau ameninţaţi de El. Ei voiau să fie atotputernici, ca să submineze autoritatea lui Dumnezeu. Ce 
alte lucruri îți mai displac, în legătură cu celebritatea? 


MJ: Să fii faimos. 


SB: Îţi displace faptul că nu poţi să mergi liber pe stradă? 


Pb 


MJ: Nu, mă bucur când oamenii mă recunosc şi sunt amabili şi spun „Bună” şi se adună mulţimea, 
chestii de genul acesta. 


SB: Când am fost cu tine în acea limuzină, plecând de la hotelul tău, Michael, am văzut de două ori un 
puşti negru pe bicicletă urmărindu-ne vreo patru-cinci mile, pe cele mai periculoase străzi din New 

York City, doar ca să obţină un autograf de la tine. Iar tu ai oprit maşina şi te-ai asigurat că puştiul îşi 
primeşte autograful. Am mai văzut trei copii care ne-au urmărit, după cina cu Preşedintele Clinton, 
circa o milă pe jos, până când tu i-ai spus şoferului să oprească. Şi le-ai dat autografe. Aşădar, vezi des 
oameni făcând asta? 


MJ: O, Doamne... Shmuley, uneori chiar sute... E de un trilion de ori mai rău decât ce ai văzut. Incep 
să distrugă lucruri şi totul devine o scenă de coşmar. 


[Comentariu SB: leşeam împreună cu Michael de la Carnegie Hall după prezentarea noastră de 
Valentine's Day, 2001. Pot să confirm faptul că Michael a fost la un pas de a fi rupt în bucăți.] 


SB: Prin urmare, te bucuri atunci când oamenii te recunosc, atâta timp cât se poartă frumos? 


MJ: Eu cred că sarcina unei celebrităţi — adică oricine care a fost binecuvântat de Dumnezeu cu orice 
fel de talent — fie el sculptor, scriitor, pictor, cântăreț sau dansator — este să ofere maselor un soi de 
evadare şi de distracţie. Asta e treaba noastră, să aducem bucurie. 


SB: Mai e ceva ce deteşti, legat de celebritate? Este evident că poveştile din tabloide îți displac la fel 
de mult. 


MJ: Da, le detest. [i detest pe idioţii care fac aşa ceva. Eu cred că rasismul, invidia şi ura, se regăsesc 
în atitudinea lor. Îşi revarsă frustrările asupra unor oameni care încearcă să facă lucruri bune şi e foarte 
trist. Dacă cineva îi crede, o iau razna. Aş fi vrut să existe o cale de a ne descotorosi de astfel de 
lucruri. 


Capitolul 23 
Ambiţie şi răbdare, invidie şi iertare, mânie împotriva presei 


SB: Am văzut că oamenii sunt în stare de orice ca să obțină o bucată din tine. Vor să guste puţin din 
faima ta. Vor să fie văzuţi cu tine, fotografiați cu tine. Dar există şi oameni care au ajuns în preajma ta 
şi ti-au făcut rău, care te-au rănit, care te-au dat în judecată. Există vreunul care să fi venit la tine şi să- 
ți spună „Îmi pare foarte rău. M-am folosit de tine. Chiar regret.”? 


MJ: Aş vrea. Aş vrea ca oamenii să fie atât de buni şi să admită că au greşit. 


SB: Nici măcar unul? Niciodată? Nimeni nu a venit la tine să-ţi spună „Michael, îmi pare rău, la 
petrecerea de aseară am pretins că te cunosc mai bine decât în realitate. M-am folosit de numele tău ca 
să obțin un avantaj.”? Ai auzit vreodată poveşti de genul acesta, în care cineva spunea „O, da, am 
vorbit cu acest tip. Zice că te cunoaşte bine. Zice că e prietenul tău cel mai bun.” Şi tu de fapt nu ai 
auzit de el, în viaţa ta? 

MJ: Mi se întâmplă mereu. Uneori aprob, ca şi cum aş şti despre ce e vorba, doar ca să nu le rănesc 
sentimentele. Doar pentru ca nu vreau să se simtă prost. 


SB: Adică, spui „Da, da... ştiu despre cine vorbeşti”? 

MJ: ... când, de fapt, în sinea mea, îmi spun „habar n-am despre cine naiba vorbeşti aici.” 


SB: Nimeni dintre cei care ţi-au făcut rău nu a venit să-ți ceară iertare? Nu există nici măcar un 
reporter care a venit la tine şi ţi-a spus „Eu am scris chestia aia. Îmi pare rău.”? I-am spus unui 
jurnalist „Cum ai putut să scrii că Preşedintele Clinton s-a distanțat public de Michael, când la Balul 
Îngerilor i-a pronunţat numele de trei ori, în discurs?” Era un tip decent, şi a spus „Voi corecta mâine.” 
Dar nu a trebuit niciodată să ierți pe cineva, în viaţa ta, Michael? Ai iertat vreodată pe cineva, fără să-ţi 
ceară? Ai iertat oameni care te-au rănit? 


MJ: În faţa lor? 

SB: În inima ta. 

MJ: Sigur. 

SB: Ai văzut pe cineva care s-a purtat josnic şi l-ai iertat oricum? 

MJ: Da, pentru că Biblia ne învaţă: „artă-i, pentru că nu ştiu ce fac.” ŞI îi ierti. 

SB: Crezi că asta te face să fii un om mai bun? 

MJ: Mda. 

SB: Deci, astăzi nu mai simți mânie în inima ta, față de nimeni? 

MJ: Sunt mânios pe presă, sunt plin de amărăciune, de supărare şi de furie, şi sunt mânios pe cei care 
le fac rău copiilor. Poveştile astea despre lucrurile pe care le păţesc copiii în război... Mă gândesc 


mereu cum să fac ceva în privința asta. 


SB: Dar iertarea? Există oameni care te-au rănit. Copiii se bat, dar ei nu poartă ranchiună. Poţi să-i 
ierți, din toată inima, pe cei care te-au rănit? 


MJ: Da. 


SB: Nici măcar eu nu reuşesc asta. Dar când ţi-am vorbit de Roseanne Barr, pentru că apar des în 
emisiunea ei ca invitat, am văzut mai târziu că făcuse un comentariu negativ la adresa ta, fără niciun 
motiv aparent. 


MJ: A fost răutăcioasă cu mine. De aceea am ezitat. 


[Comentariu SB: Roseanne Barr e prietenă cu mine şi i-am servit ca peţitor pentru fiicele ei. 
Roseanne, care este evreică, voia ca fiicele ei să-şi găsească soți evrei. Ştiind-o o mamă foarte 
devotată, am vrut să o implic în inițiativa noastră de prioritizare a copiilor. Când i-am zis lui Michael 

de intenția mea, el nu a spus nimic. Gentleman, aşa cum îi era firea, nu a vrut să spună nimic rău 
despre cineva care îmi era prieten. Mai târziu, altcineva mi-a dezvăluit motivul ezitării lui Michael, şi 
anume că Roseanne făcuse un comentariu negativ despre el. Dar, după cum o cunosc eu pe Roseanne, 
e posibil ca ea să fi făcut comentariul într-un sens glumeţ.] 

SB: Ai fi putut să-mi spui. 

MJ: Eu nu am atacat-o cu malițiozitate. 


SB: Am văzut asta. Poţi să-i ierți? Nu există maliție în inimile lor. 


MJ: Ştii cuvintele lui lisus „Ei nu ştiu ce fac.” Nici măcar nu mă cunosc. Cum pot să spună aşa ceva, 
când nici măcar nu mă cunosc? Tu crezi orice citeşti? 


SB: Deci, vorbim de iertare completă? 


MJ: Da, pentru că Roseanne a venit mai târziu, în culise, ca un căţeluş, şi nu mai contenea cu elogiile 
şi spunea că-i pare rău. 


SB: Ai şi alte exemple? 

MJ: Madonna nu a cerut niciodată scuze. Ea e geloasă. 
SB: Vrea să fie cea mai mare vedetă din lume? 

MJ: Da, e geloasă. 


SB: Tu nu poţi înțelege asta. Tu le-ai spune „De ce eşti gelos? Tu îţi faci treaba ta. Eu mi-o fac pe a 

mea... 


MJ: Şi în acelaşi timp, ea vine la concertele mele şi plânge. Vine acolo şi văd lacrimile şiroindu-i, la 
cântecul meu şi la prezentarea cântecului meu. Are şi nişte părți bune. 


SB: Are părțile ei bune. Dar tu spui că permite invidiei să le mascheze. Şi atunci, dacă cineva face 
asta, nici nu mai are nevoie să- ti ceară iertare, pentru că tu îl ierți oricum? 


MJ: Da. 


SB: Am văzut că i-ai făcut o propunere lui Jay Leno. Ai fost la un eveniment caritabil cu Elizabeth 
Taylor şi purtai un costum roşu. 


MJ: Era maro. 
SB: Deci, l-ai văzut pe Jay Leno şi...? 
MJ: Stătea la masa mea, cu Preşedintele Ford, Sylvester Stallone, Elizabeth Taylor, Sydney Poitier. 


Când a venit să se aşeze, m-am dus spre el şi m-am prefăcut că-l strâng de gât, în joacă [pentru că 
Leno făcea mereu glume negative pe seama lui Michael] iar el mima că se sufocă „Argg...” Apoi, 

Elizabeth l-a întrebat: „Ai zis ceva rău despre Michael?” La care el „Ăă..?” Mai târziu, în seara aceea, 
mi-a strâns mâna cu o expresie călduroasă în privire şi a doua zi mi-a trimis la birou o scrisoare, în 
care spunea „Michael a zis că vrea să vină la emisiunea mea. Ai putea să aranjezi cumva, ca el să 
apară în emisiune?” Eu nu am spus niciodată asta. Deci nu ştiu ce să-ţi răspund. Dar în loc să-l iau 
deoparte şi să-i spun vreo două, prefer să-l las în plata Domnului. Nu m-am putut abține să nu-l strâng 
de gât [Râde.] 


SB: E drăguţ. A văzut toată lumea? 
MJ: Mda, au văzut. Are un gât foarte gros. N-am putut să-l cuprind cu mâinile. 


SB: Ce-i cu Elizabeth Taylor, de e atât de afectuoasă cu tine? Pare că e cel mai apropiat prieten al tău 
de ani de zile. Care e legătura cu ea, în contextul acelor calităţi ale copilăriei? 


MJ: Suntem amândoi din acelaşi loc... 
SB: E loială, corect. 


MJ: E loială. Suntem din acelaşi loc. Ea poate relaţiona cu lumea din care vin eu. E curioasă. Te uiţi 
în ochii ei şi ştii. E ca în telepatie. Simţi, fără să fie nevoie de cuvinte şi de fiecare dată mă simt ca şi 
cum o văd pentru prima oară. E la fel ca şi cu Shirley Temple. Facem parte din aceeaşi lume. 


Capitolul 24 
Michael şi dragostea fanilor: un drum cu două sensuri 


SB: Să te întreb ceva. Ținând cont de faptul că ai fost cumva dezavantajat ca şi copil, neavând parte de 
iubirea de care aveai nevoie, cum ai trecut peste asta? Cum ai învăţat să foloseşti instrumentele 
esenţiale care ți-au lipsit? 


MJ: Eu cred că muzica şi dansul m-au ajutat mult, ca o terapie. Şi capacitatea de a-mi exprima 
sentimentele prin cântece şi emoţiile pe scenă şi toată iubirea pe care o primeam înmiit înapoi, prin 
intermediul fanilor. 


SB: Asta a compensat ceea ce ţi-a lipsit? 


MJ: Da, pentru că atunci când un fan îţi vine înainte — sincer, când cineva vine înaintea ta şi spune 
„Te iubesc foarte mult”, îmi mângâie inima. Niciodată nu m-aş sătura de asta. 


SB: Chiar aşa? Ţi se pare vreodată că un fan dereglat, un obsedat, merge prea departe? 


MJ: Nu, nu. Eu îmi iubesc fanii. li iubesc total şi îmi bucură inima, atunci când văd că ei îmi sprijină 
convingerile despre familie şi copii. Poartă acele pancarte mari cu bebeluşi şi copii şi sunt de partea 
mea, ei înțeleg mesajul meu, ştii? Ei pricep ce vreau să spun. 

SB: Deci, ceea ce nu ai primit de la părinți primeşti de la fani, dar există o mare diferență. Părinţii ar 
trebui să-ţi ofere iubire necondiționată, chiar dacă nu o meriți. Mama lui Bill Clinton, Virginia Kelly, a 
fost întrebată odată pe care dintre fii îl iubeşte mai mult: pe Bill, care a făcut-o să fie mândră ajungând 
preşedinte al Statelor Unite, sau Roger, care a avut probleme cu drogurile şi a fost acuzat că-şi abuza 
fizic copiii. 


MJ: Unul dintre copiii ei? 

SB: Roger, fratele lui Bill Clinton. 

MJ: A fost dependent de droguri? 

SB: Da, sunt aproape sigur că a făcut şi închisoare pentru vânzare de droguri. 
MJ: Serios? 


SB: Şi îşi bătea copiii, şi nu a plătit pensie alimentară. Şi a fost întrebată: „Unul dintre fii e un 
dezastru, iar celălalt e preşedinte, îl iubeşti mai mult pe Bill?” Iar ea a răspuns: „Cum?? Eşti nebun? 
Îmi iubesc amândoi copiii. Îi iubesc la fel de mult.” Deci, trebuie să existe o diferenţă, Michael, între 
felul cum te iubesc fanii şi felul cum te iubeşte familia. Părinţii te iubesc necondiționat, dar fanii te 
iubesc pentru că poţi să cânţi şi pentru că poți să dansezi, sau simţi şi din partea lor iubire 
necondiționată? 


MJ: E greu, pentru că nu sunt în pielea lor. Ăm.. cred că după ce descoperă cine sunt eu şi cum îi văd 
pe ei, şi îi fac să aibă o părere bună despre ei înşişi, ajung să mă iubească necondiționat. Ştiu că aşa e... 
Simt asta, o văd. Când o să ieşim împreună într-o zi şi o să ne întâlnim cu fani înrăiți, o să vezi şi tu. E 
incredibil, e ca o experienţă religioasă. Dorm pe stradă, aprind candele, sunt şi familiile lor acolo, e 
incredibil de frumos. Îmi place să văd copiii venind, asta mă face fericit. 


SB: În cazul ăsta, ei te iubesc iniţial pentru cântece şi dans, iar apoi depăşesc acest punct. 


MJ: Da, ei descoperă ce e cu mine, ce încerc să spun... Există în muzică un mesaj care reprezintă mult 
mai mult decât o simplă bătaie sau un ritm. Are o profunzime reală. 


SB: De ce ai fani atât de fanatici? Pot să-ţi spun eu cât de fanatici sunt? Nici măcar nu ţi-am arătat, dar 
acel articol despre tine, pe care l-am publicat după ziua ta, a generat sute şi sute de scrisori pe care le- 
am primit pe email. Trebuie să vezi asta. Jumătate dintre aceşti oameni au websiteuri dedicate ție. Sunt 
sute de situri dedicate lui Michael Jackson. 


MJ: Da, da. 


SB: Cum le ţii socoteala? Vreau să spun, oricine are fani. Vorbeam deunăzi despre Spice Girls. Sigur 
că şi ele au avut fani, dar unde sunt ei acum? De ce ai tăi sunt atât de loiali? 


MJ: Poate e din cauză că, Dumnezeu mi-a dăruit un talent şi nu am fost un artist de gemul „azi e, 
mâine nu mai e”, iar asta îi permite publicului să crească odată cu mine. Când ei se dezvoltă odată cu 
mine, e un contact mai mult emoţional şi ei se simt atașați de mine, ca şi cum aş fi fratele lor. Sunt 

oameni care vin la mine: „Michael!” şi încep să vorbească, prinzându-mă ca şi cum mi-ar fi frate sau 
soră. lar eu mă las prins, ştii, în cazul ăsta nu ai încotro. Ei chiar simt că le aparții. 


SB: [i cunoşti de-o viață? 

MJ: Da, şi trebuie să fiu alături de ei. Pentru că sunt pe peretele lor, ei mă aud în fiecare dimineaţă, şi 
au poze cu mine peste tot. E ca un altar, unele religii ar spune că e idolatrie dar eu nu cred că e vorba 
de venerare a unui idol. 

SB: De ce nu e idolatrie? 

MJ: Nu am văzut niciodată, nici nu am auzit, ca vreun fan să afirme că eu aş fi un zeu. Poate că mai 
apar pe alocuri bannere pe care scrie „Tu eşti zeu.” Chiar avem înregistrări, dar nu le arătăm la 


televizor. Există bannere pe care scrie aşa. Nu cred că e ceva rău, pentru că ceea ce promovez eu e 
iubirea, reîntoarcerea la valorile familiale. 

PARTEA a IVa 
Interviul lui Katherine Jackson 


Capitolul 25 
Despre faima şi talentul copiilor ei 


SB: Aş vrea ca aceasta să fie mai mult decât o conversație. Mai întâi de toate, am vrut să vă întâlnesc 
şi este o mare plăcere. Sunt prieten cu Michael şi el îmi vorbeşte mereu despre dumneavoastră. De 
fapt, sunteţi una dintre figurile centrale în această carte. 


KJ: Oh, chiar aşa? 


SB: O, vă adoră. Când am vizitat Neverland, am văzut Trenul Katherine şi Muntele Katherine. Iar 
când vorbeşte despre dumneavoastră, ochii i se închid şi aproape că intră într-un extaz încântător. 


KJ: [Râde] E un băiat aşa de bun. Chiar e un fiu minunat. 

SB: O, vă venerează. Sunteţi una dintre marile matriarhe ale Americii. Adică, cine s-ar mai putea 
mândri că are o familie cu atât de multe realizări? Trebuie că sunteţi foarte mândră de copiii 
dumneavoastră. 

KJ: Sunt. Sunt foarte mândră de ei. Dar, ştii, fiecare lucru îşi are preţul lui. 

SB: Când veți dori să opresc înregistrarea, să mă anunțați şi aşa voi face. 

KJ: Oricând vreau eu? 

SB: Oricând veţi dori, voi opri reportofonul. 

KJ: Bine. Poţi să-mi pui întrebări, sunt gata. 

SB: Când spuneţi „preț” vă referiți la „faimă”? 

KJ: Da. Când e vorba de faimă, există un preţ de plătit. Există aspecte bune şi aspecte rele. Oamenilor 
le place să audă lucruri rele. Oamenii inventează lucruri despre tine şi te doare într-un fel, pentru că 
vezi o grămadă de inşi... care se duc la televizor şi spun nişte lucruri despre care n-au habar. Spun 


minciuni şi asta se întâmplă. Aşa că trebuie să fii puternic, ca să treci prin aşa ceva. 


SB: Cum apreciaţi talentul muzical extraordinar din familia dumneavoastră? 

KJ: Păi, eu am iubit muzica dintotdeauna. Soțul meu la fel. Sora mea şi cu mine cântam împreună tot 
timpul, în tinereţe; şi lucrul nostim e că tatăl meu, care venea din Indiana... East Chicago, Indiana — 
acolo am crescut... tatăl meu lăsa radioul (nu aveam televizor pe vremea aceea) pe un program numit 
„Supper Time Frolic” [Joaca de la vremea cinei”] ÎL ascultam în fiecare seară şi nu dădeau decât 
muzică country western. Tata i-a dăruit fiului meu Tito o chitară. După ce m-am măritat şi m-am mutat 
în Gary, tatăl meu a adus în dar o chitară, pentru Tito. lar băieţii mei, după ce am luat televizor, stăteau 
şi se uitau... erau anii şaizeci, priveau vrăjiți. Totul a început atunci când le cântam. 


SB: Asta n-am ştiut. Obişnuiaţi să cântaţi cu ei? 
KJ: Nu aţi ştiut asta? Da. Nu, nu... nu profesionist. 
SB: Înţeleg. Acasă... 


KJ: Când erau foarte mici, cred că Michael nu se născuse... la un moment dat s-a stricat televizorul. Şi 
ningea şi era frig afară, copiii nu aveau ce să facă. Aşa că ne apucam să cântăm. Erau cântece precum 
„Old Cotton Field Back Home” [”Vechiul câmp de bumbac de acasă”]. Nu ştiu dacă vă sunt cunoscute 
astfel de cântece, erau cântece din folclor. Chiar şi înainte de asta, când ne-am căsătorit, eu şi soțul 
meu cântam prin casă; noi întotdeauna am iubit muzica — şi familia soțului meu iubea muzica. El cânta 
la muzicuţă şi la chitară, un fate de-al lui la saxofon, celălalt frate la trombon, iar tatăl meu cânta la 
chitară. Deci, noi iubeam muzica şi cred că de acolo li se trage şi copiilor. 


SB: Nu consideraţi că este genetic? 
KJ: Păi, se poate, pentru că... 
SB: Nu mai există o altă familie cu asemenea record... 


KJ: Mama îmi povestea despre bunicul meu, cum ţineau ferestrele larg deschise şi cântau de răsuna 
până departe. Era cea mai ieftină distracție pentru familie, pentru că familiile de negri nu aveau bani şi 
se distrau prin muzică. Cu chitare şi muzicuţe. 


SB: Consideraţi că familiile de atunci erau mai fericite decât cele de astăzi, care au bani? 


KJ: O, da, cred că da. Cred cu tărie asta. Pentru că, şi atunci când eram în Gary cred că eram mult mai 
fericită, într-un fel. Sunt fericită şi astăzi, dar... cred că atunci când sunt sărace, familiile sunt mai 
apropiate. 


SB: Am unele întrebări... Să începem cu Michael. A vrut să vă întâlnesc, pentru că mi-a spus de multe 
ori că mi-aţi putea povesti lucruri pe care el se poate să le fi uitat. De exemplu, ce anume l-a făcut să 
fie aşa cum e? Şi nu mă refer la muzică. Majoritatea vedetelor de la Hollywood care au făcut o 
grămadă de bani şi care sunt cunoscute în toată lumea, sunt arogante şi egocentrice. Nu le interesează 
copiii. Este ultimul lucru de care le-ar păsa. Nu îi interesează decât persoana lor. Michael a locuit cu 
familia până pe la douăzeci şi şapte de ani, ceea ce e uimitor. Adică, cine a mai auzit... Macaulay 
Culkin a plecat de acasă pe la unsprezece ani [Shmuley exagerează cu intenţie, Macaulay avea câțiva 
ani mai mult atunci când s-a mutat singur, şi asta din cauza disputelor cu tatăl lui, care îl exploata]. 
Care este sursa acestei blândeţi a lui, delicateţii, dragostei pentru animale şi pentru copii, sensibilităţii 
pentru viaţă? E ca un băiat, lucrurile îl surprind şi îl fac să tresară. Cum apreciaţi toate acestea? 

KJ: Intr-un fel, e greu de dat un răspuns la aceste întrebări. Când erau mici, aveau fiecare câte o pisică 
şi le spuneam „Puteţi avea pisici, dar nu le aduceţi în casă.” — şi lucruri de genul acesta, cu ani înainte 
să venim în California. 

SB: Deci, el demonstra aceste calități de la o vârstă fragedă. 

KJ: Dragostea pentru animale, da, de la o vârstă fragedă; şi Janet la fel. Nu era o regulă strictă, dar 
animalele trebuiau să stea afară. Alergau de colo-colo. Erau animale peste tot. După ce ne-am mutat în 
California a putut să aducă animale în curte, aşa că avea şerpi, avea oi... Era o mică grădină zoologică 
la Encino. Aveam chiar şi o girafă. El iubea aceste lucruri. Şi cred că motivul este că... în Gary, 
Indiana, unde locuiam, nu era un cămin plăcut. Iar soțul meu nu-i lăsa pe copii să iasă şi să se joace cu 
copiii din vecini. 

SB: De ce Michael nu s-a schimbat peste ani? De ce a stat cu voi atâta vreme? Mi-a spus „Eu sunt de 
modă veche — stai cu părinţii până te căsătoreşti.” Acestea sunt principiile în care l-ați crescut? Sau se 
leagă de convingerile religioase? Michael este în esență o persoană blândă şi sensibilă. De unde vin 
aceste calități? 

KJ: Nu-mi place să spun. 


SB: Toţi copiii dumneavoastră sunt aşa? 


KJ: Majoritatea dintre ei, da. Aş spune — deşi nu-mi place — îi spuneam mereu că seamănă prea mult 
cu mine şi nu voiam ca el să fie aşa. 


SB: Aşa mi-a spus şi el. 


KJ: [Râde] Îi spuneam: „Nu vreau să fii aşa. Tu eşti bărbat. Trebuie să fii puternic.” — ştii? Dar el e 
blând. E aşa un om blând... 


SB: Prin urmare, spuneţi că această delicateţe îi vine de la dumneavoastră. A fost mult mai ataşat de 
dumneavoastră decât de tatăl lui. 


KJ: O, da. 

SB: Şi v-a urmat exemplul. 

KJ: O, da. 

SB: Şi el chiar crede în puterea blândeţii şi preferă să fie rănit decât să rănească. 


KJ: Nu ar face niciodată rău. 

Capitolul 26 
Religia în viaţa lui Katherine şi a copiilor săi 


SB: Sunteţi aşa de blândă, datorită credinței? Michael vorbeşte tot timpul despre credinţa religioasă. 
KJ: Nu, aşa am fost mereu. Nu am fost dintotdeauna Martor al lui Iehova. 

SB: Eraţi Martor al lui Iehova în tinereţe? 

KJ: Nu. Noi eram baptişti. Mama ne ducea la biserică în fiecare duminică şi eram în corul de copii. 
SB: Aşadar, aţi crescut ca baptişti? 

KJ: Da. 

SB: Mergeaţi la biserică? Aţi fost baptişti evlavioşi? 


KJ: Da, mergeam la biserică dar nu mi-a plăcut ce vedeam în biserica baptistă. Aşa am început să 
judec religia după felul în care se poartă oamenii şi după actele lor şi apoi am preferat să renunt. 


SB: Unde s-a întâmplat asta? 
KJ: În East Chicago, Indiana. 


SB: ...Din cauză că aţi văzut lucruri care v-au dezamăgit şi ați preferat să căutaţi o altă religie... ce 
vârstă aveaţi? Doisprezece-treisprezece ani? 


KJ: Da... Doisprezece-treisprezece... Sora mea şi cu mine ne-am documentat despre iehovişti... 
Aveam nişte vecini care erau Martori şi studiam cu ei. Martorii lui Iehova merg peste tot şi predică 
Biblia. Mama a aflat, s-a supărat foarte tare şi ne-a interzis să mai vorbim cu ei. Dar după ce am 
crescut, m-am căsătorit şi m-am mutat, mi-am amintit de asta. Şi aşa am început să studiez. 

SB: Eraţi căsătorită? 

KJ: Eram deja căsătorită. 

SB: Deci, ați intrat în contact cu Martorii lui Iehova când erați adolescentă. 

KJ: Da. 


SB: Dar părinţii nu erau de acord. 


KJ: Aşa e. 

SB: Şi v-au oprit. Dar v-a rămas în gând. lar atunci când aţi putut profita de independenţă şi libertate, 
v-aţi căsătorit de tânără? 


KJ: La nouăsprezece ani. 


SB: Nouăsprezece ani? Şi soția mea s-a căsătorit la nouăsprezece ani. Mama mea la fel. E ca un număr 
al familiei. 


KJ: Mmm. 

SB: Aşadar, v-aţi căsătorit la nouăsprezece ani şi v-aţi mutat cu soțul în Indiana, imediat? 

KJ: În Gary? Nu, după două luni ne-am mutat în Gary. 

SB: În acea perioadă aţi redescoperit Martorii lui Iehova? 

KJ: Da, după vreo zece sau unsprezece ani [de la primul contact cu ei], cred. 

SB: Şi ce anume v-a atras? Ştiu puţine lucruri despre această religie. Aţi simțit mai multă sinceritate? 
KJ: Păi, ideea cu Martorii lui Iehova este că e o religie care respectă cu strictețe Biblia. Adică, dacă 
cineva comite adulter sau altceva asemănător, este excomunicat. Dacă eşti căsătorit şi comiţi adulter, 
ceea ce e greşit, eşti înlăturat din religie. Multe lucruri m-au făcut să cred în ea. Cred în ea, pentru că 
eu cred că e o religie adevărată. Există un Creator căruia îi pasă de noi, şi citim zilnic din Scripturi. 
SB: În fiecare zi aveţi ceva de citit? 

KJ: Aham. 

SB: Din Vechiul şi Noul Testament? 

KJ: Aham. 


SB: Şi cărțile acestea le purtaţi peste tot, oriunde mergeţi? 


KJ: Păi, pe asta nu [arată spre o carte]. Dar acestea sunt doar mărturii ale oamenilor despre lucruri 
care li s-au întâmplat. 


SB: Simţiţi că se bazează pe Biblie şi astfel este autentică; prin urmare, este o religie adevărată şi pe 
sufletul dumneavoastră. Apoi v-aţi convertit formal? 


KJ: Nu, am studiat. A trebuit să studiez Biblia. 
SB: Soţul dumneavoastră v-a împărtăşit această chemare? 


KJ: A studiat şi el, dar nu a devenit Martor. Considera că e o religie prea strictă pentru el. Fiica mea 
cea mare a fost botezată. Şi Michael a fost, la un moment dat. 

SB: Ceilalţi copii nu? 

KJ: Nu. 

SB: Dar de ce? De ce unii da şi alţii nu? 

KJ: Poate că au făcut-o şi ei, dar eu nu i-am obligat niciodată. I-am lăsat să decidă singuri. 
SB: Deci, la o anumită vârstă i-ați vorbit lui Michael despre religie iar el a îmbrățişat-o? 
KJ: Nu, dar... cred că el a vrut şi a venit cu mine la Sala Regatului. 

SB: V-aţi mândrit cu faptul că el a devenit Martor al lui Iehova? 

KJ: Am fost foarte mândră de asta. 

SB: Era deja faimos? Sau era încă un copil? 

KJ: Era deja faimos, într-un fel. Da, era faimos, pentru că Jackson 5 erau foarte cunoscuți. 
SB: Deci, era în perioada Jackson 5. 

KJ: Aşa este. 

SB: Şi el e singurul din Jackson 5 care a fost botezat? 

KJ: Singurul. 

SB: Şi mergea cu dumneavoastră duminica la biserică? 

KJ: O, da. Mergea şi singur. 


SB: I-am cerut lui Frank să vă arate acest frumos articol pe care eu şi cu Michael l-am scris despre 
Sabat. Un articol minunat [publicat pe un site religios binecunoscut]. 


KJ: O, chiar aşa? 

SB: O, a apărut peste tot. 

KJ: Nu mai spune. 

SB: O, a avut un efect imens. Păcat că nu vă arată astfel de lucruri. E un articol foarte frumos. 
KJ: Ah, de ce nu mi l-a arătat? 

SB: Este un articol frumos despre cât de mult iubea el Sabatul. 


KJ: M-hm. 

SB: Deci, mergea cu dumneavoastră. Mi-a spus că cel mai mult îi plăcea faptul că era tratat la fel ca 
toți ceilalți. Că deşi era vedetă, ei îi spuneau Fratele Jackson. 


KJ: Aha. 

SB: Au făcut tot posibilul să nu-l trateze diferit — nici mai puţin nici mai mult decât pe oricare altul. 
KJ: Da. 

SB: Aţi observat şi dumneavoastră asta? 


KJ: Da, aeste. Aşa gândesc ei. Există mulți entertaineri care sunt Martori. Şi toți sunt tratați la fel. Ca 
oricine altul. 


SB: Lui Michael îi plăcea, faptul că acolo putea fi el însuşi? 

KJ: Da, cred că da. 

SB: Mi-a mai spus că ei sunt foarte buni. Că dacă reporterii îl urmăreau până la biserică, nu făceau 
mare caz din asta. [Râde.] In articol, noi am scris în glumă „până şi reporterii sunt copii ai lui 
Dumnezeu.” 

KJ: [Râzând] E adevărat. 

SB: Bun, deci dintre toţi copiii, doar câţiva au aderat la religie şi Michael este unul dintre ei, deşi era 
deja vedetă. Mi s-a părut mereu că Michael are o spiritualitate naturală, că are o apropiere naturală de 
Dumnezeu. 

KJ: Da. 

SB: Aţi putea comenta asta? Aţi observat asta la el, de mic? 

KJ: Da. 

SB: Se ruga seara, înainte de culcare? 

KJ: Da, cred că da... 

SB: Puteţi să vorbiţi despre asta? 

KJ: Da. Ştiu că Michael este spiritual. El a fost întotdeauna un copil tăcut şi iubitor. Şi iubea oamenii, 
iubea copiii. Stăteam amândoi şi plângeam când vedeam... era foarte trist... şi el îmi spunea: „Ştiu că 
nu pot să vindec lumea, mamă, dar... pot măcar să încerc.” 


SB: Discutam cu Michael, ieri, despre faptul că Martorii lui lehova nu sărbătoresc zilele de naştere. 


KJ: Nu. 

SB: Există un motiv pentru asta? 

KJ: Da. Moartea lui lisus este singura sărbătoare care... 

SB: Bun, deci este Paştele. Îi spuneţi Paşte sau îl numiţi altfel? 

KJ: Uh, nu-i spunem aşa... noi nu sărbătorim Paştele. 

SB: Paştele este Învierea. Voi serbaţi ziua efectivă în care a murit. 

KJ: Da. 

SB: Bun. Adică, Vinerea Mare. 

KJ: Şi este singura zi pe care El a zis să o ţinem. Nu Învierea, aşa a zis. 
SB: Citiţi din Biblie în fiecare zi? 

KJ: Da. 

SB: Deci, asta este... viața dumneavoastră, aceasta vă este religia. Este ceea ce vă defineşte. 
KJ: Păi, da, avem întâlniri de cinci ori pe săptămână la Sala Regatului. 
SB: De cinci ori pe stămână? 


KJ: Dar nu este obligatoriu să mergem mereu. Cea de duminică seara e cea mai importantă, pentru că 
ni se predică iar noi învăţăm, lucruri din acestea. Nu te opreşti niciodată să înveți din Biblie. 


SB: Corect. 

KJ: Evreii citesc şi ei mereu? 
SB: Absolut. O, absolut. Citim... 
KJ: Citeşti şi citeşti, zi şi noapte. 
SB: Citim din Biblie în fiecare zi. 
KJ: Aham. 


SB: Eu am studiat-o toată viața mea, şi am treizeci şi patru de ani. Nu că mă laud, dar multe lucruri pe 
care le ştiu, din Biblie le-am învăţat. 


KJ: Oh. 


SB: Cel puţin, cele cinci cărţi ale lui Moise, le-am citit. 

KJ: Aham. 
SB: Noi pe ele ne axăm cel mai mult. Mai mult decât pe Psalmi sau pe profeti. 


KJ: Înţeleg. 


Capitolul 27 
Când Michael a părăsit Martorii lui Iehova 


SB: Ce ați simţit atunci când Michael a început să se distanțeze de Martorii lui Iehova? 
KJ: M-am simțit rău, pentru că mă necăjea foarte mult. Am plâns, m-am rugat. Şi cel mai rău m-am 
simțit atunci când el s-a retras din religie. Nu a fost excomunicat, el singur a ieşit. A crezut că îi va fi 


mai bine, pentru că va putea să facă lucruri care... 


SB: Dar care erau obiecțiile lor, mai exact? Că el era un pop star şi nu se mai integra în comunitatea 
Martorilor? 


KJ: S-ar fi integrat. Dar chiar nu ştiu de ce s-a excomunicat singur. 

SB: S-a excomunicat singur. 

KJ: Da. 

SB: Dar până atunci, mergea cu dumneavoastră la biserică, duminica? 

KJ: Da. 

SB: Deci, s-a retras din biserică. A discutat cu dumneavoastră despre asta, înainte să o facă? 
KJ: Nu, am aflat mai târziu. Asta m-a durut foarte tare. Nu aş fi vrut să-l văd retrăgându-se din religie. 
SB: Probabil a simțit că astfel va avea mai multă libertate artistică. 

KJ: Probabil că da. 

SB: Cum a fost în cazul videoclipului „Thriller”. 

KJ: Aham. 


SB: L-aţi căutat să-i spuneţi că ar fi bine să se mai gândească? 

KJ: Nu, pentru că o făcuse deja când am aflat eu, era deja prea târziu. 


SB: Dar mie mi se pare că el e încă foarte spiritual în adâncul inimii — vreau să spun, el vorbeşte 
despre cu mine Dumnezeu tot timpul. 


KJ: Da, da, chiar aeste. Aş fi vrut să se poată întoarce. 

SB: Discutaţi cu el despre educarea lui Prince şi Paris într-o anumită tradiţie spirituală? 
KJ: Păi, eu îi aduc cărţi lui Grace [dădaca copiilor]. 

SB: Corect. 


KJ: Şi le aduc... avem o carte cu poveşti din Biblie, pentru copii, le-am adus-o şi ea le citeşte copiilor. 
Şi nu cred că Michael are nimic împotrivă ca ei să înveţe sau să li se citească din aceste cărți. 


SB: Corect. Pe măsură ce Michael a devenit mai faimos, aţi observat la el vreo schimbare, ceva care să 
nu fie în concordanţă cu religia? 


KJ: Nu, nu l-am văzut să facă nimic împotriva... Nu, n-am văzut... Singurul lucru pe care l-a făcut, a 
fost felul în care a dansat, la vremea aceea, „Billie Jean”. Ei au comentat mereu felul în care el... se 
apuca de pantaloni, şi lucruri de genul acesta. 


SB: Da, păi el mereu glumeşte cu mine pe tema asta. Râde de chestia asta. 


KJ: Ştiu [râde]. 


Capitolul 28 
Oferind un sentiment de siguranță 


SB: Ați simţit nevoia să fiți extra-protectoare cu el, fiindcă era foarte delicat? 


KJ: Da. Era destul de puternic, atunci când era vorba să aibă grijă de el însuşi, în multe privințe, dar 
cred că asta m-a făcut să fiu mai apropiată de el — faptul că îl simţeam atât de blând. Atunci când a fost 
povestea aceea cu molestarea, toată lumea îmi spunea „Să nu comentezi nimic, ai înrăutăți lucrurile.” 
Reprezentanţii lui Michael mi-au spus „Nu spune nimic, i-ai face mai rău.” Şi am zis: „Nu are cum să 
fie mai rău de atât. Nu-mi pasă ce spuneţi voi. Eu mă duc la televizor.” Şi aşa am făcut, pentru că el 
avea nevoie de cineva care să-l ajute, să-l protejeze de tot tărăboiul ăsta. Nu că aş mai fi putut să-l 
protejez, dar cel puţin am încercat să lămuresc lucrurile. Chiar dacă nu m-au crezut, eu am vorbit. Dar 
apoi au venit şi toţi aceia care voiau bani. Ştiau foarte bine că minţeau, şi m-am dus iar la televiziune 
şi am spus „Aceşti oameni lucrează pentru mine, nu pentru Michael.” Oamenii încearcă să obțină bani 
prin orice mijloace. 

SB: Şi când era mai tânăr, simţeaţi nevoia să-l protejați? Aţi observat imediat că, dintre toți cei nouă 
copii, el era mai delicat, mai sensibil, mai blând? 


KJ: Ştii, am văzut că era mai sensibil decât ceilalți, dar... eu cred că este destul de puternic, atunci 
când e cazul. Nu eşti de acord? 


SB: Oh, absolut, chiar ieri am văzut. V-am spus. Michael a avut un conflict puternic cu Frank, legat de 
ce anume să facă mâine seară la Carnegie Hall. Absolut, da, e foarte puternic atunci când trebuie. 


KJ: Aham, aşa e el. 
SB: Deci ați văzut şi dumneavoastră. Ați văzut că are un spirit delicat, dar puternic. 


KJ: Şi delicat şi puternic. Şi poate fi rănit foarte uşor, ştii, dacă oamenii gândesc într-un fel sau spun 
anumite lucruri despre el. Dar cred că e mai călit acum, pentru că a trecut prin atâtea. 


SB: Absolut. 
KJ: A dobândit o cochilie mai tare. 


SB: A avut multe de îndurat. Absolut. Când a ales să stea acasă... era deja mare, după „Thriller”, era 
deja una dintre cele mai mari staruri din lume. 


KJ: Aham. 

SB: Puteți să vorbiţi despre asta? Adică, în ziua de azi tinerii pleacă la colegiu pe la şaptesprezece ani 
şi nu mai sunt atât de apropiaţi de părinți... şi uite un tip care îşi poate permite să locuiască oriunde, 
dar alege să stea cu părinţii. Deci, discutam despre cum a ales Michael să stea cu dumneavoastră, deşi 
ceilalți copii s-au căsătorit devreme — cel puțin, băieții mai mari. 

KJ: Da, aşa au făcut. 

SB: Dar Michael nu. 

KJ: Nu. 

SB: Şi ați fost fericită să-l aveți lângă dumneavoastră? 

KJ: Da. De fapt, nu am vrut să-mi văd niciunul dintre copii părăsind căminul, dar aşa sunt mamele. 
SB: Corect. 

KJ: Dar trebuie să plece, la un moment dat. 


SB: l-aţi spus „Ce bine că eşti acasă. Ai luat o decizie corectă. Stai aici până te căsătoreşti.”? 


KJ: Nu. 

SB: Sau i-aţi spus „Eşti un superstar, ar trebui...”? 

KJ: Nu, nu. Nu am fost niciodată de acord să-ţi împingi copiii din cuib, cum face mama-pasăre... să-i 
arunci din cuib şi să le spui „Zboară!” Am vrut ca ei să devină suficient de puternici şi să decidă 
singuri când vor să plece... atunci când sunt pregătiți... la douăzeci şi patru de ani... douăzeci şi cinci... 


SB: El a fost mereu protector cu dumneavoastră? 


KJ: Imi spunea „O să-ţi cumpăr o casă.” 


Capitolul 29 
A fi mama lui Michael 


SB: Sunt multe lucruri pe care mi le povesteşte despre perioada când era un copil, despre 
dumneavoastră. De exemplu, îmi spune că dansa mereu... 


KJ: Aham. 
SB: Şi făcea deranj. 
KJ: Mhm [râde]. 


SB: Şi toată lumea îi spunea: „Michael, nu mai dansa!” Iar dumneavoastră spuneați „Nu, lăsaţi-l să 
danseze.” 


KJ: Da. 


SB: Intr-un fel, vă este recunoscător pentru că l-ați încurajat, mai mult decât oricine altcineva... 


KJ: Serios? 

SB: Da, întotdeauna îmi spune... Una dintre poveștile pe care le avem în carte este despre faptul că el 
dansa mereu şi deranja lucrurile prin casă, şi făcea zgomot iar dumneavoastră spuneaţi „Nu, lăsați-l pe 
Michael să danseze. Lăsaţi-l să danseze mereu.” 


KJ: Da. 


SB: Vă amintiţi asta? 

KJ: Da, da. Cred că Michael s-a născut cu asta pentru că, de când era foarte mic, avea vreo trei ani, şi 
ceilalți cântau, iar el... asta m-a făcut să observ că avea talent de cântăreț... stătea în colț, când ceilalți 
cântau şi avea un simţ al armoniei şi m-am gândit „Doamne, de unde îi vine asta?” Şi pe urmă, când el 
avea vreo cinci ani, ceilalți se întrebau „Ce mişcare să punem în cântecul ăsta?” — se refereau la 
coregrafie; şi Michael le arăta: „Hai să facem aşa şi aşa.” 


SB: Ca şi cum le avea deja înăuntrul lui? 


KJ: Chiar le avea. Totul era în el. Nu ştiu de unde, şi asta m-a surprins. Aşa cum astăzi văd nişte 
lucruri la Prince şi nu-mi vine să cred. Aşa era şi Michael. 


SB: Săptămâna trecută citeam pe undeva că Michael şi-a făcut implant chirurgical la bărbie, atât de 
ridicoli au ajuns cu bârfele. Ce părere aveţi despre astfel de lucruri, ca mamă? 


KJ: Despre oamenii care îl bârfesc? 

SB: Ce simțiți când citiți asemenea lucruri... 

KJ: Oh, mă supără. Mă enervează. 

SB: Dar în acelaşi timp vă spuneţi „Eu cred în Dumnezeu şi cred că totul are un rost”? Găsiţi putere în 
credință şi în ideea că până la urmă nimic din toate acestea nu contează, că se va face voia lui 
Dumnezeu? 

KJ: Da, aşa simt. Dacă nu ar fi fost credinţa, spiritul şi încrederea în Dumnezeu, nu cred că aş fi 
rezistat, cu toate necazurile prin care am trecut cu familia şi cu Michael. Este foarte dureros. Dar 
trebuie să te rogi. Este singurul mod prin care poți... 

SB: Deci, asta v-a ajutat să mergeţi mai departe? 

KJ: Da. 

SB: Şi i-ați spus lui Michael, în 1993 sau în alte ocazii „Trebuie să fii aproape de Dumnezeu. Ai 
nevoie de credință. Asta te va ajuta să treci prin toate încercările.”? Nu banii, nici succesul sau fanii. 
Ci o relație solidă cu Dumnezeu? 

KJ: Exact, aşa este. Aşa simt, aşa simt. 

SB: Majoritatea oamenilor, atunci când cunosc succesul, se îndepărtează de religie. E o tendinţă. Dar 
în cazul dumneavoastră se pare că, pe măsură ce familia avea mai mult succes, aţi devenit tot mai 


religioasă. Aţi ținut strâns de credință. 


KJ: Da. Este tot ce am. Sunt mândră de copiii mei, de ceea ce fac ei, de talentul lor. Dar există lucruri 
în lume pe lângă care asta nu valorează nimic. Pentru că Satan este... poate n-o să mă crezi... 


SB: Vă rog, vorbiţi deschis... 


KJ: Mhm. 

SB: Există şi în credinţa mea nişte lucruri cu care s-ar putea să nu fiți de acord. [Râd amândoi.] Dar 
amândoi suntem oameni credincioşi. 


KJ: Păi, eu cred că Satan este zeul sistemului. Şi spun asta pentru că... sunt toate acele ştiri pe care le 
auzi, ştirile negative... sunt atâția oameni care face lucruri nebuneşti... Şi Biblia vorbeşte despre copiii 
din zilele acestea, despre faptul că nu mai au respect, că iubesc banii mai degrabă decât pe Dumnezeu, 
şi cum nu mai există respect reciproc între copii şi părinți. Asta se întâmplă. Nu crezi? 


SB: Absolut. Uite, de aceea cred că ar trebui să veniți mâine seară la discursul pe care eu şi Michael îl 
vom ţine la Carnegie Hall. Va fi o mare lovitură împotriva celor care sunt de partea lui Satan. Ar trebui 
să veniți. Ceea ce m-a atras la Michael — şi ar trebui să vedeţi discursul pe care îl va ţine mâine — este 
felul emotionant în care vorbeşte despre faptul că familiile nu mai iau cina împreună şi că părinții nu le 
mai citesc poveşti copiilor, la culcare. Şi de fiecare dată când se trăgeau focuri de armă într-o şcoală, 
mă suna când al era în California iar eu eram în New Jersey. Şi-mi spunea „Ai auzit? Alt copil a fost 
împuşcat.” Astăzi, în America, e ceva obişnuit. „A, încă un copil împuşcat.” şi întorci pagina. Dar 
Michael plângea. 

KJ: Mhm, aşa e Michael. 

SB: De ziua mea, am adus copilul care apare pe posterul campaniei naţionale împotriva leucemiei. A 
venit şi Michael, iar fetița asta de şapte ani a stat lângă el. Şi câna mama ei i-a spus lui Michael 
povestea fetiţei, Michael a plâns ca un copil. A fost incredibil. Şi dumneavoastră faceți la fel? 

KJ: Da. 


SB: Aşadar, el chiar vă seamănă. Adică, dacă vreau să-l înţeleg pe el, trebuie să vă înțeleg pe 
dumneavoastră. 


KJ: Da. Nu-mi place asta, şi nici lui Janet. [Râde.] 


SB: Michael mi-a spus despre dumneavoastră, că nu puteţi să refuzaţi pe nimeni. Oamenii vă cer 
diverse lucruri şi nu puteţi să le spuneţi nu. 


KJ: Mda, e greu. lar el e la fel ca mine, şi i-am spus că trebuie să înveţe să spună nu. 

SB: Asta vi se trage de la părinți? Erau oameni foarte amabili? 

KJ: Da. Mai ales mama mea. Dar şi tata. 

SB: Deci, ați transmis copiilor această tradiţie a bunătăţii. Amabilitatea era cel mai important lucru. 
KJ: Aşa simţeam. Uneori, când eşti sărac şi nu ai nimic altceva de dăruit, oferă iubire, dăruieşte din 
tine, din sufletul tău, aşa cum fac oamenii săraci dintotdeauna. Părinţii mei invitau mereu oameni la 


masă, din puținul lor. 


SB: Sunteţi tratată diferit în biserică, fiind mama celor din trupa Jacksons? 

KJ: A, nu, nu, nu. 

SB: Şi vă place faptul că puteți fi în largul dumneavoastră acolo? 

KJ: Da, îmi place. Pot să fiu eu însămi. Este o fată în congregaţie care stă întotdeauna lângă mine, 
care a fost în turneu cu Diana Ross, a făcut parte din Supremes, dar e tratată la fel ca toată lumea. Şi 
fiica mea e în congregatie, şi e tratată la fel. 

SB: Care, Rebbie? 

KJ: Rebbie. 

SB: Şi ea locuieşte... aproape de dumneavoastră? 

KJ: Locuia, înainte. Acum e în Las Vegas. 

SB: Avrea să vă mai întreb ceva. Pot să opresc reportofonul, sau nu. Dar Michael a avut o relație 
chinuitoare cu tatăl lui. Nu e nicio noutate. Vreau să spun, asta a ieşit la iveală, după cum ştiţi, în 
interviuri şi lucruri de genul acesta. 

KJ: Aha. 

SB: Probabil ştiţi că este... nu ştiu cât de mult a vorbit el în public despre tatăl lui, dar unul dintre cele 
mai cunoscute lucruri pe care le-a afirmat public a fost că atunci când intra în încăpere, îi venea să 


vomite, atât de frică îi era de el. Vă amintiți asta? 


KJ: Ştiu! Da, îmi amintesc când a spus asta. Imi spunea şi mie şi când plecam să-l vizitez îmi spunea 
„Să nu vii cu Joseph.” Il întrebam „De ce?” şi-mi răspundea „Eu, pur şi simplu...” 


SB: Pot să opresc asta, dacă doriți. 
KJ: Da. Vrei să-l opreşti? Te rog. 


SB: Desigur. 

PARTEA a Va 
Există femeia ideală? 


Capitolul 30 
Relaţii şi fete care vor să-i fie iubite 


SB: Ştii cum simulează copiii nunți. Iți spun că le-a căzut cu tronc cineva din clasă. Copiii par să fie 
romantici în mod natural. Tu ai fost mereu romantic? 


MJ: Nu intenţionat, dar nici non-romantic, nu cred. Trebuie să fii tu însuţi. 


SB: Copiilor li se întâmplă această „iubire adolescentină” şi se îndrăgostesc unii de alții. Mereu se 
creează astfel de leghături în clasă. 


MJ: Cred că e ceva drăguţ. 

SB: Iți place să creezi poveşti de iubire? Eşti genul de persoană care aranjează întâlniri? 

MJ: Nu, nu fac aşa ceva. Sunt prea ruşinos ca să fac chestii din astea. Eu semăn mult cu mama. O 
întrebam: „Tu îl săruți pe Joseph?” iar ea răspundea „Nu mă întrebaţi asemenea lucruri.” Noi insistam 
„Mamă, te săruţi cu el?” iar ea „Nu vreau să vorbesc despre asta.” Noi: „Păi, cum l-ai cunoscut? Cine 
pe cine a cerut în căsătorie?” Iar ea spunea „Nu vreau să vorbesc despre asta.” 

SB: Prin urmare, ai devenit timid şi modest în privinţa lucrurilor care ţin de iubire şi romantism? 


MJ: Da, noi nu vorbim despre asta. 


SB: Ai fost căsătorit de două ori, Michael. Mai crezi în romantism, sau ai avut nişte experienţe 
negative şi acum îți e greu să mai crezi? 


MJ: Nu, mai cred, dar sunt ruşinos. Niciunul dintre noi nu i-a invitat pe părinți la nuntă. Nu credem în 
asta. Suntem prea timizi. Nu aş îndrăzni, pentru nimic în lume, să o chem pe mama la nunta mea. Nu 
mă pot imagina, mergând către altar şi să o văd me mama stând acolo. De aceea am fugit toți şi ne-am 
căsătorit în secret iar mama afla din ziare şi nu se supăra. Pentru că suntem exact ca ea. Şi ea ar fi făcut 
la fel. 


SB: Deci, iubirea trebuie să fie ceva ascuns, secret? 
MJ: E ceva personal, ca şi lucrurile intime. 


SB: Şi lucrurile intime sunt întotdeauna personale? 

MJ: Da. 


SB: Şi eu cred că iubirea romantică înfloreşte prin mister şi tăinuire. Dar nu trebuie să exagerăm cu 
asta. Părinții tăi ar trebui neapărat să fie prezenţi la nunta ta. Deci, romantismul este ceva în care crezi 
dar în privinţa căruia ai fost educat să fii ruşinos? 


MJ: Sunt ruşinos. Habar n-am cât de bine m-aş pricepe la asta, pentru că sunt timid. Sunt foarte diferit 
în privinţa asta. Ştiu că unii pot fi foarte poetici cu fetele şi „O, iubito, asta şi aia.” Eu nu sunt aşa. Eu 
spun simplu ce am de spus şi merg direct la țintă. 


SB: Şi ce faci în videoclipuri, de exemplu, când trebuie să portretizezi iubirea şi ai scene de dragoste şi 
lucruri de genul acesta? 


MJ: De aceea eu mă ocup de castingul fetelor, pentru că trebuie neapărat să-mi placă. Şi dacă-mi plac, 
pot să-mi joc rolul. Fetele din videoclipuri le-am ales pentru că mi-a plăcut într-adevăr de ele şi apoi 
am avut probleme, pentru că şi ele începeau să mă placă iar eu nu voiam ca lucrurile să devină serioase 
— aşa că uneori am avut probleme. 


SB: Probabil că te-ai confruntat mereu cu asta, pentru că, în afară de faptul că erai faimos, mai erai şi 
genul de bărbat pe lângă care toate femeile voiau să fie — delicat, sensibil şi fără teamă de a-ţi exprima 
emoțiile. Femeile sunt înnebunite după tipi care nu se tem să-şi arate vulnerabilitatea şi delicatețea, pe 
când o grămadă de inşi de la Hollywood sunt atât de plini de ei, egoişti şi fug de angajamente. S-a 
întâmplat deseori, ca femeile să se agate de tine? 


MJ: Ce vrei să spui? 


SB: După cum ai spus, trebuia să fie ceva profesional. Tu doar filmai ceva cu nişte actrițe, dar după 
aceea ele se ataşau. 


MJ: Da, s-a întâmplat. 
SB: Cum aflau că tu nu le împărtăşeai sentimentele? 


MJ: Când mă vedeau fugind de ele. Mdap. Unele dintre ele mă urmăreau prin toată lumea şi îmi era 
destul de greu [să scap]. 


SB: Probabil că asta le întărâta şi mai mult, pentru că sfiala asta copilăroasă le atrage. E drept că 
multor femei le plac băieţii „răi”. Dar, din anumite motive, multora le plac băieții timizi. Aşa cum 
unele cred că îi pot „mântui” pe băieții răi şi îi pot şlefui ca pe un diamant brut, altele cred acelaşi 
lucru despre băieţii timizi. Se gândesc „Numai dacă l-aş putea scoate din carapace.” Bănuiesc că, după 
ce alergi de la un capăt al lumii la altul, ca să scapi de ele, până la urmă le pică fisa. Dar tu nu le spui 


niciodată verde-n faţă? 


MJ: Nu, pentru că le-ar răni prea tare. 

Capitolul 31 
Iubiri fulgerătoare şi adolescentine 


SB: Ce voia Cindy Crawford de la tine, aseară? 
MJ: O mai văzusem de câteva ori, de la distanţă, şi ea era cu alţi tipi... ne-am mai intersectat cu 
diverse ocazii.. de la distanță. S-o fi gândit că asta era şansa ei de a mă cunoaşte. Probabil că mă 


admiră. Multă lume vine la mine. Ce ai văzut tu e nimic. 


SB: Ai mai văzut celebrități comportându-se aşa, ca o haită de câini, luând urma cuiva care e mai 
faimos decât ei? E atât de degradant... 


MJ: Da. E şi mai rău. 
SB: Despre ce ţi-a vorbit? 


MJ: [Imitând-o pe Crawford] „Ce mai faci?” I-am spus „Fac bine.” „Oh, eşti sigur că faci bine? Oh, 
eu iubesc creaţia ta şi ceea ce faci tu. Cât stai în oraş?” I-am spus „Lucrez aici. Inregistrez.” 


SB: Crezi că o interesa o relaţie? 

MJ: Mdap. Cam aşa ceva. 

SB: Ţi-a cerut o întâlnire? 

MJ: Fetele astea flirtează... ele cochetează... E drăguță. 


SB: A fost vulgară. Un bancher care era cu noi la masă mi-a spus „Cindy Crawford... când o vezi de- 


= 32 


aproape, e la fel ca orice tipă.” Am întrebat „Dar ce face aici?” 

MJ: L-ai văzut pe Donald Trump venind aşa? 

SB: Ăsta da, un tip interesant. 

MJ: O femeie pe care chiar am plăcut-o şi am respectat-o a fost Prințesa Diana. 

SB: De ce? 

MJ: Pentru că era rafinată şi îi păsa sincer de oameni şi de copii şi de situaţia din lume. Ea nu făcea 
asta ca să se dea în spectacol. Mi-a plăcut felul în care şi-a învăţat copiii să aştepte la rând pentru o 


plimbare sau pentru orice. 


SB: Am putea spune că a existat un fir inocent de atracţie romantică? Sau nu vrei să spui asta? Poate 
vrei doar să spui că ai considerat-o o femeie foarte specială? 

MJ: Am considerat că este o femeie foarte specială. 
SB: Era genul feminin? 


MJ: Foarte feminină şi rafinată. Ea era în mod clar genul meu, şi mie nu-mi place oricine. Sunt foarte 
puţine care mi-au plăcut şi care mi s-ar fi potrivit. Trebuie să aibă nişte calităţi speciale ca să mă facă 
fericit, iar ea le avea. Sunt sigur. 


SB: Pentru că iubea copiii? 


MJ: Durează mult până găseşti o imagine în oglindă. Oamenii spun că opusurile se atrag şi cred că şi 
asta e valabil. Dar eu vreau pe cineva care să fie ca mine, care are aceleaşi preocupări, care vrea să 
ajute şi care ar merge cu mine în spitale, şi căruia să-i pese de Gavin [Arvizo]. De aceea ne-ai văzut 
împreună, pe mine şi pe Lisa-Marie, făcând astfel de lucruri. Pentru că şi ei îi pasă. 


SB: Te-ai gândit vreodată să-i ceri o întâlnire Prințesei Diana? 

MJ: Sigur. 

SB: Şi de ce nu ai avut curaj să o întrebi? 

MJ: Nu am cerut în viaţa mea întâlnire unei fete. Ele m-au abordat mereu. 
SB: Serios? 

MJ: Eu nu pot să cer o întâlnire. 

SB: Şi dacă ea ti-ar fi cerut să vă întâlniți? 


MJ: Sigur, m-aş fi dus. De câte ori m-ai văzut cu Brooke Shields, ea stabilise întâlnirile. De fiecare 
dată, ea venea cu inițiativa iar eu acceptam. Mi-a plăcut mult şi de Brooke Shields. 


SB: Ei îi plac copiii? 


MJ: Da. Prima mea prietenă, Tatum O”Neal, care a câştigat Premiul Oscar pentru rolul din „Paper 
Moon” [”Luna de hârtie”]... eu aveam şaisprezece ani, ea avea treisprezece. Şi eram atât de naiv... Ea 
voia să facem de toate iar eu nu voiam să aud de sex, pentru că aşa fusesem educat de religia mea. I- 
am spus „Eşti nebună?” Unul dintre principiile în care fusesem crescut era să fiu amabil cu toată 
lumea. Când am luat-o de mână pe Tatum a fost magic, mai minunat decât orice, şi decât să o sărut — 
orice. Ea cu Ryan O”Neal şi cu mine eram într-un club, priveam o trupă cântând; ea mi-a apucat mâna 
pe sub masă şi m-am topit. A fost magic. Am simțit focuri de artificii. Nu-mi mai trebuia altceva. Dar 
pentru copiii de astăzi, nu mai înseamnă nimic. Ea a crescut prea repede. Nu-i păsa de inocență, iar eu 
iubesc asta. Acum, Brooke Shields, a fost una dintre iubirile vieţii mele. Am ieşit de multe ori 
împreună. Pozele ei erau pe toți pereții şi la oglinzile mele. Eram la Premiile Oscar cu Diana Ross şi ea 
a venit şi mi-a spus „Bună, eu sunt Brooke Shields. Mergi la petrecerea de după?” Am zis „Mda” şi m- 
am topit pur şi simplu. Aveam vreo douăzeci şi trei de ani... era pe vremea „Off The Wall”. M-am 
gândit „Oare ştie că am poze cu ea prin toată camera?” Aşa că am mers la petrecere şi mi-a zis „Vrei 

să dansezi cu mine?” Am mers pe ring. Şi, mamă, ne-am schimbat numerele de telefon şi toată noaptea 
aia am stat treaz şi m-am învârtit prin cameră, eram atât de fericit... Era rafinată. La o întâlnire, ea a 
devenit foarte intimă iar eu am dat înapoi. Şi nu ar fi trebuit. Cât despre Lisa... suntem prieteni încă, 
dar ea tot fuge. Tocmai şi-a schimbat numărul şi nu îl am pe cel nou. 


SB: Recunoşti inocenţa imediat? 


MJ: Imediat, cu toate că la femei e mai greu, pentru că sunt foarte alunecoase. Dar la bărbaţi o 
recunosc de obicei, pentru că sunt mai deschişi şi sunt ca nişte căţei, în vreme ce fetele sunt ca pisicile. 
Ştii când te întorci acasă din concediu şi cățelul sare în jurul tău, iar pisica parcă spune „Hei, nu eu am 
nevoie de tine. N-ai decât să vii încoace şi să mă iei în braţe.” Pisicile au atitudine. Trec pe lângă tine, 
nepăsătoare, chiar dacă nu te-au mai văzut de trei luni. Femeile sunt foarte deştepte. Walt Disney 
spunea că sunt mai deştepte decât bărbaţii, şi el mereu angaja mai multe femei. 


Capitolul 32 
Gândind la femeia perfectă 


SB: Acelaşi principiu, de a nu te expune în mod exagerat. Ai sfătui femeile să facă acelaşi lucru, în 
relații? Le-ai spune oamenilor de astăzi, care se plictisesc unul de altul: „Ştii, cincizeci la sută dintre 
căsnicii eşuează, în mare parte deoarece soţii şi soțiile se plictisesc unii de alții. Devin dezgustați şi 
plictisiţi.” Le-ai spune că, dacă ar exista mai mult mister, dacă ar învăţa să se mai abţină şi să mai lase 
nişte lucruri de descoperit la celălalt, atunci ar avea parte de mai multă aventură în relațiile lor? 


MJ: Da, da... Cred că e bine să te dai la o parte. Aşa cum se spune: „absenţa face ca inima să devină 
mai iubitoare.” Cred în asta. E foarte important să te depărtezi din când în când. Nu înţeleg cum pot 
oamenii să fie împreună toată ziua şi să nu aibă nicio problemă. Cred că e drăguţ şi frumos... 


SB: Ai văzut astfel de căsnicii? 


MJ: Am văzut nişte cupluri, da. Nu ştiu cum fac. Pentru că, din punct de vedere creativ, trebuie să 
facă foarte multe... [ca să reuşească] 


SB: Deci, femeile cu care te-ai întâlnit, cele care au fost suficient de deştepte să nu se arunce pe tine, 
au fost cele care ti-au trezit interesul, cele care nu erau disponibile oricând şi a trebuit să le urmăreşti 


puţin? 


MJ: Cele care erau rafinate şi liniştite şi care nu erau obsedate de sex şi de toată nebunia, pentru că pe 
mine nu mă interesează asta. 


SB: Ele sunt cele care te atrag cel mai mult? 

MJ: Aham. Sunt multe lucruri legate de relații pe care nu le înţeleg şi nu ştiu dacă le voi înţelege 
vreodată. Cred că asta m-a durut cel mai mult, în relațiile mele — faptul că nu înţeleg cum fac oamenii 
anumite lucruri. 


SB: Lucruri înjositoare? 


MJ: Lucruri înjositoare şi vulgare, pe care le fac cu trupurile lor. Asta nu înţeleg şi asta mi-a afectat 
relațiile. 


SB: Aşadar, pentru tine iubirea este ceva foarte pur? 
MJ: Foarte pur. Unele lucruri m-au şocat. 


SB: Ce era cu Diana, cu genul acesta de femeie — demnitatea ei, sau inocența? Vezi adesea aceste 
calități la persoanele de spiţă regală? 


MJ: Nu, nu le vedem şi asta îmi place. Eu cred că ei chiar îi păsa de oameni şi chiar a încercat să facă 
lumea un loc mai bun. Cred cu tărie că era o persoană altruistă. Se vede clar, în unele fotografii în care 
atinge feţele unor copii, din felul cum îi ţine în poală şi cum îi îmbrățişează. Când vezi regina, deşi 
poartă mănuşi şi flutură mâinile de la distanță, poți să-i vezi inima. Să laşi vorbăria deoparte şi să te 
duci în acele barăci, să intri în acele canale, să stai acolo şi să dormi cu ei. Asta înseamnă fapte, nu 
vorbe; şi asta fac eu. Mai ştii când ai spus că mi-ai văzut fotografia din China, într-o colibă. Eu chiar 
mă duc acolo să văd oamenii şi să intru în contact cu ei. 


SB: Când eşti la o întâlnire, îți poți da seama care dintre oamenii de afaceri sunt pragmatici şi dispuşi 
să facă orice — să manipuleze, să mintă — şi care sunt sinceri, inocenți şi cu care ai vrea să ai de-a face? 
Poţi să observi imediat? Sau, dimpotrivă, priveşti prin ochii unui copil care vede bunătate în toți 
oamenii şi de aceea uneori ai căzut în capcana unora care nu erau foarte de treabă? 


MJ: Şi asta e adevărat. Funcţionează în ambele sensuri, dar poţi să o depistezi şi să o simți la alte 
persoane. E un tip în Los Angeles care lucrează într-un magazin de muzică, are vreo cincizeci de ani şi 
are spiritul unui băiat de unsprezece ani. Mereu mă uit fix la el iar el mă fixează la rândul lui şi e ca un 
fel de telepatie între noi. Vorbeşte ca un copil, şi are un fel de a-şi mişca ochii... Îmi spun „Asta e tare 
interesant.” Mi-ar plăcea să-l cunosc mai bine şi să aflu ce e cu el. Serios. E uimitor. Eu simt asta. O 
simt la copii, imediat, iar copiii o simt la tine. 


SB: E aproape ca o uşurare: „E pe-aici cineva care mă înţelege”? 
MJ: Da. Privirile lor se luminează atunci când te văd şi vor să se joace, iar tu simţi asta. 


SB: Michael, ai întâlnit vreodată o astfel de femeie, căreia îi plac aceleaşi lucruri, care s-ar juca de-a v- 
ați ascunselea cu tine, căreia i-ar plăcea să vă stropiți cu apă? 


MJ: Nu încă. Cele cu care am fost, erau geloase pe copii. Toate. Erau geloase chiar şi pe propriii lor 
copii şi se simțeau la concurenţă cu ei. Asta mă punea în dificultate. 


SB: Teoretic, dacă tu ai fi fost Adam în Grădina Raiului şi ai fi găsit o astfel de Evă, ar fi fost femeia 
ideală pentru tine? 

MJ: Absolut. Nu am găsit femei cărora să le placă joaca. Cred că bărbaţii sunt mai degrabă dispuşi să 
se prostească. Chair şi atunci când sunt mai în vârstă, la treizeci de ani... iar o femeie ar veni şi ar 
spune „Ce faci? Nu mai face asta. Ai înnebunit?” Tipul i-ar răspunde: „Ne distrăm şi noi, ce?” 


SB: Femeile consideră că este imatur să te porţi astfel, nu? 

MJ: Da, dar dacă te uiţi în istorie, nu vei găsi criminali în serie femei. 
SB: Da, dar ele nu se joacă aşa cum o fac băieţii. 

MJ: Ştiu că nu. 


SB: Chiar la vârste mai mici, ele se joacă cu păpuşile de-a căsătoria. Cu alte cuvinte, esenţa este că, 
dacă băieții se stropesc cu apă, fetele vor spune „Nu mai faceţi asta.” Ela deja vor să fie mai mature. E 
aproape împotriva genului lor. Ai găsit vreodată fete cărora să le placă farsele care îți plac ție? Ai găsit 
vreodată o femeie care să colecţioneze reviste de benzi desenate? 


MJ: E o raritate. Dacă aş găsi una, aş fi înnebunit. Mai ales dacă ar avea acele calități şi acea 
frumuseţe interioară. Ar fi premiul cel mare pentru mine. De aceea bărbaţii ies împreună prin oraş. 
Pentru că ei pot să facă asta. 


SB: Dacă ne gândim la mame şi la taţi, mamele se pricep să facă temele cu copiii şi sunt grijulii, iar 
taţii aplică joaca brută. Ei se tăvălesc pe jos, se murdăresc, fac lupte cu copiii şi construiesc castele în 
groapa cu nisip. Nu e interesant? E oarecum un dezechilibru. Pe de altă parte, fetele ridiculizează 
mereu băieții la şcoală, pentru că sunt imaturi. „Uite la băieţii ăia. Uite cum se comportă.” Poate că 
femeile ar trebui să înveţe arta de a se juca la fel ca bărbaţii. 


MJ: Nu crezi că este un tipar biologic? Aşa ca o rasă... nu crezi că femeile sunt o specie diferită? 


SB: Evident că sunt diferite, dar întrebarea este: „De ce nu vor să se joace?” Chestia amuzantă este că 
singura ocazie în care se joacă, este atunci când flirtează. Cu alte cuvinte, dacă le alergi prin încăpere 
şi se întâmplă ceva romantic, atunci aleargă şi ele, râd şi chicotesc. Dar numai dacă e vorba de o idilă. 
Între ele, nu fac aşa ceva. N-ai să vezi două fete alergându-se, jucându-se de-a v-aţi ascunselea, 
luându-se la trântă, aşa cum fac cu un iubit. O mulţime de fane — femei care sunt interesate de tine — ar 
face toate aceste lucruri de dragul tău. Dar nu ai cum să ştii dacă le-ar şi plăcea cu adevărat. Se pare că 
numai dragostea le face pe femei jucăuşe. Însă uneori îi necăjesc pe bărbaţi, pentru că femeile devin 
sâcâitoare şi capătă putere asupra lor cu aceste mici jocuri. Voiam să găsesc patru sau cinci femei care 
să se potrivească în acest capitol, femei de succes care şi-au păstrat calitățile copilăreşti; şi până acum 
nu am găsit decât una. Când te gândeşti la Bill Clinton, nu consideri că este un tip destul de jucăuş? Se 
duce la McDonald's şi aleargă... 


MJ: Merge cu bicicleta prin Casa Albă. Ai văzut? Mergea cu bicicleta prin Casa Albă ca să ajungă la 
o întâlnire. Era o fotografie grozavă cu el, în „Vanity Fair”. Ți-o poți închipui pe Hillary făcând asta? 
Nici într-un milion de ani. Dar mă pot gândi la fetițe cărora le place să se joace. Fete care sunt 
băieţoase. 


SB: Bine, dacă sunt băiețoase. Dar când cresc, se mai joacă ele la fel? 

MJ: E în firea lor să rămână ele însele şi să fie demne în acelaşi timp. 


SB: Ceea ce caută femeile, mai mult decât orice pe lume, este să se îndrăgostească. Ele nu mai sunt 
interesate la fel de mult să se joace. Dar, odată ce s-au îndrăgostit, este eliberată o latură jucăuşă, 
lipsită de griji. 


MJ: Eu am nevoie de joacă. 
SB: E o diferenţă între fani şi fane, în privința modului cum relaționează cu tine? 


MJ: Uneori. Dar descopăr că bărbaţii de astăzi se schimbă şi am văzut asta, în cariera mea. Tipii ţipă, 
cu acelaşi soi de adulaţie ca şi fetele, în multe ţări. Nu le e ruşine. Tremură, „Te iubesc.”, şi de multe 
ori suntem urmăriți de bărbaţi. 


SB: Dar femeile sunt fanatice. 


MJ: Mda, ele sunt loiale. Mereu au fost loiale. Sunt activiste. S-ar lupta pentru mine. 


Capitolul 33 
Figuri materne 


SB: Crezi că e mai uşor să fii mai apropiat de figuri materne din viața ta, precum Elizabeth Taylor, 
mama ta pe care o elogiezi, şi sora ta Janet? Consideri că femeile sunt mai copilăroase decât bărbaţii? 
Sunt ele mai blânde, mai puțin competitive, mai puțin meschine? Ai avut prin preajmă şi nişte femei 
meschine, care se comportă într-un fel masculin agresiv, cum e Madonna. Mi-ai spus că ea poate fi 
josnică. Este aceasta o caracteristică feminină la Madonna, sau simţi că are ceva masculin în ea? Îţi e 
mai uşor să te apropii de femei? 

MJ: În unele cazuri da, în altele nu. Depinde de vârstă. Am văzut femei cu adevărat meschine şi 
răutăcioase, care mai târziu au devenit nişte „ladies”. S-au transformat în oameni buni. Am vazut asta 
la fostele soţii ale fraţilor mei, care erau oribile. Erau ca nişte coşmaruri în tinereţe. Cu timpul, au 
devenit bune. Dar la început erau pur şi simplu oribile. Apoi, cu vârsta, s-au liniştit. Asta îmi place, 
când devin bune. 


SB: Dar ţi se pare că te înţelegi mai uşor cu femeile? Sunt ele mai maleabile decât bărbaţii? Uite, eu 
consider că femeile sunt mai grijulii, mai fine, şi au o mai mare nobleţe a spiritului. 


MJ: Incerc să fiu cât se poate de sincer cu tine. 


SB: Mulţi dintre prietenii tăi cei mai apropiați sunt femei. 

MJ: Femeile sunt mai blânde decât bărbaţii. Da, aşa este. 


SB: Un copil-vedetă ca Shirley Temple e atât de drăgălaş... crezi că un băiat ar putea fi la fel de 
drăgălaş? 


MJ: Da, dar nu ar fi la fel de... Shirley Temple avea ceva care ne făcea fericiți şi ne făcea să zâmbim. 
SB: Eşti mai protector cu Paris, fiindcă e fetiță? 


MJ: Paris se poate descurca singură uneori, mai bine decât Prince. Prince nu e aşa. Dacă e luat mai 
tare, cedează. Ea nu ia nimic de la nimeni. Ea se luptă. E dură, foarte dură. E adevărat, omule. Prince 
va lăsa oamenii să profite de el şi nu va spune nimic. 


SB: Seamănă mai mult cu tatăl lui, e ca tine. 


MJ: Aşa am fost. Mama îmi spunea mereu: „Nu lăsa oamenii să te rănească. Semeni prea mult cu 
mine.” Striga: „Semeni prea mult ca mine. Nu vreau să fii ca mine. Eu sufăr prea mult.” Pentru că 
oamenii profită. 


SB: Dar nu nu ai devenit niciodată un dur. Se pare că preferi să se profite de tine, decât să profiti tu de 
alții. E dureros ca oamenii să profite de tine. Dar e şi mai dureros să fii un om meschin şi agresiv. 
Lipsa de caracter e o formă de corupție interioară şi este incompatibilă cu fericirea. la aminte că 
oamenii răi nu sunt niciodată fericiți. Sunt nefericiți şi încearcă să-i facă pe ceilalți să se simtă la fel de 
nefericiți ca ei. 


MJ: Mda, eu prefer să sufăr. Nu-mi place să spun asta, pentru că am suferit mult. Doamne, cât am 
suferit... Dar prefer să sufăr eu. 


SB: Ai văzut faţa urâtă a oamenilor. 


MJ: Am văzut ce e mai rău... coşmarul condiției umane şi al sufletului omenesc. Nici prin cap nu mi-a 
trecut că un om obişnuit poate fi capabil să se comporte în felul acesta. 


SB: Copiii nu ti-au făcut asta niciodată, Michael. Nu le-ai văzut niciodată o parte urâtă? Cu excepția 
cazurilor când au fost influențați de părinţii lor. 


MJ: Cu excepţia cazurilor când vezi un grup de copii care încearcă să se impresioneze unii pe alții şi 
să arate că au o primit educaţie rea. Dacă aş fi crescut eu copiii despre care auzi la ştiri, ar fi fost nişte 
copii total diferiți. Nici măcar nu şi-ar fi imaginat să facă asemenea lucruri. Dacă aş fi crescut în 
Jamaica, aş fi avut alt accent. Dacă aş fi fost un copil englez, n-aş fi... Totul ţine de mediu. Dar şi 
genetica are un rol important, la fel ca educația, îmbrăţişările, atingerea şi să te uiţi în ochii lor şi să le 
spui „Le iubesc, am nevoie de tine, eşti aici pentru că te iubesc. i-am cumpărat asta pentru că te 
iubesc.” Cum le spun eu lui Prince şi Paris: „Ştiţi de ce v-am cumpărat asta?” iar ei răspund „Pentru că 
ne iubeşti.” Şi le spun „Da, de aceea v-am cumpărat-o.” Ei au nevoie să ştie asta. Aş fi vrut ca şi eu să 
fi auzit-o mai des. Mama mea e grozavă. Ea e o sfântă. O adevărată sfântă. 

PARTEA a VIa 
Relaţii romantice şi relaţii care rănesc 


Capitolul 34 
Femeile şi încrederea — Lisa-Marie Presley şi soțiile fraților lui 


SB: Ce părere ai despre bărbaţii care nu le sunt credincioşi soțiilor lor? 
MJ: Nu cred că e bine. Dar înțeleg. Ştiu că e un răspuns ciudat. 


SB: Femeile se îndrăgostesc de tine tot timpul, fiindcă eşti un megastar, aşa că nu judeci bărbaţii care 
nu sunt fideli, pentru că e vina femeilor care se pun la dispoziţia altcuiva? 


MJ: Nu îi judec, pentru că femeile sunt capabile de lucruri care îi fac foarte nefericiți pe bărbați. Am 
văzut asta la frații mei. l-am văzut plângând, i-am văzut în lacrimi, smulgând iarba de pe peluză, 
frustrați din cauza soțiilor. 


SB: Crezi că ele erau mai interesate de succes, decât de ei? 


MJ: Absolut. Le interesau banii lor. De aceea eu nu voiam să mă căsătoresc. Am rezistat cel mai mult. 
Am stat acasă până pe la douăzeci şi şapte-douăzeci şi opt de ani. 


SB: Deci, pentru tine a contat faptul că Lisa-Marie avea banii ei şi faima ei proprie, şi nu aveai de ce 
să-ți faci griji că ar fi avut interese ascunse? 


MJ: Absolut; dealtfel, nu a avut nicio pretenţie atunci când am divorţat. Nu a vrut nimic. Ea face un 
milion de dolari pe an din colecţii şi drepturi de autor ale lui Elvis şi are propriile ei afaceri. Nu avea 
nevoie de nimic de la mine. 

SB: Asta înseamnă că nu prea erau pe lumea asta fete cu care te-ai fi putut căsători, pentru că până şi o 
femeie bogată ar fi putut fi interesată de numele tău. Aveai nevoie de cineva care să aibă şi bani şi 


nume. Cineva ca Presley sau McCartney sau de genul acesta. 


MJ: Ştiu. Lisa a fost minunată. Era o persoană plăcută. Dar e greu ca cineva să mă țină legat. Nu pot 
sta locului şi de aceea cred că nu pot fi complet căsătorit, tot timpul. 


SB: Ai vrut să fii tată pentru copiii ei? 
MJ: Da. 
SB: Mai păstrezi legătura cu copiii? 

MJ: Da, şi cu ea. 
SB: Dar căsătoria te limitează? 


MJ: Da. Nu ştiu dacă sunt suficient de disciplinat, pentru că sunt ca o piatră care se rostogoleşte. Am 
o viaţă în care sunt tot timpul în mişcare iar femeilor nu le place asta. Ele vor să stai înţepenit într-un 
loc tot timpul, dar eu trebuie să mă mişc. Eram în oraşul în care locuiesc şi m-am cazat la hotel, doar 
ca să simt că merg undeva. Şi casa mea e chiar acolo. Cred că aşa sunt eu, mereu în mişcare. 


SB: Te-ai obişnuit aşa. E stilul tău de viață. 
MJ: Ador să fiu în mişcare. 


SB: Mă impresionează faptul că oriunde mergi, îţi iei copiii cu tine. Deci, eşti în mişcare dar iei şi 
familia cu tine. Prince şi Paris nu se simt lipsiţi de stabilitate, pentru că sursa lor de siguranţă e 
întotdeauna cu ei. Dar ce spui de familiile care nu au resurse? Ei nu-şi permit să zboare cu copiii de 
colo-colo. Există oameni de afaceri care trebuie să călătorească, la clasa economică pentru că atât îşi 
permit şi nu-şi pot lua copiii cu ei de fiecare dată. Crezi că ei ar trebui să nu mai călătorească? 


MJ: Îmi pare rău pentru copiii lor. Întotdeauna îi întreb pe piloţi şi pe stewarzi cum se descurcă. 
Copiii suferă. Absolut. Suferă. 


SB: Nici tu nu ai face asta, dacă Prince şi Paris ar suferi. Tu te poți mişca pentru că ai posibilitatea să 
îi iei cu tine. 
MJ: Nu aş vrea să-i văd suferind. 


SB: Ai vrea să le găseşti o persoană ca Rose Fine, o figură oarecum maternă? 


MJ: Ar fi drăguţ. Ar fi bine, Dacă persoana este complet sinceră, aşa cum era Miss Fine, dacă le-ar citi 
şi i-ar educa şi i-ar învăţa că toți oamenii sunt la fel... Mereu mă mângâia pe faţă şi nu înţelegeam de 
ce. Îmi spunea că aveam mâini frumoase. lar eu o întrebam: „De ce, nu sunt toate mâinile la fel?” Dar 
acum am înţeles ce voia să spună pentru că fac acelaşi lucru cu copiii mei. Îi mângâi pe faţă uite aşa, 
pentru că sunt tare drăgălaşi. [Râde.] Nu am înţeles niciodată de ce îmi făcea ea mie aşa. Apoi creşti şi 
îți dai seama că este un mod afectuos de a spune „Te iubesc.” 


Capitolul 35 
Relaţii cu celebrităţi, care nu au mers — Madonna şi altele 


[Comentariu SB: L-am întrebat pe Michael despre prietenii săi celebri. De ce se putea conecta mai 
uşor cu ei, decât cu non-celebrităţi?] 

MJ: Mda, dar de fapt nu prea am prieteni la Hollywood. Foarte puţini. 
SB: Dar de ce nu ai? De ce nu ieşi cu mai multe celebrităţi? 


MJ: Pentru că nu consider că sunt oameni adevăraţi. Ei iubesc lumina reflectoarelor iar eu nu am 
nimic în comun cu ei. Ei vor să meargă prin cluburi şi pe urmă să stea şi să bea chestii tari, să fumeze 
marijuana şi să facă tot felul de nebunii pe care eu nu le-aş face. Nu avem nimic în comun. Îţi 
aminteşti ce ţi-am spus? Madonna mi-a spus clar, înainte să ieşim: „Eu nu merg la Disneyland, bine? 
Asta iese din discuție.” I-am spus „Dar nu ţi-am cerut să mergi la Disneyland.” Ea a spus „Mergem la 
restaurant şi pe urmă la un bar cu striptease.” I-am zis „Eu nu merg la un bar cu striptease.” Bărbaţi 
care se îmbracă în rochii! Pe urmă a spus nişte lucruri urâte despre mine în presă iar eu am spus că e o 
vrăjitoare obscenă, după ce m-am purtat frumos cu ea. Ți-am spus că eram la masă, mâncam şi au 
venit nişte copii. „O, Doamne, Michael Jackson şi Madonna! Ne dați autografe?” Ea a răspuns: 
„Căraţi-vă de-aici! Lăsaţi-ne în pace!” I-am spus: „Niciodată să nu vorbeşti aşa unor copii.” Ea mi-a 
zis: „la mai taci!” I-am răspuns: „Tu să taci.” Asta s-a întâmplat. Apoi am mers împreună la Premiile 
Academiei | Premiile Oscar] şi nu e o persoană simpatică. Trebuie să spun asta. Nu e deloc o persoană 
agreabilă. 


SB: Oamenii din jurul tău au considerat că era important să fii văzut cu ea? 

MJ: Nu au ştiut despre asta. A fost în totalitate ceva stabilit între mine şi ea. 

SB: Deci, ai încercat şi nu a mers? 

MJ: Mda, am încercat aşa cum încerc şi acord o şansă de fiecare dată. 

SB: Ai constatat că valorile tale nu se potrivesc cu ale majorităţii celor de la Hollywood. 

MJ: Nu, ei fac o mulţime de lucruri trăznite care pe mine nu mă interesează iar pe vremea când 
ieşeam cu Madonna, ea era pasionată de nişte cărţi, avea o întreagă bibliotecă de cărți cu femei care 
erau legate de pereţi. Spunea: „Ador cărțile cu perversiuni.” De ce aş vrea să văd asta? 

SB: Eu cred că mare parte e doar imagine. Ea a spus odată că ar prefera să citească o carte bună decât 
să facă sex. Cred că lucrurile vulgare fac parte din imaginea controversată pe care încearcă să şi-o 


cultive. 


MJ: Minte când spune ca preferă să citească o carte. Nu ştiu dacă s-a schimbat sau doar încearcă să 
pretindă că s-a schimbat. 


SB: De ce spune lucruri dezgustătoare? 


MJ: Cred că îi place să şocheze şi ştie cum să aţâţe oamenii. Cred că era sincer îndrăgostită de mine, 
iar eu de ea nu. A făcut o grămadă de nebunii şi asta a fost. Ştiam că nu aveam nimic în comun. Dar 
sunt destul de sigur că atunci când ai un copil, asta trebuie să te schimbe. Nu ştiu cât de mult s-a 
schimbat ea. Sunt convins că acum e o persoană mai bună decât era înainte. 


SB: Are doi copii acum. 

MJ: Da, ştiu. Cum ţi s-ar părea, să te sune şi să-ţi spună că îşi pune degetele între picioare. Îi spuneam 
„Oh, Madonna, te rog.” Iar ea: „Vreau ca atunci când închid telefonul, să te freci şi să te gândeşti la 
mine.” Ăsta e genul de lucruri pe care le spunea ea. Când ne vedeam, îmi spunea: „Ăsta e degetul pe 
care l-am folosit aseară.” Nebună, scăpată pe arătură. 


SB: Dar tu ai fost crescut în ideea că toate lucrurile romantice trebuie să aibă o anumită modestie... 
valorile care ţi-au fost insuflate sunt foarte asemănătoare cu cele evreieşti. Ceea ce a spus Madonna a 
fost şocant, doar la început. Apoi a devenit repede monoton şi plicticos. De aceea, ea trebuie să forțeze 
lucrurile şi să şocheze din ce în ce mai mult, ca să menţină interesul publicului. Când femeile stau cu 
sânii pe-afară nonstop, lumea încetează să se mai uite. Ți se pare vulgar? 


MJ: Ce face ea? Absolut. Nu e deloc sexy. Eu cred că a fi sexy vine din inima ta şi din felul în care te 
prezinți. 


SB: Ai văzut femei care sunt prea modeste ca să atragă atenţia în acest fel? 

MJ: Da. Nu-mi plac femeile care spun mereu: „Trebuie să am unghiile lăcuite. Trebuie să am unghiile 
de la picioare făcute. Trebuie să-mi fac manichiura.” Detest chestiile astea. Imi place când fetele sunt 
puţin băieţoase. Să se ia la trântă, să se caţere în copaci... Asta mi se pare mie sexy. Dar îmi place şi 
rafinamentul. Eleganţa e totul. 

SB: Dacă o femeie se preumblă, cu un decolteu adânc care arată... 


MJ: Frank adoră asta. [Michael arată spre Frank Cascio, care stătea chiar în faţa lui. Au râs cu toții.] 


SB: Poate că un bărbat ar vrea să facă sex cu o astfel de femeie. Dar nu înseamnă că ar vrea să se şi 
îndrăgostească de ea. 


MJ: Sigur că vrei să priveşti. Eu iubesc inocenţa şi îi spun asta lui Frank. 


SB: Ai întâlnit femei care să aibă acea inocenţă, sau consideri că generaţia de azi promovează femeile 
care nu sunt inocente şi care nu sunt încurajate să-şi păstreze inocența? 


MJ: Aş vrea să fie aşa. 


SB: Celebrităţile sunt o ţintă pentru persoane care vor să se căsătorească din motive greşite — pentru 
avere, pentru nume. Dar nu poți să-ți dai seama, atunci când cineva are anumite interese? 


MJ: Nu ai cum să ştii. 


SB: Rabinii din vechime spuneau că vorbele care vin din inimă penetrează inima. Că sinceritatea nu 
poate fi falsificată. Nu poți să-ți dai seama când cineva se preface? 


MJ: E greu, pentru că femeile de astăzi se pricep foarte bine să se prefacă. Sunt atât de alunecoase... 


Uită-te în Biblie. Femeile i-au distrus pe cei mai puternici bărbaţi, cu ceea ce au între picioare. Samson 
— nimeni nu a reuşit să-i atingă părul, până când nu a făcut sex cu Dalila. 


97 


SB: Monica Lewinsky şi Clinton... toată lumea uită că ea l-a hărțuit, ceea ce nu-l scuză pe Clinton, dar 
şi ea are partea ei de vină. 


MJ: Nu ţi-am spus? O femeie i-a făcut atâta rău acestui preşedinte. Până unde poate merge o femeie, 
ca să distrugă reputația unui preşedinte? Uite ce a provocat şi de aceea nu-mi place Barbara Walters, 
pentru că ea a pus paie pe foc. Ea a făcut vâlvă la televizor. A încercat să vină aici astăzi şi am refuzat. 


KKK 


MJ: Nu-mi plac cluburile. Am avut parte de ele destul când eram copil, de pe la şase ani. Îzbucneau 
bătăi, oamenii aruncau cu diverse, se auzeau țipete, sirenele poliţiei... tata avea grijă să nu luăm parte 
la aşa ceva — cântam şi plecam. Dar uneori se întâmpla să fim prinşi în nebunia aia. Doamna care ne 
anunţa — „Urmează micuţii Jackson 5!” — era cea care mai devreme îşi scosese toate hainele. Şi-a 
aruncat chiloţii în public iar bărbaţii i-au apucat şi i-au dus la nas. Am văzut toate astea. Numele ei era 
Rose Marie şi avea pe sâni nişte chestii, pe care le-a dat la o parte şi a arătat tot. lar când am făcut 
şaisprezece-şaptesprezece ani şi băieţii spuneau „Hai prin cluburi” eu le ziceam „Aţi înnebunit?” iar ei 
îmi răspundeau: „Nu, tu ai înnebunit? Acolo dăm de fete, de băutură.” Dar eu văzusem deja lucrurile 
acestea, de când eram un copilaş. Acum vreau să fac parte din lumea şi din viața pe care nu le-am avut. 
Dacă vrei să mă distrez, du-mă la Disneyland, du-mă acolo unde e magie. 


Capitolul 36 
Singurătate, dorința de a avea copii, şi răzgândirea Lisei- Marie Presley 


SB: Dă-mi voie să te întreb despre singurătate. Oriunde ai călătorit ai avut, slavă Domnului, un 
anturaj. Oameni care au fost alături de tine mult timp, Frank şi Skip [Bodyguard-ul lui Michael la 
vremea aceea, un om foparte plăcut şi decent din New Orleans.] Şi totuşi, nu e acelaşi lucru ca şi cum 
ai avea o soție sau ceva de genul. Te simţi singur? Sau se întâmplă atât de multe în viața ta, încât nu ai 
timp să te simţi singur? 


MJ: Când spui „singur”, te referi la lipsa unei soții? A unui partener de viață? La asta te referi? 
SB: Da. 


MJ: Am trecut prin două divorţuri rele şi tocmai am ieşit din al doilea. Chair şi când eram căsătorit cu 
aceste femei, mă băgam în pat culcare nefericit. Sufeream. Noaptea trecută am plâns când m-am dus la 
culcare şi nu am dormit bine. Plâng, Shmuley, pentru că mă simt aşa... îți spun adevărul adevărat şi 
dacă nu mă crezi poți să-l întrebi pe Frank. Frank ştie cât am suferit. Simţeam toată durerea copiilor 
care suferă şi mă durea foarte tare. De aceea am încercat să ajung la fiecare copil despre care auzeam 
că suferă, de la [Michael menţionează o fetiță care se lupta cu cancerul şi pe care a întâlnit-o, 
împreună cu familia ei, la Shmuley acasă] şi până la Gavin [Arvizo]. Încercam să-i sunt, şi primul 
lucru pe care l-am făcut de dimineaţă, a fost să sun acasă la... [fetița bolnavă de cancer] şi mi s-a spus 
că murise deja. Mă doare. Dar cred că de acolo îmi vine iubirea adevărată, Shmuley. Dacă pot să ajut 
în felul acesta, mi-e bine şi nu am nevoie de altfel de iubire. Ştii, dacă undeva întâlnesc o fată care mi 

se pare frumoasă — şi se întâmplă des asta — e grozav. Vreau să spun că aş ieşi cu ea la o întâlnire sau 
aşa ceva. Nu e nimic rău în asta. Jennifer Lopez arăta grozav de bine zilele trecute, chiar aşa. M-a 
şocat, pentru că niciodată nu m-am gândit... arăta bine [Michael râde în timp ce spune asta]. 


SB: Dar ai renunțat să mai speri că femeile te-ar putea înțelege? Eşti de părere că mult mai bine te vor 
înțelege copiii? 


MJ: Nu e uşor de trăit cu mine, pentru o femeie, ca soţie. Nu e uşor deloc şi eu ştiu asta. Pentru că îmi 
dăruiesc tot timpul altcuiva. Îl dăruiesc copiilor, îl dăruiesc cuiva care e bolnav undeva în lume... 
muzicii... lar femeile vor să fie în centrul atenţiei. Îmi amintesc că Lisa-Marie îmi spunea mereu: „Nu 
sunt o mobilă, nu sunt o mobilă. Nu poţi, pur şi simplu...” Şi îi răspundeam: „Nu vreau să fii o 
mobilă.” Şi, ştii, mă căutau la telefon nişte fetițe bolnave iar ea se înfuria şi le închidea telefonul. Dar, 
ştii, asta e misiunea mea, Shmuley. Trebuie să mi-o îndeplinesc. 


SB: Dar dacă ai găsi o femeie care să fi fost atât de blândă, aşa incredibil de caldă? 

MJ: Ca Maica Tereza sau Lady Diana sau... Ar fi minunat. Ar fi perfect. 

SB: Ar fi mai bine aşa, decât să te descurci de unul singur? 

MJ: Absolut, şi Lisa a fost minunată că mergea cu mine în spitale, şi a fost foarte drăguță. Erau copii 
legaţi de paturi, sau prinşi cu lanţuri de podea. Noi i-am dezlegat... am eliberat toţi acei copii... 
Detestam asta, iar ea... ea a descoperit multe nedreptăţi odată cu mine. Ţări ca România, Cehoslovacia 
sau Rusia... Să fi văzut ce le făceau copiilor... ai fi fost şocat. Ii înlănțuiau de pereți ca şi cum ar fi fost 
animale şi erau goi şi dormeau în propriile dejecții... Era atât de trist, mi se făcea greață. Le-am oferit 
haine şi jucării şi multă iubire. li iubesc, mă întorceam în fiecare zi să-i văd, să-i îmbrăţişez, aş fi vrut 
să-i iau pe toți la Neverland. 

SB: Când ai început să devii copil-vedetă, ţi-ai simțit copilăria alunecând încet printre degete? Ai 
câştigat un concurs la vârsta de opt ani. In 1964, ai fost ales ca lider vocal al trupei familiei. Asta te-a 


încântat sau te-a îngrijorat? Te-ai gândit: „De unde a început asta? Unde va duce?” 


MJ: Nu m-am gândit la asta. Nu mă gândeam la viitor. Luam fiecare zi aşa cum venea. Ştiam că 
voiam să fiu un star. Voiam să fac lucruri şi să-i fac pe oameni fericiți. 


SB: Ai ştiut că asta te va costa copilăria? 
MJ: Nici vorbă. Nicidecum. [Vorbeşte la telefon] Spune-le băieţilor să lase muzica să le vorbească şi 
să nu sară imediat în mijlocul ei. Să asculte de câteva ori şi să lase melodia să se creeze singură. Asta e 


secretul, să lase muzica să le vorbească. Bine? La revedere. 


SB: Visezi ca într-o zi, ca într-un viitor mesianic, toți acei copii vor veni şi vor trăi fericiți la 
Neverland, până la adânci bătrâneți? 


MJ: Da. 


SB: Şi dacă ai avea resursele necesare, tu chiar... 

MJ: Aşa aş face, Shmuley. Şi aş fi fericit să fac asta. 


SB: Lisa-Marie a fost înțelegătoare, cel puțin în privinţa vizitelor. Deci, n-a avut nicio problemă să te 
însoţească şi să ofere compasiune şi iubire acelor copii, şi să-i facă să se simtă speciali? 


MJ: Nu a avut nicio problemă să facă asta, dar de câteva ori am avut discuţii serioase, pentru că e 
foarte posesivă cu copiii ei. Copiii ei sunt principala preocupare pentru ea... şi i-am spus „Nu, toţi 
copiii sunt copiii noştri” iar ei nu i-a plăcut niciodată că am spus asta. Era chiar foarte supărată. În 
plus, ne-am certat odată, când doi băieți din Londra l-au ucis pe un altul şi eu voiam să-i văd, pentru că 
fuseseră judecaţi ca adulți şi primiseră sentință pe viaţă. Aveau zece-unsprezece ani şi voiam să-i 
vizitez în închisoare. Ea mi-a spus: „Idiotule, tu îi premiezi pentru ce au făcut.” I-am zis: „Pariez că 
dacă ai căuta în viețile lor ai afla că nu au avut părinți aproape, că nu au primit iubire, că nimeni nu i-a 
ținut în braţe, nu i-a privit în ochi şi nu le-a spus te iubesc’. Ei merită asta, chiar dacă vor face 
închisoare pe viaţă. Nu vreau decât să le spun că îi iubesc şi să-i îmbrăţişez.” Ea a spus: "Ei bine, 
greşeşti.” I-am zis: „Ba nu, tu greşeşti.” Apoi s-a aflat că băieții proveneau din familii dezorganizate, 
că nu au primit niciodată atenţie când erau foarte mici, nu au fost îngrijiţi. Mângâierea lor erau acele 
filme cu Chucky, în care nu vedeau decât înjungheri şi crime. Şi aşa au devenit ceea ce sunt. 


SB: Atunci a recunoscut că avuseseşi dreptate? 

MJ: Nu, ea considera că eu voiam să răsplătesc nişte băieți răi. 

SB: A vrut să fii tată pentru copiii ei? 

MJ: Păi, a fost întrebată odată. I s-a pus întrebarea la televizor şi a spus „Nu, ei au un tată. Tatăl lor 
este Keogh.”, tipul acela. Dar eu chiar am fost bun cu copiii ei. În fiecare zi le aduceam ceva, iar ei mă 
aşteptau la fereastră şi mă îmbrăţişau. li iubesc. Mi-e tare dor de ei. 


SB: Se obişnuise să trăiască la Neverland sau i se părea prea izolat? 


MJ: Lisa nu a locuit la Neverland. Stăteam în locuinţa ei din oraş şi veneam periodic la Neverland în 
vizită. Era ca un fel de weekend plin de distracţie. 


SB: Copiilor ei le plăcea? 

MJ: Glumeşti? Erau în culmea fericirii. 
SB: lar tu erai fericit să le arăţi? 

MJ: M-hm. 


SB: A avut dintr-odată mai multă semnificație pentru tine, atunci când ai avut o familie căreia să-i 
arăţi? 


MJ: Da, da. E un loc în care poţi să formezi familii, să le uneşti, să aduni oamenii laolaltă prin 
intermediul iubirii şi al jocului şi al naturii. Neverland apropie familiile... şi vindecă. 


SB: Din moment ce idolatrizezi familia, ţi-a fost greu atunci să treci prin acel divorț? 

MJ: Care dintre ele? 
SB: Cel cu Lisa. 
MJ: Dacă mi-a fost greu? 


SB: Ai simţit mâna destinului? Faptul că eşti diferit? Uite, părinții mei au divorțat când eu aveam opt 
ani. Prin urmare, eu am considerat mereu căsnicia ca fiind ceva foarte romantic. 


MJ: Serios? 


SB: Oh, în mod fenomenal. Despre asta vorbesc în toate cărțile mele, despre căsnicie. Din cauză că nu 
am putut să trec peste... 


MJ: Deci tu chiar crezi în căsătorie şi în toate alea? Tu iubeşti căsătoria? 
SB: Este lucrul în care cred cel mai mult pe lume. Eu cred în familie, serios. 
MJ: Păi şi eu, Shmuley. 


SB: Este ceea ce mi-a lipsit. Am scris chiar despre tine, într-una din cărțile mele, în contextul 
căsătoriei, pe vremea când nici nu mă gândeam că ne vom întâlni vreodată. Era ideea principală, era 
chiar inceputul cărţii. Capitolul unu, primul capitol de început. Cum începea?... „În inima tuturor 
vieților noastre există un mister puternic şi potent. Michael Jackson coboară dintr-un avion şi treizcei 
de mii de fani îi aşteaptă sosirea. El e perceput ca fiind extraordinar de special. Cu toţii îi strigă 
numele, emoţionaţi. Au plecat de la slujbe ca să-l întâmpine şi să-l ovaţioneze. Din acelaşi avion a 
coborât şi domnul Jones. Pe el nu îl aşteaptă treizeci de mii de oameni. De fapt, nu îl aşteaptă decât o 
singură persoană, doamna Jones. Ea i-a ignorat pe toţi, inclusiv pe Michael Jackson. Pentru ea, domnul 
Jones e cel mai important, mai important şi mai emoționant decât cea mai mare vedetă pop din lume.” 
Te-am folosit ca să exemplific cum transformă căsnicia un om obişnuit într-o celebritate. Cu alte 
cuvinte, pentru soția mea, eu sunt o celebritate. Ea mă aşteaptă să vin acasă, are o poză cu mine pe 
perete, ştii? Te simţi special pentru o anumită persoană. Şi, în viaţă, tot ce-ţi trebuie e un fan adevărat. 


MJ: Corect. 


SB: lar secretul vieții e că nu ai nevoie de treizcei de mii sau de o sută de mii. Tu ai asta, Michael. Poţi 
număra cu degetele de la o mână oamenii care au parte de aşa ceva, în toată lumea asta. Dar ideea la 
căsnicie este că te alegi cu un singur fan. Un mare fan, care te pune pe tine pe primul loc. Şi asta e tot 
ce-ţi trebuie. Un fan sincer şi iubitor care te iubeşte pentru ceea ce eşti, mai degrabă decât zeci sau sute 
de oameni care te iubesc pentru ceea ce faci. Aceasta a fost prima idee în cea mai importantă dintre 
cărțile mele, „Sexul cuşer”. 


MJ: E frumos, Shmuley. Mulţumesc. 


SB: Pe vremea aceea nu aveam idee că te voi întâlni, dar am vorbit despre asta. Te pomeneam în 
fiecare prelegere pe tema asta, pe care o țineam prin lume. Cu alte cuvinte, voiam să subliniez că 
mariajul înseamnă să faci o persoană să se simtă un superstar, la fel ca Michael Jackson. 

MJ: Frumos. 

SB: Eu cred foarte mult în căsătorie. Aşadar, când relaţia ta cu Lisa a început să se destrame, ţi-a fost 
greu? Idealismul tău despre familie, toate lucrurile care ai crezut că reprezintă temelia unei familii pe 
care ţi-ai dorit-o mereu, mai ales că ştial... 

MJ: Voiam copii iar ea nu voia. 

SB: Ea avea deja copii. 

MJ: Mda, dar mi-a promis înainte să ne căsătorim că primul lucru va fi să facem copii. M-a durut, şi 
mă învârteam prin casă ţinând în braţe păpuşi şi plângând, atât de mult îmi doream copii. Eram hotărât 
să am copii. M-a dezamăgit foarte tare că nu şi-a ținut promisiunea, ştii? După ce am divorţat, se ținea 
după mama tot timpul. Am toate scrisorile în care îmi spunea: „O să-ți fac nouă copii. O să fac tot ce 
vrei tu.” Sigur, presa nu ştie toate astea, ea a tot încercat luni la rând, dar eu eram prea supărat şi n-am 
mai vrut să aud nimic. 

SB: Ea a crezut că ar fi fost posibilă o împăcare? 

MJ: Aham. 

SB: Dar copiii erau o problemă majoră? 

MJ: Sigur. 


SB: Ea avea copii şi nu-i mai păsa. 


MJ: Ea avea copii iar eu voiam să fim ca o familie mare şi să avem mai mulţi copii. Visul meu e să 
avem nouă sau zece copii. Asta vreau. 


SB: Eşti încă foarte tânăr. Crezi că se va întâmpla asta? 

MJ: Da. 

SB: Dar asta înseamnă să te căsătoreşti din nou. 

MJ: Mda. 

SB: Te-ar bucura să faci asta? 

MJ: Mhm... sau să adopt. 

SB: Crezi că e posibil, Michael, ca tu să atragi femeile nepotrivite pentru tine, din cauza celebrităţii? 
MJ: E greu. De aceea e dificil pentru mine. E dificil. Nu e uşor pentru oamenii celebri să fie căsătoriți. 


SB: Crezi că doar cu o celebritate te-ai putea căsători, pentru că nu ar avea atâta nevoie de tine? 

MJ: Asta ajută, după părerea mea. O celebritate ar înţelege prin ce treci. Pentru că a trecut la rândul ei 
prin aşa ceva. 


SB: Te-ar ajuta sincer? 


MJ: Mda, nu ar interesa-o, ştii... proprietăţile tale sau, mă rog... [Începe să cânte] „That's what you 
are...” [Asta eşti tu...”] 


SB: Corect, corect. 

PARTEA a VIIa 
Prietenia cu copii-vedete 


Capitolul 37 
Căutând prietenia adevărată 


SB: Iubirea şi teama, aşa cum am spus, sunt antitetice. Ele sunt ca focul şi apa. Cu cât abundă una 
dintre ele, cu atât dispare cealaltă. Cu cât te prețuieşti mai mult, cu atât mai puţin te temi că vei fi 
distrus. Cu cât ai mai multă iubire în viaţa ta, cu atât mai puțin loc rămâne pentru teamă. 


MJ: Aşa este. Mergeam pe străzi şi întrebam oamenii dacă voiau să-mi fie prieteni. Chiar aşa se 
întâmpla, în Encino. Oamenii se uitau la mine şi rămâneau trăzniți. „Michael Jackson!” Nu voiam 
decât să vorbesc cu cineva. Eram sus în casă, singur, iar mama şi tata erau jos şi se uitau la televizor. 
Stăteam în vechea mea cameră, fraţii mei îşi luaseră lucrurile şi se mutaseră, pentru că erau căsătoriţi, 
iar eu stăteam acolo sus de unul singur şi nu puteam să merg nicăieri. Te simţi ca un prizonier şi te 
simţi ca şi cum urmează să mori. Asta e. Dacă merg pur şi simplu pe stradă, traficul se blochează, iar 
oamenii îmi fac fotografii. Ştiu că păream trist; unii veneau şi mă întrebau „Ce faci?” iar eu le 
răspundeam „Merg.” Apoi mă întrebau „Unde mergi? Unde îţi sunt gărzile de corp?” Iar eu le 
spuneam: „Nu vreau decât să merg pe jos şi caut pe cineva cu care să vorbesc.” Şi atunci ei stăteau de 
vorbă cu mine. Am făcut asta de multe ori. Întrebam oamenii dacă voiau să-mi fie prieteni iar ei 
răspundeau „Sigur.” E adevărat. Mergeam în parcuri. Apoi am realizat că şi asta poate fi periculos, dar 
sufeream mult. 


SB: Erau intimidaţi, atunci când îi întrebai dacă voiau să fie prietenii tăi? Îţi spuneau „Nu pot să fiu 
prieten cu tine... tu eşti Michael Jackson!”? 


MJ: Le ceream chiar numerele de telefon. Apoi am înţeles că e greu să găseşti un prieten, pentru că ei 
se împrieteneau de fapt cu cel pe care îl vedeau. Mă întrebam: „Era asta o prietenie adevărată?” Era 
dificil să-ți dai seama. 


SB: Dar ai avut nişte prieteni adevăraţi, cum e Elizabeth Taylor. 


MJ: Da. 


104 


Capitolul 38 
Michael şi Shirley Temple Black: spirite înrudite 


SB: Vorbeam despre Shirley Temple Black. Ea ţi-a spus că ai descoperit în tine un spirit înrudit, 
pentru că ai fost un copil-vedetă, ca şi ea? 


MJ: Absolut. 
SB: Aşa că ai aranjat să te vezi cu ea? 


MJ: Păi, un prieten bun de-al ei este bun prieten cu mine. Îl cunosc de douăzeci şi cinci de ani, şi e un 
mare trăznit. |Michael se referă la producătorul şi promoterul David Guest, foarte bine cunoscut, în 
afara Hollywood-ului, pentru că a fost căsătorit cu Liza Minelli.] Dar el a devenit o persoană 
realmente puternică, pentru că produce o grămadă de show-uri şi organizează toate evenimentele astea 
cu celebrități, şi e un tip grozav. Aşa că am mers acolo cu el. Noi am fost şi la Convenţia 
Colecţionarilor, de multe ori, pentru că eu ador colecţiile de filme. Mă deghizam de fiecare dată dar 
cred că se ştia cine sunt. Însă era amuzant. M-am distrat mult cu Shirley Temple. 


SB: Cât timp ai petrecut cu ea? 


MJ: Câteva ore. Am fost la ea acasă. Am plecat de acolo renăscut, serios. Nu aveam idee că voi 
izbucni în lacrimi când o voi vedea, dar aşa s-a întâmplat. I-am spus „Nu ştii că mi-ai salvat viaţa.” M- 
a întrebat „Ce vrei să spui?” l-am zis „De atâtea ori am fost la capătul puterilor şi eram gata să cedez 
dar mă uitam la fotografia ta şi simțeam că exista o speranţă şi că voi putea supraviețui.” „Serios?” 
„Da.” Aveam un tip care călătorea cu mine. Treaba lui era ca, înainte să ajung eu la hotel, el să 
aranjeze camera ca pentru Shirley Temple. Am făcut asta timp de mulți ani. Poze cu ea şi decupaje din 
reviste peste tot, asta făcea el; în aşa fel încât, când eu intram în cameră, să o văd. Şi la oglinda din 
culise, aveam poze cu ea. A fost foarte bucuroasă. Mi-a spus „Te iubesc, vreau să ne apropiem mai 
mult.” A spus „Vreau să mă suni, înţelegi?” S-a uitat la mine şi a zis „Îmi pare rău că am crescut.” I- 
am răspuns „Nu trebuie să te scuzi, pentru că ştiu cum e, am trecut şi eu prin asta.” Odată eram într-un 
aeroport — nu o să uit asta, cât voi trăi — şi o doamnă a zis „Oh, The Jackson 5. O, Doamne. Unde este 
micul Michael? Unde e micul Michael?” I-am zis: „Aici sunt.” La care ea: „Îîh.. ce s-a întâmplat?” Ei 
vor să rămâi pentru totdeauna copil. Tu treci prin etapa aia penibilă iar ei vor să rămâi mic. Shirley 
Temple a suferit rău, pentru că, pe lângă faptul că a trecut prin această etapă urâtă, şi cariera ei artistică 
s-a terminat. Dar eu am avut de câştigat pe alte planuri. Majoritatea copiilor-vedete nu reuşesc să 
treacă peste asta din cauză că devin auto-distructivi. Se distrug singuri, din cauza presiunii. 


SB: Ce este presiunea? 


MJ: Presiunea constă în faptul că sunt iubiți şi plăcuți şi când ajung la o anumită vârstă, studiourile 
nu-i mai vor. Publicul nu-i mai recunoaşte. Devin ceva de domeniul trecutului. Mulţi dintre ei se 
împotmolesc la optsprezece ani, nouăsprezece sau douăzeci... Asta s-a întâmplat cu puştii din „Our 
Gang” [„Gaşca noastră”]. Bobby Driscoll, care a jucat în „So Dear to My Heart” ["Azâr de drag 
iunimii mele”] şi „Song of the South” [Cântecul Sudului”], a murit la optsprezece ani. Toţi oamenii 


ăştia, dacă le urmăreşti viețile, toţi au păţit acelaşi lucru, şi e dificil. 

SB: Ai vorbit cu ea despre asta? 

MJ: Da. Am discutat. 

SB: Cum a traversat ea tranziţia de la a fi o mare vedetă la a îmbătrâni şi a nu mai fi dragălaşă? 

MJ: A spus că a fost foarte puternică, dar i-a fost tare greu şăi a plâns mult. Sigur că plângi mult. Eu 
am plâns al naibii. Ea a fost puternică, şi tot i-a fost greu. Acum scrie o a doua carte. Prima se numeşte 


„Child Star” [,,Copil-vedetă”]. Nu am citit-o. Nu sunt pregătit. 


SB: Simţi că ea este unul dintre puţinii oameni care te înțeleg, pentru că nu a avut copilărie, aşa cum 
NICI tu nu ai avut? 


MJ: Am întrebat-o „i-a plăcut?” Mi-a răspuns că i-a plăcut mult şi i-am zis „Şi mie.” lubeam să fiu 
pe scenă şi să performez, dar există şi cazuri ca al lui Judy Garland care a fost împinsă pe scenă, deşi 
nu voia, şi asta e într-adevăr foarte dificil. Elizabeth a trecut peste asta. Ea a trecut prin iad şi a fost un 
copil-vedetă, de aceea ne înțelegem atât de bine. 

SB: Toţi copiii-vedete sunt ca tine? Toţi iubesc copiii? 

MJ: Toţi iubesc copiii. Se înconjoară de lucruri ştrengăreşti şi se poartă ca nişte copii, pentru că nu au 
avut ocazia să fie copii. Toţi au chestii nostime în casele lor şi nimeni nu înţelege. Nu s-a scris 
niciodată o carte despre asta, pentru că prea puţini dintre cei care am supravieţuit putem să vorbim 


despre asta. Nu e uşor... nu e deloc uşor. 


SB: Te simți încrezător în prezenţa ei? Ai spus că te-ai simțit renăscut. Te-ai simțit mântuit, în 
prezenţa ei? 


MJ: Mm, da. [Vocea i se gâtuie.] Nu ştiu dacă înţelegi. 
SB: Sincer, nu prea... dar vreau să înţeleg. 
MJ: Tu chiar nu înţelegi, nu-i aşa? 


SB: Incerc. Explică-mi, de unde vine această durere? Poţi să o explici? Sau, atunci când eşti în 
preajma lui Shirley nu e nevoie să o faci, pentru că ea înţelege? 


MJ: E ca în telepatie. Poți să simţi ce vrea să spună celălalt, privindu-l în ochi, iar eu şi Shirley ne 
simţim astfel, reciproc. E ca şi cum ai comunica în tăcere. Ştiam că aşa o să fie când o voi întâlni, 
ştiam eu. E acelaşi lucru ca şi cu Elizabeth. 

SB: Care este sursa durerii tale, Michael? Când erai la capătul puterilor, ce anume te durea? 

MJ: Mă durea că totul se întâmpla prea repede şi timpul trecea prea repede. Simţi că ai pierdut multe 


lucruri. Nu aş relua nimic. Dar durerea vine din faptul că nu ai şansa de a face lucruri simple, iar asta 
doare. Lucruri mici şi simple, cum ar fi... zile de naştere sau Crăciunuri, sau nopți petrecute la prieteni 

— nimic din toate lucrurile astea simple şi amuzante. Sau să mergi într-o piaţă şi să înhaţi ceva de pe 
galantar... lucruri din astea simple, cum ar fi să ieşi în societate şi să fii normal. 


SB: Adică, toată lumea visează să întă un concert în faţa a o sută de mii de oameni, iar tu visezi la 
lucrurile mărunte pe care le poate face oricine? 


MJ: De aceea, atunci când îmi fac prieteni, de obicei nu sunt celebrităţi, ci familii simple şi normale. 
Vreau să văd cum e viața lor. De asta am intrat în coliba aceea din China sau în casele de pământ din 
Africa de Sud. Am vrut să văd cum e. Am dormit în locuri nebuneşti, oamenii îmi spuneau „Ai 
înnebunit?” Iar eu le răspundeam „Nu, vreau să văd cum e.” 


SB: Ce anume simți că ţi-a lipsit? Simți că ai pierdut ceva esențial pentru viață? Cum ar fi faptul că, în 
copilărie, poţi să fii iubit fără să fie nevoie să meriţi asta? Asta ţi-a lipsit? Faptul că tu întotdeauna a 
trebuit să munceşti, să demonstrezi, şi nu ai putut să fii tu însuți? Trebuia să fii evaluat, judecat, 
studiat. Erai o curiozitate? 


MJ: Da, şi e obositor, şi mă epuizează. Nu poți să mergi undeva unde ei să nu manipuleze ceea ce faci 
şi ce spui, asta mă deranjează foarte mult, mai ales când ştiu că nu am nimic în comun cu persoana 
despre care scriu ei, nimic. Să ţi se spună „Wacko”, nu e frumos. Oamenii cred că ceva e în neregulă 
cu tine, din cauza invențiilor jurnaliştilor. Eu nu sunt deloc aşa. Sunt opusul. 


SB: Cineva a spus odată că esenţa singurătăţii este să simţi că nu eşti înțeles. Din cauza asta nivelul la 
care eşti acum, te face să te simţi singur? 


MJ: Da, desigur. 


SB: Eşti acolo de unul singur, şi te simţi mişcat atunci când eşti cu cineva ca Shirley Temple, pentru 
că şi ea se află în aceeaşi poziţie? 


MJ: Da, ea înţelege. Pot să-i vorbesc. E greu să-i fac pe alții să înțeleagă, pentru că ei nu au fost acolo. 
Trebuie să simţi asta, să o atingi, să ştii exact ce e. 


SB: Şi-a păstrat şi Shirley Temple Black, calitățile copilăreşti, aşa cum ai făcut tu? E jucăuşă, sau te-a 
luat pe tine ca să-i scoţi la iveală copilăria? 


MJ: Era acolo. A venit la uşă cu şorțul pus. Gătea în bucătărie şi, după ce am mâncat, mi-a atins mâna 
pe masă şi mi-a mângâiat-o, ca şi cum ştia ce să facă, înţelegi? După aceea am stat pur şi simplu la 
masă şi am vorbit, atât. Mă uitam la acele fotografii frumoase. Avea în bibliotecă fiecare film în care a 
jucat, sub formă de pictoriale, făcute de marele fotograf George Hurrell, şi e uimitor să priveşti aşa 
ceva. A păstrat toate rochiile pe care le-a purtat în filme. A păstrat totul. I-am promis că voi face un 
muzeu pentru copii-vedete şi voi duce la muzeu toate lucrurile ei, şi voi aduce şi alte lucruri, toate 
fotografiile, totul, pentru a onora copiii-vedete. Lumea nu ştie ce s-a întâmplat cu ei. Eu nu cred că 
lumea ştie că Bobby Driscoll era dispărut de un an şi nimeni nu l-a recunoscut. Propria lui familie nu a 
ştiut că zăcea la groapa săracilor, din cauza unei supradoze. El a fost un gigant al Disney, a fost vocea 
lui Peter Pan. A jucat în „So Dear to My Heart”. A câştigat premiul Academiei pentru „The Window” 
şi „Song of the South”. Doar văzându-i pe aceşti copii, simt că pot comunica cu ei. 


SB: Vei mai merge să o vezi? 

MJ: O, da. O voi invita la Neverland. Mi-a zis să îi transmit salutări lui Elizabeth. M-a tot întrebat 
despre ea. 


SB: Se cunosc? 


MJ: S-au întâlnit şi au petrecut ceva timp împreună. Am vorbit astăzi lui Elizabeth şi ea a spus „Ohh... 
să-i transmiți şi din partea mea salutări.” I-am spus lui Elizabeth că am petrecut weekend-ul cu ea, şi 
era şocată că am fost acolo. Nu-i venea să creadă. 


SB: Ce anume te-a impresionat atât de mult la Shirley Temple? Şi crezi că fiecare fetiță poate avea o 
Shirley Temple în interiorul ei? 


MJ: Inocenţa ei, felul cum m-a făcut să mă simt bine atunci când eram trist. Şi nu e vorba neapărat de 
dansul şi cântecul ei, cât de felul ei de a fi. Ea primit darul de a-i face pe oameni să se simtă bine în 
interior. Toţi copiii au asta; dar, omule, ea e angelică de-a dreptul, pentru mine, şi de fiecare dată când 
o văd, indiferent că e într-un film sau o fotografie, mă simt tare bine. Am pozele ei peste tot în cameră. 
Îmi dă o stare grozavă. 


SB: Ai regăsit-o pe Shirley Temple, atunci când ai întâlnit-o pe Shirley Temple Black? Mai era ea 
acea fetiță? E ca tine? Şi-a păstrat inocenţa copilăriei? 


MJ: Da. E tare drăguță. 


SB: Câţi astfel de oameni ai cunoscut? E realist? Întâlnești mulţi adulţi în preajma cărora nu ai nevoie 
de protecţie şi care nu te intimidează? 


MJ: Foarte puţini. 


SB: Deci, foarte puţini au aceste calități. E vorba de oameni ca Elizabeth Taylor, respectiv copii- 
vedete? Oameni care nu au avut copilărie şi şi-au petrecut viața încercând să o regăsească şi asta îi 
face să să fie copilăroşi? 


MJ: Aşa e; şi unii au calitatea acesta de la natură. Mulţi oameni creativi o au, şi ei au avut parte de o 
copilărie minunată. I-am cunoscut şi am lucrat cu ei, sunt regizori sau scriitori, şi pare că suntem cu 
toții la fel, în privinţa asta. Colecţionăm aceleaşi lucruri, suntem fascinaţi de aceleaşi lucruri. Am intrat 
în subsolul casei lui George Lucas şi am văzut că şi el colecționează aceleaşi lucruri ca mine. Steven 
Spielberg, la fel. Facem schimb de informaţii legate de colecții. Sunt lucruri simple, cum ar fi 
cartonaşe vechi de la guma de mestecat sau anumite reviste... până la picturi originale Normal 
Rockwell... am văzut acasă la Spielberg cea mai frumoasă pictură originală Norman Rockwell. E atât 
de mare şi de frumoasă... 

Capitolul 39 
Elizabeth Taylor: o legătură specială 


MJ: Elizabeth Taylor este foarte copilăroasă. Te dezarmează atunci când îți spune „Nu vreau să fac 
asta.” Când s-a lansat filmul „Bugs Life” [,,Viaţă de gândac”] m-a bătut la cap să-mi fac programul în 
aşa fel încât să putem merge să-l vedem. Aşa că am mers la un cinematograf public la ora 1. Ea 
încearcă să mă facă să ies în fiecare joi, zicând că sunt prea solitar. La ora aia, toată lumea e la lucru, 
aşa că nu ne vede nimeni şi nici nu plătim. Venim cu mâinile-n buzunare şi angajaţii spun de fiecare 
dată: „O, Doamne, Elizabeth Taylor şi Michael Jackson!” Primim popcorn gratis, de toate. Ea adoră 
„Bugs Life” şi Neverland-ul. Îi place să se dea în carusel şi în roata Ferris, dar nu îi plac cursele 
periculoase. Elizabeth Taylor mai are şi alte calități copilăreşti. A jucat în „Jane Eyre” când avea opt 
sau nouă ani. Taţii noştri seamănă foarte mult, amândoi sunt duri, aspri, brutali. Ea e jucăuşă, plină de 
tinereţe şi veselă, mereu găseşte un motiv să râdă şi să chicotească, chiar dacă are dureri. E gata de 
orice joc, e gata să înoate oricând. E foarte bună cu copiii. lubeşte jucăriile şi desenele animate. Învăţ 
foarte multe de la ea. Îmi povesteşte despre James Dean, Clark Gable, Spencer Tracy şi Montgomery 
Clift, pentru că a jucat în filme alături de ei. Îmi povesteşte cum erau în realitate, care dintre ei erau de 
treabă şi care nu. Eram în Singapore — ea m-a însoţit în mare parte din turneul „Dangerous” — şi ne-am 
hotărât să mergem la grădina zoologică. Am ieşit şi am făcut un tur privat, numai al nostru, şi ne-am 
distrat. Ea este naşa lui Prince şi a lui Paris, iar Macaulay Culkin e naşul lor. Ea şi-a păstrat, pur şi 
simplu, caracteristicile unei fetițe. Copilul pe care îl vezi în „Jane Eyre” şi în „Lassie Come Home”, e 
încă acolo, în ea. Se vede în ochii ei. Are acea aură de copil. E tare drăguţ. Şi Shirley Temnple la fel. 
Îmi spune mereu: „Te-ai prins, nu-i aşa? Doar eşti unul dintre noi.” Elizabeth Taylor şi cu mine frate şi 
soră, mamă şi fiu, iubiți... e un potpuriu... e ceva special. Ne tânguim la telefon: „Am nevoie de tine...” 
„Oh, şi eu am nevoie de tine.” Putem să vorbim despre orice. Ea mi-a fost cel mai loial prieten. Spune 
că mă adoră şi că ar face orice pentru mine. Spune că la Hollywood ar trebui să se scrie un scenariu de 
film pentru noi doi. Că trebuie neapărat să facem ceva împreună. 


SB: Eşti gelos atunci când ea se întâlneşte cu alți bărbaţi? S-a şi căsătorit la tine în curte. 


MJ: Dacă sunt gelos? Da şi nu. Ştiu că dacă ar fi fost vreodată ceva romantic între noi, presa ne-ar fi 
ridiculizat şi ne-ar fi numit „cuplul ciudat”. Ar transforma totul într-un circ şi asta e cel mai dureros. Îi 
împing scaunul cu rotile uneori, când ea nu poate să meargă. Nu e treaba lor ce facem noi împreună. 
Eu am nevoie să fiu lângă oameni ca mine. Unii rapperi îmi spun „Hai să ieşim. Hai să mergem într-un 
club.” Le răspund: „Cum? Să ieşim? Nu prea cred.” Genul acesta de lucruri nu mă caracterizează. În 
acel turneu, în „Dangerous”, ea m-a hrănit pentru că nu puteam să mănânc. Atunci când sunt supărat, 
stau nemâncat, uneori până când îmi pierd cunoştinta. Ea lua lingura, îmi deschidea gura şi mă făcea 
să mănânc. Mi-a spus că n-o să mă lase să plec nicăieri fără ea, deşi medicii ei o sfătuiseră să evite 
deplasările. A fost în Tailanda şi m-a însoţit în tot turneul, până la Londra. Ne-am oprit la Elton John 
acasă şi el a fost tare amabil că m-a ascuns. Este unul dintre cei mai drăguți oameni de pe planeta asta. 
El şi cu mine am avut grijă de Ryan White, ne-am ocupat împreună de cheltuielile cu îngrijirile 
medicale. Apoi au început să-mi facă intravenoase. Trec prin astfel de crize alimentare, în care pot sta 
săptămâni întregi fără să mănânc. Trebuie să iau nişte chestii care să mă ţină pe picioare. Ceea ce mă 
blochează este că nu pot să mănânc nimic despre care să ştiu că a fost cândva viu iar acum îl văd mort 
în farfuria mea. Aş vrea să fiu strict vegetarian, dar medicii continuă să-mi bage pe gât pui şi peşte. 

PARTEA a VIIIa 
Despre copii şi inocenţă 


Capitolul 40 
Pot copiii să ne înveţe iubirea? 


SB: Crezi că putem învăţa să iubim, de la copii? 

MJ: Da, într-un mod diferit, pentru că ei sunt foarte afectuoşi. Putem învăţa asta de la ei, pentru că e o 
afecţiune chintesenţială şi o inocenţă pură. De aceea îi iubesc atât de mult. Îi spuneam lui Frank 
deunăzi: „Frank, eu sunt îndrăgostit de inocență. De aceea iubesc atât de mult copiii.” Dumnezeu e 
inocență. Să fii atât de inocent şi să ai o astfel de perspectivă asupra vieții... E atât de drăgălaş, un copil 
care se învârteşte în jurul casei şi îl întrebi „Ce faci?”, iar el îți răspunde „Nu ştiu, mă joc.” Iubesc asta. 
De aceea am acasă un tablou în care un copil strigă în vânt, pentru că se simte bine. El strigă, doar 
pentru că are chef să strige. Iubesc asta. Mi se pare romantic. 


SB: E aproape ca şi cum ei cred în iubire şi nu se tem că vor suferi. Astăzi, oamenii se tem de iubire. 


MJ: Iubirea şi romantismul sunt două lucruri diferite? Uite, asta mă derutează. Eu văd romantismul ca 
pe ceva la care tânjeşti. Tânjeşti după asta la o anumită vârstă. 


SB: Tu vezi romantismul ca pe ceva inventat de filmele hollywoodiene? 
MJ: Da. Foarte. 

SB: Copiii sunt puţin romantici. Ei au idile la grădiniță. 

MJ: Te referi la idilele cu alţi copii? 

SB: Da. 


MJ: Aşa e. Copiii ne pot învăţa să fim iubitori şi inocenți. Ei acordă o şansă oricui şi îi învăţ pe Prince 
şi Paris să iubească pe toată lumea. 

Capitolul 41 
De ce Michael a rămas copilăros 


SB: Când lumea utilizează expresia „adult”, poate însemna „matur”, „echilibrat”, „educat”, „stăpânit”. 
Poate să însemne „răbdător”. Dar are şi conotaţii negative, pe care vreau să le comentezi. Poate fi 
folosit cu sensul de „cinic”, „suspicios”, „uneltitor”, „manipulator”, „corupt”, „precumpanitor”. 
Spune-mi unele dintre lucrurile negative pe care le învaţă adulții. 


MJ: Adulții au multe probleme. Au fost prea mult condiționaţi de gândirea şi sentimentele altora. De 
aceea nu prea am încredere în câini. Nu din cauza câinelui însuşi, ci din cauza faptului că stăpânul 
instilează convingerile proprii, furia şi frustrările lui în acel câine şi îl face să devină rău şi 
neîmblânzit. Şi ştiu cu ce apucături vine, atunci când se apropie şi mă adulmecă. Aşa şi cu adulţii. De 
aceea mi-e teamă. 


SB: Vrei să ştii cear sunt motivele persoanei respective. Vrei să ştii dacă are o natură vicioasă ori... 


MJ: Da. Dar asta este reprezentarea perfectă a ceea ce au permis oamenii să se întâmple cu ei înşişi. S- 
au pierdut, undeva pe parcurs, iar eu cred în ideea de a rămâne inocent şi simplu, ca un copil. Cum a 
spus lisus: „Cel mai mare pentru mine este cel care este asemeni acestui copil. Fiţi ca el şi veți fi 
măreți în ochii mei.” De obicei, când vin la mine, adulții te privesc şi studiază cum eşti îmbrăcat sau 
cu cine eşti. Eu aşa văd. Apoi, după ce începem să discutăm şi îşi dau seama că nu sunt decât un om 
obişnuit care vrea să-şi facă prieteni, inimile lor se înmoaie. 


SB: lar copiii acceptă de la început. Ei nu judecă. 


MJ: Da, ei lasă totul să vină de la sine. Copiii spun „O, Doamne, e Michael Jackson.” Iar eu le spun 
„Bună.” Un adult zâmbeşte şi răspunde „Bună.” Şi apoi, după ce cugetă puţin, adaugă „Imi place ceea 
ce faci.” Dar nu se exprimă natural, nu vor să arate că sunt impresionați de ceva sau de cineva. 


SB: De ce nu fac asta? De ce îşi rețin entuziasmul? Oare încearcă să arate „Nu sunt mai prejos decât 
tine... Sunt şi eu cineva...” Se simt nesiguri? 


MJ: Se simt ca într-un război psihologic cu mine — cum să mă abordeze, ce să spună, ce să nu spună... 
Eu i-aş îndemna să fie ei înşişi, să fie aşa cum sunt copiii. Să fie inocenți. Să fie aşa cum suntem cu 
toții, atunci când ne naştem. 


SB: Poate le-ai vorbi astfel: „Nu încerc să mă dau mare în faţa ta. Eu sunt cine sunt, iar tu eşti cine 
eşti.” E ca şi cum ai considera copiii mai aproape de nivelul tău, decât adulţii. 


MJ: Sigur că sunt. Pot relaționa mult mai uşor cu ei. Ei nu vin cu tot bagajul ăla de prejudecăţi. Ei se 
Joacă. Nu vor nimic de la tine. Iar tu nu vrei de la ei decât iubire şi inocenţă, şi să găseşti împreună cu 
ei fericirea şi magia. 


SB: Adulții te fac să te transformi în ceva ce nu vrei să fii. Nu vrei să fii defensiv şi artificial şi nu vrei 
să flecăreşti ca adulţii. Când copiii vin la tine cu entuziasm, eşti Michael. Dar în preajma adulților, eşti 


111 


altfel. Ai făcut analogia cu câinii. Nu ştii cum să reacționezi, aşa că devii defensiv. Ei te transformă în 
cineva care nu vrei să fii. 


MJ: Aşa este. De aceea am devenit... nu că i-am lăsat pe ei să câştige războiul lor închipuit, dar pur şi 
simplu nu mă interesează să fiu în preajma lor. Poţi să pui mesajul acesta în discursuri. Vom face mulți 
oameni să fie asemenea copiilor. Îi vom „boteza” prin cuvintele şi cărțile noastre. Sunt mulţi cei care 
nu vor să se schimbe şi care refuză să vadă lumina. Au fost prea mult condiționaţi. Dar noi putem să-i 
ajutăm. Am convingerea că mulți oameni se pot schimba. Asta este minunat. Putem să le arătăm. 
Există adulţi care au venit la Neverland şi mi-au spus: „Ştii, lucrurile pe care le-am făcut aici nu le-am 
mai făcut de mulţi ani... Aici poţi să laşi garda jos şi să fii din nou copil.” Le răspund: „Pentru asta 
există Neverland. Să te întorci la inocenţă. Să te distrezi.” 


Capitolul 42 
Dumnezeu vindecă prin intermediul copiilor 


SB: Toată durerea pe care ai îndurat-o cu toate atacurile, am văzut-o şi eu la prima mână, şi le spun 
oamenilor că gunoaiele care s-au spus despre tine sunt inventate şi nedrepte. Cum de nu ai devenit un 
adult cinic, şi cum de nu ai cedat? 


MJ: Îţi voi spune de ce. Pentru că durerea şi săgețile pe care le-am îndurat eu, nimeni altcineva nu le- 
ar fi îndurat. Alţii probabil că şi-ar fi luat zilele până acum... sau ar fi devenit alcoolici. Au fost foarte 
cruzi şi grosolani cu mine. Şi dacă îşi închipuie că nu aud şi nu văd, se înşeală. Ceea ce m-a ajutat să 
trec peste toate astea, au fost copiii. Pentru ei rezist, altminteri nu aş fi rezistat. Chiar nu aş fi rezistat. 


SB: Copiii ţi-au oferit suport pentru a continua? Sau vrei să spui că tu continui, pentru că ai credința că 
Dumnezeu ţi-a dat o misiune, de a încerca să faci ceva pentru copiii neglijați? 


MJ: Dumnezeu mi-a dat o misiune, aşa simt, să fac ceva pentru aceşti copii, iar ei mi-au oferit suport 
şi încredere şi iubire ca să rezist. Când privesc copiii, mă simt vindecat cu totul. E ca un botez. E ca şi 
cum Dumnezeu mi-ar spune: „Michael, totul va fi bine”, atunci când privesc în ochii unui copil. 

SB: Aşadar, din punctul tău de vedere, consideri că ţi-ai îndeplinit toate misiunile, în afară de cea mai 
importantă, aceea de a avea grijă de copii, şi pentru această mare misiune continui să te lupți. Să 


însemne asta că nu mai ai aceleaşi ambiţii muzicale? 


MJ: Glumeşti? Sunt de un trilion de ori mai puternice acum, de la dans la muzică, mă inspiră şi mai 
mult. 


SB: Dar poți să le arăţi iubire adulţilor, mai ai încredere în adulți? 


MJ: Am încredere în adulți... 

SB: Dar încă eşti circumspect... trebuie să fii. 


MJ: Da, pentru că m-au trădat şi m-au dezamăgit, de foarte multe ori, în foarte multe feluri. Au fost 
adulți care au venit la mine plângând şi spuneau: „E o ruşine că ai fost nevoit să treci prin aşa ceva, eu 
nu te-aş răni niciodată, niciodată.” Şi, cum s-au întors cu spatele, cum m-au rănit. Serios, acesta e 
genul de mizerii prin care am trecut. Mă îmbrăţişau, cu lacrimile şiroind... şi un an mai târziu mă 
dădeau în judecată pentru ceva ridicol... un fotograf pentru nu ştiu ce poze, sau cineva care a fost dat 
afară, nu de mine, dar mă dă în judecată pe mine. Genul acesta de tâmpenii. 


SB: Problema e că la momentul respectiv poate că erau sinceri. A doua zi, sentimentele se schimbă. 
Dar în esență, poţi să mai ai încredere. Ai dreptate să te simți trădat şi abandonat, dar ai depăşit teama 
față de oameni. Acest lucru este extrem de important, nu ți-aş fi prieten dacă nu aş crede astfel. Am 
învăţat de la tine să-mi apreciez copiii şi vreau să te învăţ să nu te mai temi. 


MJ: Ah, e drăguţ din partea ta. Au venit la mine mulți părinți, pentru că, atunci când mă văd, copiii lor 
se ataşează de mine. Parcă o iau razna. Vor să se joace şi să se caţere în copaci, iar eu fac toate astea 
împreună cu ei. Părinții mă iau deoparte şi îmi spun, cu lacrimi în ochi: „Michael, eu nu-mi cunosc 
copiii. Tu m-ai învăţat cum să-mi petrec timpul cu ei. Trebuia să învăţ asta.” Mereu aud asta. 


SB: Dar copiii îi plictisesc pe majoritatea adulților, mai ales dacă nu sunt copiii lor proprii. 
MJ: De ce? Sincer, spune-mi adevărul, chiar îi plictisesc? 


SB: Da. În primul rând, copiii necesită o răbdare fenomenală iar adulţii nu au răbdare. În al doilea 
rând, copiii pun multe întrebări iar adultul se gândeşte la munca lui. Pentru părinți e important cum să 
facă un milion de dolari, iar faptul că un copil se întreabă de ce are pisica patru picioare nu e 
important. Ție îți plac aceste întrebări puse de copii? Crezi că ei, copiii, ştiu mai bine decât adulții ce e 
important? 


MJ: Depinde de valoare, sau de ceea ce considerăm noi că este cu adevărat important. Părerea mea 
sinceră este că, a fi un antreprenor şi a avansa pe scara corporației — astfel de lucruri lumeşti pe care le 
fac oamenii, sunt lumeşti pentru ei. Copiii preţuiesc distracţia, iubirea, atenţia — eu aşa cred. Ei vor o zi 
plină de amuzament, lucruri care, dacă le experimentezi cu ei, iți asigură un loc special în inima lor, 
pentru totdeauna. Asta influenţează viitorul lor, al întregii lumi şi chiar al universului nostru. 


SB: Dar dacă cineva spune: „Distracţia nu e ceva serios. Trebuie să muncim. Trebuie să vindecăm 
boli. Trebuie să construim case şi să aflăm cum va fi vremea în weekend. Iar distracţia nu ne oferă 
nimic din toate astea. Copiii trebuie să crească ştiind că au responsabilităţi, că au teme de făcut.” 


MJ: Eu cred că putem învăţa prin joacă, prin distracţie, şi după ce ne amuzăm sau chiar în timp ce ne 
amuzăm, se întâmplă minuni. Ştiu că mie mi se întâmplă aşa. Unul dintre cele mai frumoase cântece 
pe care le-am scris vreodată, şi care va fi pe acest album ["/nvincible”], l-am compus în timp ce mă 
jucam cu nişte copii. A venit de la ei în întregime, şi când mă gândesc la cântecele mele, spun „Bun, 
ăsta mi-a venit de la copilul cutare, iar ăstălalt de la copilul cutare.” Ei le-au inspirat. Au venit din 
ființa lor, din prezenţa lor, din spiritul lor. Acesta e adevărul. 


SB: Deci, copiii sunt ca o piscină iar apa reprezintă spiritul divin. Şi pe măsură ce creşti, apa începe să 
îngheţe până când devine numai gheaţă. Iar copiii sunt un rezervor de căldură şi de apă liberă în care te 

poţi juca, în timp ce gheaţa e dură şi rece şi nu te atrage. Şi dacă vrei ca adulţii să redevină prietenoși, 
aşa cum erau la început, trebuie să topeşti gheaţa din piscină. 


MJ: De aceea, atunci când regizez filme — şi curând voi începe să regizez din nou — eu văd totul prin 
ochii unui copil. Toate poveştile mele vor trata subiecte despre copii, despre felul în care ei sunt 
afectaţi de lume şi despre felul cum se vede lumea prin ochii lor, pentru că acestea sunt aspectele la 
care eu mă pot raporta. Nu aş putea aborda un subiect legat de justiție sau o crimă. Nu le înţeleg. Pot 
să înţeleg dacă un copil a fost implicat într-o crimă, să-i analizez viața şi să aflu ce s-a întâmplat, de ce 
s-a întâmplat, cum se simte el find condamnat pe viaţă şi ce se întâmplă în inima lui micuță. Asta pot 
să înțeleg. Despre asta aş putea să scriu şi aşa ceva aş putea să regizez, pentru că o pot simți. 


SB: Cum poate un adult să simtă asta? E un har? E ceva ce poţi învăța? Când sunt în preajma ta, simt 
şi eu. 


MJ: Eşti foarte drăguţ. 


SB: Imi iubesc foarte mult copiii mei, dar copiii altora nu-i iubesc aşa mult. Dar când îl văd pe Prince, 
mi se înmoaie inima, pentru că e un copil aşa de cald şi de iubitor. 


MJ: Aşa vreau să fie. De când erau foarte mici, i-am învăţat să iubească pe toată lumea. 


SB: Cum vei păstra asta, atunci când vor creşte? Va trebuie, evident, să-i protejezi de prostiile din 
tabloide. 


MJ: Îi învăţ să iubească pe toată lumea, să fie amabili şi să fie buni la inimă. Dar ei sunt aşa de la 
natură. Nu trebuie să programez eu... o au de la natură. Nu ştii cât de mult iubesc filmele şi arta şi cât 
îmi doresc să fiu regizor. Îmi vine să strig, vreau să prezint lumea văzută prin ochii copiilor, pentru că 
eu îi înțeleg foarte bine. Durerea lor, bucuria, râsetele şi lucrurile care îi rănesc. Văd lumea prin ochii 
lor şi vreau să portretizez asta într-un film. Asta e adevărata mea pasiune. Asta îmi doresc, enorm. 


SB: Ca regizor, ai putea prezenta lumii viziunea ta despre copii, pentru că ei văd prin ochii tăi, chiar 
dacă ar fi vorba de un film pentru adulți? 


MJ: Da, şi mi-am cercetat inima de multe ori şi m-am întrebat „Aş putea să fac un film serios pentru 
adulți?” Ştiu că pot. Dar nu cred că mi-ar plăcea. 


SB: Care ar fi filmul pe care ți-ar fi plăcut să-l faci tu? 

MJ: „ET”, „Vrăjitorul din Oz”, „400 Blows” care este un film grozav al lui François Truffaut. Iubesc 
„Shane” şi sunt nebun după „Să ucizi o pasăre cântătoare”. Asta este povestea care îmi aduce un nod 
în gât de fiecare dată când o văd. Ai văzut filmul? Trebuie neapărat să-l vezi. O să oprim telefoanele şi 
o să ne uităm împreună. 


SB: Pot să-l vadă şi copiii? 


MJ: Absolut, e educativ. Este vorba despre rasismul din Sud. Este vorba despre un om care a fost 
acuzat că a violat o femeie albă. Sunt unele scene mai dure dar eu l-am văzut prin ochii copiilor. 

Omule, filmul ăsta te va da peste cap. ÎI iubesc foarte mult. Este, clar, unul dintre cele mai bune filme. 
Aş fi vrut să-l regizez eu. O, Doamne, e minunat. 


Capitolul 43 
Talentul muzical 


SB: Să te întreb ceva... Ceea ce te face unic este talentul tău ieşit din comun. Au oamenii de culoare 
mai mult ritm decât cei albi? Când vorbeşti despre dans şi toate cele... adică, pare o glumă, asta cu 
„albii nu au ritm”, dar nu e. Se vorbeşte mereu despre ritmul natural şi despre felul în care dansează 
copiii negri din ghetto... e ceva natural. Tu vezi asta pe aici prin Manhattan? Copiii ăştia care dansează 
pe stradă... sunt uimitori! 


MJ: Sunt uimitori şi sunt naturali. Ei au un simţ al ritmului pe care nu-l poate explica nimeni. Se 
cheamă talent natural. 


SB: Ai văzut ritmul ăsta la oameni albi? 

MJ: Nu e acelaşi lucru şi nu vreau să spun... 

SB: Dar simţul sincronizării... 

MJ: Stan, care merge mereu în cluburile de negri, spune că trebuie să ai în sânge ritmul negrilor ca să 
poți să stai pe lângă ei şi să înveți ritmul sincopat. Ştii, asta e ce fac rapperii, despre asta e vorba, e o 
chestie naturală. 


SB: Asta le reflectă ritmul interior? 


MJ: Aşa e. Dar un copil de culoare are ritmul ăsta la fel ca al unui adult, ca un adevărat dansator. La ei 
e o abilitate naturală, înţelegi? 


SB: Africa este în mod firesc mult mai copilăroasă decât Europa. Europa se făleşte cu chestiile ei 
sofisticate, cu parfumurile, cu hainele de fiţe. Africa a fost mereu considerată „mai primitivă” dar 
tocmai prin asta ea e mai naturală, mai organică. Africanii sunt mult mai apropiați de pământ. Poate că 
ei nu s-au detaşat niciodată de ritmurile naturale. 

MJ: Dar cum a devenit genetic? 


SB: Nu ştiu. 


MJ: Dacă iei un copil scoţian sau irlandez şi îl pui în aceeaşi situaţie, îl faci să se nască în Africa 
printre... 

SB: Păi, cam asta e povestea cu Elvis, nu-i aşa? 
MJ: Elvis a fost mereu în preajma negrilor. 
SB: Şi a dobândit ritmul, corect? 


MJ: Da, a prins ritmul, a vrut să facă paşii, vorbea ca un negru şi se purta ca un negru. L-am cunoscut 
bine pe Elvis şi am vorbit deseori cu Lisa Marie despre felul cum... 


SB: Dacă nu ar fi fost alb, nu ar fi avut atâta succes, corect? 


MJ: Nu neapărat, pentru că asta se aştepta de la el. Ştii ce a spus Philips, proprietarul Sun Records: 
„Dacă aş găsi un alb care să cânte ca un negru, aş fi milionar.” Şi i-a ieşit în cale Elvis Presley. 


SB: Ai pus o întrebare incredibilă: „Cum devine aşa ceva parte din tine?” Mai ales că astăzi, ştiinţa nu 
crede în caracteristicile dobândite. Nu-i poți transmite unui copil nişte caracteristici pe care tu le-ai 
dobândit într-o viață întreagă. Deci, dacă ai un talent muzical extraordinar înnăscut, i-l poţi transmite 
lui Prince. Dar dacă talentul l-ai învăţat de la cineva, atunci nu i-l poţi da lui Prince. El trebuie să-l 
dobândească singur, pentru că nu există în gene. 

MJ: Mda. 

SB: Eram într-un concurs de predicat, am pierdut la mustață în faţa unui predicator din Caraibe şi toată 
lumea mi-a spus: „EI s-a sincronizat, tu nu.” El ştia să-şi construiască predica şi prietenii mei mi-au 
spus „Shmuley, el avea ritm.” [| Râd amândoi.] 


MJ: Dar tu eşti uimitor. 


SB: Acum, serios, el chiar avea ritm. i-am spus, predicatorii negri sunt cei mai tari. Ei sunt cei mai 
buni oratori. Uite la Martin Luther King... Nu mai e altul ca el... 


MJ: Eu plâng când îl ascult vorbind. Mi se face pielea de găină. 


SB: Sau Jesse Jackson, sau unii dintre predicatorii de aici. Reverendul Floyd, de aici din Manhattan, se 
spune că e cel mai bun din ţară... 


MJ: Dar şi tu eşti foarte elocvent. Adică, trasezi nişte imagini din cuvinte şi faci omul să se 
gândească... E impresionant. 


SB: Dar aici e vorba de a fi sensibilizat spiritual, iar copiii sunt sensibilizaţi. 
MJ: De unde îţi vin cuvintele? 
SB: Am descris în carte ce s-a întâmplat vineri seara, când ai venit la noi la cină. A fost fascinant. 


MJ: Ce s-a întâmplat? 

SB: Toţi am început să mâncăm iar tu te-ai dus sus să te joci de-a v-aţi ascunselea. Şi tu erai ca 
fluieraşul fermecat, copiii au venit la tine imediat. Puțin câte puțin, adulţii au început să se simtă daţi la 
o parte, ca şi cum tot restul lumii se distra numai ei nu. Ei discutau politică. Exact ca în povestea cu 
fluieraşul fermecat... Şi aveau tupeul să pretindă că veniseră acolo doar de dragul copiilor. 


MJ: Mi-a plăcut atunci când prietenul tău s-a atacat. Mi-a plăcut la nebunie! 

SB: El e foarte inocent şi a vorbit ca un politician. Toţi consilierii lui îi spun că trebuie să fie mai dur. 
MJ: Mi-ar fi plăcut să-i cunosc pe Edison, pe Einstein şi pe Michelangelo. 

SB: Apropo, vorbim despre toți în carte. Edison era tare copilăros. 


MJ: Ştiu, l-am văzut... râzând, chicotind... am văzut înregistrările, am citit ce povestea el... E un om 
frumos. E o chestie grozavă. Iubesc asta. 


Capitolul 44 
Relaţiile lui Michael cu Gavin Arvizo şi cu alți copii 


SB: Spuneam astăzi cuiva că atenţia pe care o acorzi tu copiilor bolnavi de cancer pare să fie foarte 
benefică pentru ei. Chiar am văzut asta. Tu eşti conştient, atunci când acorzi atenție acelor copii, că îi 
poţi vindeca? 


MJ: Îi iubesc. Îi iubesc. 


SB: Mai e şi faptul că tu eşti foarte faimos şi dintr-odată canalizezi toată atenția pe care de obicei o 
primeşti tu, către altcineva, şi e ca o rază de lumină. Nu neg că celebritatea poate să aibă un efect 
restaurativ, dar adeseori ea are un efect coroziv. Tu încerci să-ți utilizezi celebritatea pentru a ajuta 
aceşti copii? 


MJ: Îi iubesc foarte mult. Sunt şi ei copiii mei. Îmi amintesc când eram în Australia, într-un 
aşezământ pentru copii cu cancer şi am început să ofer jucării, iar un băiat de vreo unsprezece ani mi-a 
zis, când m-am apropiat de patul lui: „E uimitor cum, doar văzându-te, mă simt mult mai bine. Serios.” 
I-am răspuns: „Păi, asta e foarte drăguţ.” Aşa a spus şi nu am uitat niciodată. E uimitor şi asta ar trebui 
să facem cu toții. 


SB: Devotamentul tău pentru Gavin e impresionant. Am vorbit despre el într-o mulțime de forumuri. E 


unul dintre cele mai drăguţe lucruri pe care le-am văzut — faptul că ai încercat să-i ajuţi, pe el şi familia 
lui. 

MJ: E special. Am vorbit cu Gavin aseară şi mi-a spus: „Michael, tu nu ştii cum doare, mă doare rău.” 
A început să plângă la telefon şi spunea: „Ştiu că tu înţelegi cum e. Doare foarte rău.” L-am întrebat: 
„Câte mai ai?” A răspuns: „Poate patru. Dar doctorul a spus că s-ar putea să mai urmeze şi altele.” I-au 
căzut genele, sprâncenele, părul. Suntem tare norocoşi, nu-i aşa? 


SB: Atunci când vorbeşti cu persoane ca Gevin, simţi că o parte din durerea lor dispare? 


MJ: Absolut, pentru că de fiecare dată când vorbesc cu el are o stare de spirit mai bună. Aseară când 
am vorbit cu el mi-a spus „Am nevoie de tine. Când vii acasă?” I-am zis „Nu ştiu.” Mi-a spus „Am 
nevoie de tine, Michael.” Şi mi-a zis „tată”. I-am zis: „Ar trebui să-l întrebi pe tatăl tău dacă e de acord 
să-mi spui aşa.” A strigat „Tată, eşti de acord să-i spun "tată lui Michael?” şi i s-a răspuns „Da, nu-i 
nicio problemă, cum vrei tu.” Copiii fac mereu aşa. Iar eu sunt fericit dacă asta îi face să se simtă bine. 


SB: Te simţi ca un tată universal pentru copii, că ai abilitatea asta de a-i iubi şi a-i aprecia într-un fel în 
care alții nu o fac? 


MJ: Mereu am simţit aşa. Nu vreau ca părinții să fie geloşi, pentru că mereu se întâmplă asta şi îi 
deranjează pe taţi, într-un fel ciudat. Nu la fel de mult ca pe mame. Eu le spun mereu taților: „Nu 
încerc să-ți iau locul. Vreau doar să ajut şi vreau să fim prieteni.” Copiii sfârşesc prin a se îndrăgosti 
de personalitatea mea. Uneori mă bagă în bucluc, dar e datoria mea să ajut. 


SB: Te-am întrebat ce ar putea părinții să înveţe de la copii şi ai identificat câteva lucruri — pofta de 
distracție, inocenţa, bucuria. Ce alte lucruri putem învăţa de la copii? De exemplu, când eşti în preajma 
lui Gavin, ce anume înveţi de la el? Pentru tine e doar un copil cu cancer, pe care îl ajuţi? Ce obţii tu 
din această experiență? E vorba doar de milă, de compasiune pentru un copil care e la necaz? Ori simți 
că acesta e scopul vieții tale? 


MJ: Simt efectiv în inima mea că asta trebuie să fac, şi mă simt iubit atunci când ofer iubire, şi ştiu că 
asta este ceea ce le trebuie. Am auzit medicii, inclusiv medicii lui, spunând că e un miracol faptul că se 
simte mai bine şi de aceea ştiu că magia iubirii e foarte importantă. I-a fost furată copilăria şi cred că 
pot să reflectez mult la asta, datorită trecutului meu. Când aveai zece ani nu te gândeai la paradis ori la 
felul în care vei muri, dar el se gândeşte la toate acestea. Ryan White era în sufrageria mea, stătea la 
masă şi îi spunea mamei lui: „Mamă, nu vreau să mă înmormântezi în costum şi cravată. Vreau să fiu 
în jeanşi şi în tricou.” M-am scuzat şi am ieşit. Am alergat în baie şi am plâns. Imaginează-ţi un băiat 
de doisprezece ani dându-i indicații mamei lui despre propria înmormântare. Cum să nu ţi se rupă 
inima? 


SB: Faptul că că ai fost lipsit de copilărie iar acum încerci să o oferi ca un dar, tuturor acestor copii, te 
vindecă şi pe tine, la rândul tău? 


MJ: Da, da. Pentru că asta e totul. E ceea ce mă ţine în viaţă. Ai văzut ce a scris Gavin în cartea de 
oaspeţi, despre pălăria lui? E o poveste drăguță. 


SB: Am spus povestea asta întregii lumi. 


MJ: Imi place să le ofer iubire şi mândria de a simţi că sunt îndrăgiți şi că sunt speciali. El se ascundea 
şi îi era ruşine pentru că nu mai avea păr pe cap şi pentru că avea cancer. Toată lumea îl făcuse să se 
simtă ca un proscris, aşa era când a venit la mine şi am vrut să uite. E un copil atât de frumos, nu are 

nevoie de aşa ceva. I-am spus: „Arăţi ca un înger. Vocea ta e ca a unui înger. După mine, tu eşti un 
înger. De ce anume îţi este ruşine?” 


SB: Simţi că eşti apreciat mai mult de copii decât de adulți? 


MJ: Da, sigur. Adulții mă apreciază din punct de vedere artistic, ca şi cântăreț, compozitor, dansator 
sau performer. Cum e? Cine e? E ciudat şi doarme într-o cameră de oxigen şi toate poveştile acelea 
nebuneşti, îngrozitoare, pe care le-au inventat şi care nu au nicio legătură cu mine. 


SB: Copiii văd drept şi îţi răspund la iubire. Am văzut asta la Gavin. 
MJ: Ei nu vor decât să se distreze, să iubească şi să fie iubiți. 


SB: Te-ai luptat ca să-ți menții această grijă pentru alţii? A fost vreun moment când ţi-ai spus „Nu-mi 
pasă de nimeni. Acum am chef de un masaj şi să stau în jacuzzi. Concertul s-a terminat, acum vreau să 
mă gândesc doar la mine”? Sau chiar şi atunci te gândeai la copii şi la ce ai mai putea face pentru ei? 


MJ: Sincer, îi iubesc din inimă şi îmi pasă de ei mai mult decât de orice. De Gavin, mă ocup şi acum. 
Ieri a făcut chimioterapie, e slăbit şi nu se simte bine şi asta nu se poate să nu te sensibilizeze. Cred că 
semăn mult cu mama mea. Nu ştiu dacă ține de genetică sau de mediul în care am crescut. De când o 
ştiu, nu se poate uita la ştiri fără şerveţele. Şi eu sunt la fel, plâng atunci când văd ştiri despre femeia 
care şi-a aruncat copiii în lac. Unul dintre ei s-a înecat, celălalt a spuraviețuit. Am fost la 
înmormântare, am plătit înmormântarea, şi nici măcar nu-i cunosc pe aceşti oameni. Îţi vine să te 
întrebi: de ce nu există mai multe persoane ca Maica Tereza? Sau ca Lady Diana? 


SB: Ele sunt faimoase pentru bunătatea lor, dar tu eşti faimos şi eşti şi bun, e o mare diferenţă. Chiar şi 
Diana... ea a fost o femeie bună. Eu nu am cunoscut-o. Tu da. Avea multe calități şi a făcut mult bine. 
Cu toate acestea, iubea strălucirea. Dar tu iubeşti copiii. De ce? 


MJ: Nu încerc să fac pe filosoful, dar eu chiar cred că sarcina mea este să îi ajut. Cred că asta e 
menirea mea. Nu-mi pasă dacă unii râd, nici nu mă interesează ce spun. Copiii nu sunt ascultați de 
societate şi cred că a venit vremea lor. De acum înainte, e timpul lor. Copiii au nevoie ca lumea să fie 
conştientă şi sunt aspecte care trebuiesc dezbătute, iar eu încerc să fac asta pentru ei. Şi, dacă eu pot să 
fiu acea lumină care să-i pună în valoare, atunci asta vreau să fac. Nu ştiu dacă Dumnezeu alege 
oamenii sau joacă şah cu ei, punându-i în anumite poziţii. Uneori aşa simt, că sunt plasat într-un spațiu 
anume. Mă gândesc la toţi, de la Gandhi şi Martin Luther King, la mine şi la tine. Tu crezi că noi 
acționăm de capul nostru mereu, ori că, din clipa în care ne naştem, Dumnezeu spune „Aha!” şi 
zâmbeşte puţin? Crezi că toate se întâmplă de la sine? Sau suntem programaţi dinainte să facem 
anumite lucruri? 


SB: Eu cred că ambele variante confluează. Marii oameni se nasc cu potențialul măreției. Dar ea 
trebuie, de obicei, să fie constrânsă să iasă la iveală, printr-o criză sau un eveniment extern. Există 
măreție în oameni dar evenimentele exterioare i-au ajutat să o dezvolte. Măreţia este sinteza unui 
potenţial intern al oamenilor, combinat cu abilitatea lor de a înfrunta o mare provocare. Şi când nu ai 
răspunsul la întrebarea „de ce ţi-a dat Dumnezeu un aşa succes fenomenal”, începi să te veştejeşti sub 
povara faimei. Ai nevoie de ceva ca o oglindă, care să devieze toată atenția şi toată lumina pe care le 
primeşti tu, către o cauză mai înaltă; altminteri, intensitatea lor te va dogori. O fetiță pe care am 
cunoscut-o aseară are paisprezece ani şi e orfană. Mama i-a murit când avea şapte ani iar tatăl nu şi l-a 

cunoscut niciodată. Işi doreşte mult să te întâlnească. I-am spus că o voi aduce săptămâna asta, pentru 
câteva minute, ca să te vadă. 


MJ: Oh, cine are grijă de ea? 


SB: Trăieşte cu bunica ei şi are un bunic, care a adus-o aseară să se joace. Bunicul încearcă să o scoată 
la joacă, de câte ori poate. 


MJ: S-au distrat copiii împreună? 


SB: Da, desigur. Şcoala fetiţei orfane e la câteva clădiri de hotelul tău. Poate o aduc şi îi dai voie să 
facă o fotografie cu tine. 


Capitolul 45 
Cunoscându-l pe Ryan White şi alți copii care se luptă cu cancerul 


SB: A fost un băiat de care erai apropiat, şi care a făcut SIDA de la o transfuzie de sânge. 


MJ: Ryan White. Cel mai greu îmi e... Voi încerca să povestesc, dar nu înţeleg de ce mor copiii. Pur şi 
simlu, nu înțeleg. Cred că ar trebui să fie o fereastră, acolo unde e posibilă moartea, dar nu în fereastra 
asta de timp. Când un copil moare, sau când un copil e bolnav, eu pur şi simplu nu înţeleg. Dar l-am 
ascultat pe Ryan White, un copil de doisprezece ani, stând la masa mea din Neverland şi spunându-i 
mamei lui cum să îl îngroape. A spus „Mamă, când o să mor, să nu mă îngropi în costum şi cravată. 
Vreau să mă îmbraci în jeanşi OshKosh şi în tricou.” Am spus că trebuie să merg la baie, am alergat în 
baie şi am plâns până n-am mai putut. M-a durut să-l ascult pe acest băiat vorbindu-i mamei lui despre 
propria înmormântare. Părea că era pregătit pentru asta; iar când a murit, a fost înmormântat cu jeanşi 
OshKosh şi tricou şi un ceas pe care i-l dăruisem eu. Stăteam singur în încăperea în care era pe 
catafalc, şi mă simţeam atât de rău; aş fi vrut să-l îmbrățişez şi să-l sărut, şi să-i spun că îl iubesc — 
lucruri pe care dealtfel le făcusem şi cât trăise. Am avuit grijă de el, a locuit la mine în casă. Şi apoi îl 
priveam zăcând fără viaţă... l-am vorbit şi i-am spus: „Ryan, ţi-am promis că voi face ceva pentru tine, 
la următorul album. Voi crea un cântec pentru tine. ÎI voi cânta. Vreau ca lumea să ştie cine eşti tu.” Şi 
am făcut „Gone Too Soon”. Asta a fost pentru el. 


SB: Crezi că a auzit când ai spus asta? Simți că ai o legătură cu sufletele unora dintre cei pe care i-ai 
iubit şi care s-au stins? Te simţi apropiat de ei, încă? 


MJ: Da, da. 
SB: Deci, a trebuit să înduri moartea lui şi a altor oameni de care ai fost apropiat? 


MJ: E foarte dureros. Un alt băiat a venit la mine, era alb ca neaua, efectiv, era alb ca o foaie de hârtie. 
Avea cancer şi mă iubea foarte mult, a intrat în dormitorul meu şi mi-a văzut jachetele, le-a probat şi 


120 


era în extaz. Mi se spusese că nu va supraviețui. Că în orice clipă se aşteptau ca el să moară. l-am 
spus: „Uite, o să vin în oraşul tău.” Cred că era din Kansas City. „O să încep turneul în Kansas City 
peste trei luni. Vreau să vii la spectacol. Îţi voi da această jachetă.” A zis „Îmi dai mie jacheta asta?” I- 
am spus „Da. Dar vreau să o porţi la concert.” Încercam să-l motivez să reziste. I-am spus „Când vei 
veni la concert, vreau să te văd cu această jachetă şi cu mănuşa asta.”, şi i-am dat una dintre mănuşile 
mele cu cristale, iar eu nu dau niciodată din mănuşile astea. Era în al nouălea cer. Când am venit în 
oraş, el murise şi l-au inmormântat cu jacheta şi mănuşa. Avea zece ani. Dumnezeu ştie şi eu ştiu că a 
încercat din toate puterile să reziste. 


SB: Simți mânie față de Dumnezeu, pentru că se întâmplă astfel de lucruri? 

MJ: Nu, dar nu le înțeleg. Aş vrea să fi ştiut mai multe despre lumea cealaltă. Ştiu că ni se promite 
viața veşnică şi Raiul. Dar de ce atâta suferinţă şi de ce atâta durere, înainte de a trece în lumina albă, 
sau ce-o fi aia? Ar trebui să fie cea mai frumoasa experiență. Povestea cu acest băiat e adevărată. Aş fi 
vrut să-i fi văzut faţa, Shmuley. Aş fi vrut să-l vezi. 

SB: Şi a fost o poveste cu promisiuni, corect? I-ai spus „Promit că dacă rămâi în viaţă...” Aşa-i? 

MJ: Mda, încercam să-l fac să reziste. Mi-au spus că va muri iar eu am zis „Ştiu că pot să fac ceva în 
privinţa asta.” Intelegi? Am încercat să-l fac să privească înainte, să reziste şi i-am spus „Poartă asta la 


spectacol” şi era atât de fericit... Când am ajuns în oraş, murise. Asta m-a ucis, m-a ucis... 


SB: Descrie-mi puţin sentimentul. Cum te simţi în preajma...? [fetița cu cancer pe care o cunoşteam 
şi eu şi Michael] 


MJ: O iubesc. 

SB: Ştii că ai puterea să schimbi ceva, şi ştii că doar fiind în preajma ta, o parte din boala lor se duce. 
Ştii că vechii rabini spuneau că de fiecare dată când vizitezi pe cineva bolnav, îi iei o şaizecime parte 
din boală. Dar tu, parcă le iei cu mâna jumătate din suferință, ştii? Sigur că ştii asta. 

MJ: Mda... îmi place să văd oamenii... Nu pot să văd pe nimeni în suferință, mai ales copiii. 

SB: Simţi că ţi-a fost dată o putere de vindecare? Sau e numai din cauza celebrităţii? Cu alte cuvinte, 
faptul că o mare vedetă le acordă atenţie, le face bine. Ei ştiu cât eşti de faimos, şi se gândesc „Wow, 
cuiva care e atât de celebru, îi pasă de mine; înseamnă că sunt special.” Dar este şi ceva dincolo de 


celebritate? Este cumva o calitate pe care o aveai, înainte să fii celebru? 


MJ: Cred că este ceva ce am fost menit să fac, pentru că am avut întotdeauna această dorință de a 
dărui şi de a ajuta şi de a face oamenii să se simtă mai bine. 


SB: Ai avut dorinţa asta şi înainte, când erai copilul Michael Jackson? 


MJ: Da. 

Capitolul 46 
A fi tatăl lui Prince şi al lui Paris 


MJ: [Către Prince] Prince, ce îl face pe tati să râdă? 
Prince: „Three Stooges” [Trei Nătăf/leţi”] 


MJ: Are dreptate. Îi iubesc. Cel gras... mor de râs. Iau filmul acesta cu mine oriunde merg. Mă face 
fericit. Il privesc, de când mă ştiu. 


SB: Ce anume te atrage atât de mult la ei? Faptul că, oricâte probleme au, în final nimeni nu păţeşte 
nimic ŞI totul e amuzant? 


MJ: Da, Curly e criminal. Îl ştii pe Curly, e cel gras, nu-i aşa, Prince? [Prince începe să țopăie, 
imitându-l pe Curly.] Da, şi lui îi place. Sunt înnebunit după ei. 


SB: Asta te face să râzi în hohote? 

MJ: Da. Râd până cad pe jos. 

Prince: Tati, vreau să văd „Peter Pan”. 

MJ: Şi eu. 

Prince: Vreau la pescuit. 

MJ: O să te duc odată la pescuit, dar după ce vom prinde peştii, îi vom arunca înapoi în apă. 

SB: Simţi cumva, pornind de la tot ceea ce ai făcut tu pentru copii, că Dumnezeu a fost deosebit de 


bun cu tine, dăruindu-ţi doi copii minunaţi şi atât de afectuoşi... că, pe lângă răutatea şi josnicia 
oamenilor, ţi-a oferit şi aceste două daruri minunate? 


MJ: E un gând frumos. Consider că ei sunt un dar. Cred că toți copiii sunt un dar. 
SB: lubeşti mai mult copiii, de când îi ai pe Prince şi Paris? 


MJ: Îi iubesc la fel, şi chiar mai mult. Îmi vine greu să spun „copiii mei”, pentru că nu simt noțiunea 
de posesiune. Poate din cauza asta mă ironiza fosta mea soţie Lisa, pentru că ei nu-i păsa decât de 
copiii ei proprii. Eu cred că va conta enorm pentru viitorul lor, dacă vom reuşi să facem ceea ce ne-am 
propus [se referă la inițiativa cu prioritizarea copiilor] Să aibă şansa de a li se spune: „Tu, tu eşti 
special pentru mine. Aceasta este ziua ta. Nu e Crăciunul. Nu e o zi în care îl sărbătorim pe Hristos. E 
vorba doar despre noi doi, tu şi cu mine. Îţi ofer toată dragostea mea.” Asta ar conta enorm. Dacă aş fi 
avut o astfel de zi cu părinţii mei, multe lucruri ar fi fost altfel. Îmi iubesc părinţii. Mama e ca o sfântă. 
Ea ea... ea nu e de pe pământul acesta. E incredibil de minunată. Nu am despre ea decât cuvinte de 
laudă. Ar fi fost frumos, nu-i aşa? 

SB: Deci, primul lucru pe care vrei să-l cunoască Prince şi Paris — înainte de alfabet, înainte să înveţe 
să se îmbrace — este faptul că tăticul lor îi iubeşte. 


MJ: Aşa e. Să-i fac să se țină de mâini, să mă uit în ochii lor şi să le spun „Te iubesc”. Şi vor ţine 
minte toată viața. Asta fac cu Prince şi Paris în fiecare zi. 


SB: Este ceva ce nu le poate lua nimeni, niciodată. Este începutul oricărei cunoaşteri — să ştii că eşti 
iubit. 


MJ: Iubit cu adevărat... să le atingi mâinile, pentru că ei înţeleg multe prin atingere, şi au nevoie să fie 
îmbrățişaţi; iar oamenii cunosc aceste lucruri, doar că nu sunt conştienţi de puterea lor. 


Capitolul 47 
Pofta de joacă 


SB: Povesteşte-mi ceva despre pofta de joacă. Spune-mi despre bătăile cu baloane de apă. 
MJ: Bătăile cu baloane de apă? 
SB: Da, la Neverland. 


MJ: Cred că cea mai bună cale de a sparge gheaţa cu cineva pe care nu îl cunoşti, este jocul. Te 
apropii mai repede prin joc, decât în orice alt fel. Să dai mâna şi să ai o cinversație obişnuită nu e la fel 
de uşor ca atunci când te joci. Eu cred că e cea mai bună cale şi cred că printr-o bătaie cu baloanele de 
apă, printr-o joacă de-a prinselea sau plimbare cu bicicleta, prin râsete şi zâmbete, e mult mai uşor să 
faci cunoştinţă cu cineva. lar oamenii îşi dau seama că eşti amuzant şi nepretenţios şi prima legătură 
cu ei o ai prin intermediul distracției. Eu ced că asta e important, nu-i aşa? 


SB: Da. Dar vreau să descrii. Ai la Neverland un teren pentru bătaie cu baloanele de apă; şi vă 
organizaţi în două echipe. Când am stat la tine nu am avut parte de o astfel de bătaie, pentru că a 
plouat, îţi aminteşti? 


MJ: Avem două echipe, echipa roşie şi echipa albastră, care se luptă. Avem baloane cu apă, avem 
tunuri cu bătaie lungă, praştii în care se pun baloanele cu apă; şi mai sunt butoanele de duş care 
trebuiesc lovite. Dacă echipa roşie reuşeşte să domine echipa albastră şi să lovească butonul ei de duş 
de trei ori... lar duşul e o ţâşnitoare care stropeşte peste tot şi te face leoarcă de apă. Cel care loveşte 
acest buton de trei ori, câştigă. Cei care pierd, trebuie să intre în piscină îmbrăcaţi. E foarte distractiv. 


SB: Aşadar, când ai musafiri la Neverland adesea spargi gheaţa cu ei printr-o bătaie cu baloanele de 
apă. Copii şi adulţi? 

MJ: Şi adulţi, da. 
SB: Şi cum reacționează? Observi adesea oameni serioşi înmuindu-se dintr-odată? 


MJ: O, le place. Inregistrăm totul şi, după ce ne schimbăm în haine uscate şi luăm cina, ne adunăm în 
sala de cinema şi privim filmul pe un ecran mare şi toată lumea râde şi ţipă şi îşi dau seama ce 
distractiv a fost. E un lucru minunat. 


SB: Ai făcut vreodată asta cu producători muzicali mari? 

MJ: Nu... Ba da, cu oameni de film, ca Stephen Spielberg şi Catherine Byrne... 
SB: Dar copiii cu cancer? 

MJ: Uneori. 


SB: Mai povesteşte-mi. Să spunbem că eşti în mijlocul unei şedinţe importante cu reprezentanți 
scorțoşi de la Sony. Ai reuşit vreodată să spargi gheaţa la astfel de negocieri serioase, cu o atitudine 
copilăroasă? Ei sunt foarte rigizi, pentru ei totul se exprimă în cifre. 


MJ: Nu înţelegi. Un lucru pe care nu îl ştii despre mine este cât sunt de nebun. Ori de câte ori mă aflu 
într-o astfel de adunare şi îi văd pe toţi înțepați, mă bufneşte râsul, şi nu mă pot opri din chicotit; apoi 
trebuie să mă scuz iar avocatul meu se încruntă la mine şi spune „Îmi pare rău. Aşa face el câteodată.” 
Apoi toată lumea începe să râdă şi atmosfera se relaxează. Sunt mult prea serioşi uneori iar mie îmi 
place ca oamenii să fie degajaţi. Aşa sunt eu, nu am ce să fac. 


SB: Şi când faci asta, se sparge gheaţa? Oamenii sunt mai apropiaţi, negocierile sunt mai uşoare? 


MJ: Da, aşa cred. Eu cred că, de fapt, toţi suntem la fel. Lucrurile pot fi cu adevărat amuzante şi noi 
putem să râdem cu toţii la aceleaşi lucruri. Serios, chiar suntem la fel. 


SB: Râsul este cel mai rapid mod de a găsi ceva în comun? 


MJ: Păi, butonul de râs e la toată lumea în acelaşi loc, nu? Chiar suntem la fel. Am avut multe ocazii 
să văd asta. 


SB: Dar farsele pe care le faci? Îl mai ştii pe Michael Steinhardt de la zoo? A fost unul dintre cei mai 
buni finanţişti de pe Wall Street, dar era faimos pentru că le trântea câte o găleată de apă în cap, celor 
care erau prea serioşi, chiar şi la întâlnirile cele mai importante. Era un farsor legendar. 


[Comentariu SB: Steinhardt, un prieten drag mie, este un filantrop evreu de renume mondial şi 
cofondator al fundaţiei Birthright Israel. Este un mare iubitor de animale şi deţine o grădină 
zoologică privată.] 


MJ: Glumeşti? Asta îmi place cel mai mult pe lume, să fac farse. Ador să fac asta, dar mă tem că unii 
ar putea să se supere rău, deşi uneori nu-mi pasă. Am la mine grenade puturoase şi baloane cu apă. 
După fiecare videoclip, în ultima zi întregul platou miroase a ouă stricate şi e o nebunie totală, toată 
lumea ştie că eu am făcut asta şi e un semnal că lucrul s-a încheiat. Arunc bomba şi ies. Ador asta. 

SB: Se întâmplă să vezi oameni foarte serioşi devenind copilăroşi sub ochii tăi, atunci când faci astfel 
de farse? 


MJ: Da, şi discută despre asta şi despre cât de amuzant a fost. Chiar e amuzant. 


SB: Mai ştii că vineri seara, la mine acasă, unul dintre oaspeţi era o femeie de patruzeci de ani, care 
este un mogul imobiliar de mare succes. Are peste o sută de angajați. Dar cu ce preț? Nu e căsătorită, 
nu are copii. Spunea că nu are timp de întâlniri amoroase. Am întrebat-o: „Dar ce faci în serile de 
vineri?” „Păi — a spus ea — mi-e jenă să-ți spun, de obicei sunt la birou până pe la miezul nopţii, 
inclusiv vinerea.” Prin urmare, ea a renunţat la viața ei personală pentru succesul în afaceri. Ce i-ai 
spune unei astfel de persoane? 


MJ: Aş încerca să-i arăt unele dintre lucrurile minunate pe care le-a pierdut, i-aş spune să nu se mai ia 
atât de mult în serios şi să nu mai fie aşa dependent de muncă, cu toate că şi eu sunt dependent de 
muncă. Dar uneori trebuie să te opreşti şi să te distrezi. Timpul nostru pe planetă e limitat şi cred că 
familia adevărată, amintirile şi lucrurile făcute împreună cu copiii sunt cele mai de preţ. Am avut nişte 
perioade incredibil de frumoase. Când sunt trist, încep să reflectez la ele şi mi-e bine. Uneori, când mă 
pun în pat, noaptea şi sunt trist, fac asta. Îmi fixez in minte cel mai minunat gând, cea mai frumoasă 
experiență şi simt în tot corpul o reacţie chimică, ce mă face să retrăiesc acea experienţă şi e grozav. 
Mă supăr tare atunci când vreun idiot, unul irecuperabil, scrie lucruri penibile, neadevărate şi nereale. 
Mă supăr foarte tare, dar nu vreau să mă supăr, pentru că îmi fac rău mie însumi. Şi atunci îmi 
imaginez că zbor cu vântul suflându-mi în față. Fac asta, când merg în Africa. Mă ridic sus de tot şi 
sunt tare fericit că zbor. Cred că e unul dintre cele mai grozave lucruri pe care le-am descoperit. E 
libertate. E fericire deplină. E curată beatitudine, e culmea distracției. 


SB: Se întâmplă să închizi ochii şi să te vezi în faţa a sute de mii de fani care te adoră? Asta nu te 
ajută? 


MJ: Iubesc măreția acestui lucru, faptul că poți să controlezi publicul şi toate astea, e un sentiment 
grozav. Dar nu e totuna cu sentimentul zborului. Când privesc de deasupra o panoramă sau un peisaj 
extraordinar de frumos, îmi vine să plâng, pur şi simplu. Spun „Mulţumesc”. Vezi cel mai frumos cer, 
unde norii au nuanţe de portocaliu şi purpuriu. Doamne, e atât de frumos, încât încep să mă rog. Şi fac 
o fotografie mentală, pentru că vreau să țin minte imaginea respectivă. 


SB: Cum te rogi, în astfel de momente? 


MJ: „Doamne, e minunat. Iți mulțumesc pentru că ai făcut Paradisul şi Pământul atât de frumoase. 
Poate alți oameni nu recunosc şi nu apreciază, eu da. Iți mulțumesc, îţi mulţumesc mult.” Asta spun. 
Au fost dăți când spuneam cuiva: „Priveşte cerul acesta minunat.” Şi răspundea: „Mda, e drăguţ.” Mă 
gândeam: „Ceva e în neregulă cu mine. De ce eu văd şi alţii nu?” De ce eu apreciez iar alţii nu? Am 
fost la un muzeu în Paris şi îţi jur, bodyguarzii au trebuit să mă adune. M-am prăbuşit, plângând, iar 
doamna care ne era ghid a întrebat „Ce-a pățit?” Şi i s-a răspuns: „Este foarte mişcat de ceea ce a 
văzut.” 

Capitolul 48 
Farse 


SB: Mai povesteşte-mi despre farsele tale. 


MJ: Odată, în toiul unei întruniri serioase, am luat o sticlă de scotch, am turnat-o într-un pahar şi am 
băut totul dintr-o înghiţitură. Am dat totul pe gât şi toată lumea înţepenise. Când şi-au dat seama că de 
fapt eu umplusem sticla aia cu apă, au murit de râs. Ador să fac chestii din astea. Le-am făcut-o, 
Shmuley. Ei crezuseră că băusem vodcă. 


SB: Eram acasă la fratele meu, în Los Angeles. Eu şi cu Debbie eram prieteni la vremea aceea. Voiam 
să ne căsătorim şi ea venise la noi ca să primim binecuvântarea tatii şi toate cele, pentru că suntem 
foarte tradiționalişti. Tata este din Estul Mijlociu, el a studiat-o pe Debbie, care avea doar 
nouăsprezece ani, iar eu aveam douăzeci şi unu. Ne-am căsătorit foarte tineri. 


MJ: Mi-ar fi plăcut şi mie. 


SB: Eu mereu am zis că e mai bine să te căsătoreşti cu peraoana potrivită la un moment nepotrivit, 
decât cu o persoană nepotrivită la un moment potrivit. În fine, ştii piperul cel mai iute, acela mic şi 
roşu. Fratele meu, care e un farsor, i-a spus lui Debbie, care e o făptură foarte dulce şi încrezătoare: „la 
din ăştia.” Ea a întrebat: „Nu sunt din aceia iuți?” El a zis: „Nu, sunt din cei dulci.” Debbie a luat doi 
şi i-a băgat în gură. S-a făcut roşie la față, apoi violet, albastră, şi a strigat: „O, Doamne! Apă!” Fratele 
meu a zis „Uite nişte apă.” Iar ea a băut tot. Era vodcă pură. Era prima oară când ea îl vedea pe tata. 
Debbie nu poate să bea. Abia dacă gustă vin. Iar atunci, aproape că era să moară. 


MJ: E nostim. 
SB: Debbie era foarte naivă şi inocentă. Mai povesteşte-mi de farsele pe care le făceai tu. 


Frank: Shmuley, eram în sudul Franţei, Michael urma să primească un premiu. Stăteam într-un 
apartament de unde vedeam oceanul. Era o privelişte minunată. Dedesubt era un restaurant cu oameni 
eleganți, la patru ace, care mâncau. Era ora 7:30-8:00 seara şi afară încă era lumină. Ne-am uitat unul 
la altul şi ne-a venit în minte aceeaşi idee. Am luat un sac de gunoi, l-am umplut cu apă. L-am 
aruncat... [restul nu se aude, pentru că Michael şi Frank râd] s-au trezit cu o revărsare de apă peste 
masă. Am murit de râs. A fost rău de tot, cina lor s-a încheiat mai devreme. În aceeaşi noapte, pe la 4 
dimineaţa, se lumina de ziuă şi oameni veneau, cântând. Am luat o găleată cu apă şi am aşteptat să se 
apropie. Îmi plac chestiile astea. Habar n-aveau de unde venea. 


MJ: A fost foarte distractiv. 
SB: Aţi fost prinşi vreodată? 
MJ: Nu. Unul dintre regizorii mei de spectacol mi-a făcut un laser uite-aşa de lung şi care bătea la 
câteva mile distanță. La câteva cvartale depărtare, oamenii vedeau punctul roşu plimbându-se după ei. 


Facem asta peste tot. Chiar şi aici. Au chemat poliția, au bătut în uşă. A fost acum patru ani. Spionam 

în camera unuia sau altuia, era tare amuzant. Il ascundeam, pentru că nu voiam să ni-l ia. Poliţiştii au 
venit la uşă iar agentuli nostru a vorbit cu ei şi le-a promis că va avea grijă. Nu ştiu ce i-a spus. 
Trebuie să te mai şi distrezi, zău aşa. Ne place orice e cu apă. 

Frank: Odată, eram într-un hotel... 


MJ: Îm America de Sud, nu-i aşa? 


Frank: Am umplut un coş de gunoi cu apă şi l-am pus deasupra uşii, în aşa fel încât cine o deschidea 
se trezea cu apa vărsată în cap. 


MJ: Îmi place asta. 

Frank: Ciocăneam la uşă şi fugeam. Oamenii deschideau uşa. Zdrang! Apă! 

SB: Asta se întâmpla într-un hotel? În America de Sud? 

MJ: America de Sud era altfel. Acolo oamenii ies în balcon chiar dedesubtul tău şi fac plajă în pielea 
goală, îşi atârnă hainele pe sârmă, le vezi chiloţii uscându-se la soare. Şi bum! O găleată de apă se 
revarsă peste tot. Imi place asta. Imi place mult de tot. Mă face să mă simt bine. 

Frank: Erau un tip şi o tipă, ea era topless. Ne-am aplecat, i-am văzut, şi dintr-odată, vum! 

MJ: [Râzând] Cel mai mult îmi place momentul impactului. Când ei sar în sus... e mortal. 

SB: Cu acel laser, nu aţi fost prinşi decât o dată? Unde e laserul acum? 

MJ: E într-un depozit, undeva în California. Aş vrea să-l pot găsi. L-aş lua cu mine prin toată lumea. 


Raza lui bate la mile bune distanţă. Oriunde ai merge, pe lângă clădirile acestea [arată cu degetul spre 
fereastră] e un punct roşu care te urmăreşte. 


~~ Din acest moment, nu a mai fost înregistrată nicio altă conversaţie ~~ 

